Eh rashun MDP ge dhidha baalaairah, aneh rashu ge dhidah eah vure uhah | Mihaaru\nއެއް ރަށުން އެމްޑީޕީގެ ދިދަ ބާލާ އިރަށް، އަނެއް ރަށުގެ ދިދަ އެއަށް ވުރެ އުހަށް\nށ. ބިލެއްފަހީގައި ނަގާފައިވާ އެމްޑީޕީގެ ދިދަ: މި ދިދަ މިހާރު ވަނީ ބާލާފައި\n12 މާޗް 2018 - 16:38\nސޯޝަލް މީޑިއާގައި މި ދުވަސްކޮޅު ފުލުހުންނަށް އެންމެ ބޮޑު ފާޑުކިޔުމެއް އަމާޒުވެފައިވަނީ، ނ. މަނަދޫގައި ވަރަށް އުހަށް ނަގާފައި ހުރި އެމްޑީޕީގެ ދިދައެއް ބޭލުމަށް ފުލުހުން ކުރި "ބުރަ" މަސައްކަތުންނެވެ. އެ ރަށު އެމްޑީޕީގެ ހަރުގޭގައި ފަންސާހަކަށް ފޫޓު އުހަށް ނަގާފައި ހުރި އެ ދިދަ ބޭލީ، ފުލުހަކު ދިދަ ދަނޑި އަށް އަރައިގެންނެވެ. އެ މަންޒަރުގެ ފޮޓޯތަކާއި ވީޑިއޯތައް ސޯޝަލް މީޑިއާގައި ދައުރުވާން ފެށުމާއެކު، "އެއް ދިދަ ބާލާ އިރަށް އަނެއް ދިދަ ފެންނާނެ" ކަމަށް ބުނެ މީހުން ޓްވީޓް ކުރި އެވެ.\nމިއަދު ވެސް ހަމަ އެ ފަދަ މަންޒަރެކެވެ. ށ. ބިލެތްފަހީގައި 115 ފޫޓު އުހަށް ނަގާފައި ހުރި އެމްޑީޕީގެ ދިދަ ބާލަން ފުލުހުން ވަނީ ލައްކަ މަސައްކަތްކޮށްފަ އެވެ.\nބިލެއްފަހީގައި ނަގާފައިވާ ދިދަ ބާލަން އެ ރަށުގައި ފުލުހުން ހަރަކާތްތެރިވަނީ\nއެ ރަށުގައި ހުންނަ އެންމެ ބިޔަ ނިކަ ގަހުގެ އެންމެ އުހަށް ނަގާފައި ހުރި އެ ދިދަ ބާލަން، އެ އަތޮޅު ފުނަދޫން 15 ވަރަކަށް ފުލުހުން މިއަދު ބިލެތްފައްސަށް ދިޔަ އެވެ. ރަށު ވަލު ތެރޭގައި ހުރި އެ ގަހުގައި ނަގާފައިވާ ދިދަ ބާލަން، މިއަދު ހެނދުނުއްސުރެ އެ ފުލުހުން މަސައްކަތް ކުރި އެވެ. އެކަމަކު ކާމިޔާބު ނުވެގެން، އެންމެ ފަހުން ދިދަ ބޭލީ އެހެން ރަށަކުން ބިދޭސީއެއް ގެނެސްގެން، އެ ގަހަށް އަރުވައިގެންނެވެ.\n"ފުލުހުން ވަރަށް މަސައްކަތް ކުރި ދިދަ ނަގަން ގަހުގެ ކުރިއަށް އަރަން. އެކަމަކު މާ އުސްވީމަ އެއްވެސް މީހަކަށް ނުކެރުނު އެހާ މައްޗަށް އަރާކަށް. އެންމެ ފަހުން ބޭރު މީހެއް ގެނެސްގެން ގަހަށް އެރުވީ،" ބިލެތްފަހީގެ އެމްޑީޕީ ކައުންސިލަރު، އަހުމަދު ނާފިޒް ވިދާޅުވި އެވެ.\nބިލެތްފަހީގެ ނިކަގަހު ކުރިއަށް ނަގާފައިވާ ދިދަ ބާލަން، ފުލުހަކު ގަހުގައި\nއޭނާ ވިދާޅުވީ އެ ރަށު އެމްޑީޕީ އޮފީހުގައި ނަގާފައި ހުރި 60 ފޫޓުގެ ދިދަ ބާލަން، މިދިޔަ ބުރާސްފަތި ދުވަހު ވެސް ފުލުހުން އެ ރަށަށް ދިޔަ ކަމަށެވެ. އެކަމަކު އޮފީސް ހިންގާ ތަން ބަދަލުކުރަން ވެގެން، އެ ތަނުގައި ހުރި ދިދަ ވަނީ ބާލައިފަ އެވެ. ނިކަ ގަހަށް އެމްޑީޕީގެ ދިދަ ނެގީ، ފުލުހުން އެ ރަށުން ދިޔުމުން ޖެހިގެން އައި ހުކުރު ދުވަހު ކަމަށް ނާފިޒް ވިދާޅުވި އެވެ.\nފުލުހުން ވަނީ އެ ދިދައިގެ އިތުރުން، ސަރުކާރަށް ފާޑުކިޔައި އެ ރަށު އަތިރިމަތީގައި ބަހައްޓާފައި ހުރި ބައެއް ބޯޑުތައް ވެސް ނަގާފަ އެވެ.\nބިލެތްފަހީގައި ހުރި ދިދަ ބޭލުމާ އެކު، ކައިރީގައި އޮތް އެ އަތޮޅު ކަނޑިތީމުގައި ވަނީ އެ އަށް ވުރެ އުސްކޮށް ދިދައެއް ނަގައިފަ އެވެ. ކަނޑިތީމުގައި ހުންނަ ނިކަ ގަހަކަށް ނަގާފައި ހުރި އެ ދިދަ މާދުރުން ފެނެ އެވެ.\nފުލުހުން މިހާރު އަންނަނީ އެ ދިދަ ބޭލުމުގެ މަސައްކަތް ކުރަމުންނެވެ.\nބިލެތްފަހީގައި ނަގާފައިވާ ދިދަ ފުލުހުން ބޭލުމާއެކު ކަނޑިތީމުގައި އެއަށް ވުރެ އުސްކޮށް ދިދަ ނަގާފައި\nމި ރަށްތަކުގެ އިތުރުން ހދ. ކުޅުދުއްފުއްޓާއި ގއ. ކޮލަމާފުށީގައި ހުރި އެމްޑީޕީގެ ދިދަ ވެސް ފުލުހުން ވަނީ ނަގައިފަ އެވެ. ފުލުހުން ބުނާ ގޮތުން އެ ދިދަތައް ނަގަނީ، ގައުމީ ދިދަ އަށް ވުރެ އުސްކޮށް އެ ދިދަތައް ނަގާފައިވާތީ އެވެ. އެކަމަކު ދިދައެއް ބާލަން ފުލުހުން އެހާ ބުރަ މަސައްކަތްކުރާ އިރު ގާނޫނުއަސާސީ އާއި ގާނޫނުތައް ނެގެހެއްޓުމާއި ރައްޔިތުންގެ ހައްގުތައް ދިފާއުކޮށްދޭން އެ މަސައްކަތް ނުކުރާ ކަމަށް ބުނެ ސޯޝަލް މީޑިއާގައި އަންނަނީ ފުލުހުންނަށް ބޮޑެތި ފާޑުކިޔުންތައް އަމާޒުވަމުންނެވެ.\nއެމްޑީޕީ ފުލުހުން ސޯޝަލް މީޑިއާ ށ. ކަނޑިތީމް ދިދަތައް\n65 ކޮމެންޓް, 292 ރިއެކްޝަންސް\n"އެންމެ ފަހުން ދިދަ ބޭލީ އެހެން ރަށަކުން ބިދޭސީއެއް ގެނެސްގެން" ހެހެހެހެހެ... ކަލޭމެން ފުލުހުން ލަދުގަނެބަލަ. ކަލޭމެނައް ނުވިކަމެއް ތިކުރުވީ ބަނގާޅީގަނޑެއް ލައްވާ. ޕޮޕޮޕޯ\nދިދައިގެ މަތީގައި ކުޑަކުޑަ ގައުމީ ދިދައެއް (ދެދި އެއްކޮށްއަށްސާފަ) ނެގީމަ، ދެން ބޭލިގެން ނުވާނެ. އޭރުން އެކުރެވެނީ ގާނޫނުގެ ތެރެއިން. ބަޔަކު މިކަން ކޮށްފިއްޔާ ފުލުހުން އަމަލުކުރާނީ ކިހިނެއްބާ؟\nކުށް މަދު ކަމުން ކުރާނެ ކަމެއް ނެތިފަ ތިބޭ ފުލުހުންނަށް ފައިނަލީ ކުރާނެ މަސެއްކަތެއް ލިބުނީތީ އުފާ ކުރަން.\nވަރަށް އުސްކޮށް ދިވެހި ދިދައެއް ނަގާފަ ހަމަ އެދަނޑީގަ ރީނދޫ ދިދައެއް ޖަހާބަ. ފުލުހުންގެ އިހްލާސަތެރިކަން ހުރިވަރު އެނގޭނެތާ\nރީނދޫ ދިދަ އެކަނި ބޭލީމަ ނިމުނީނުން. ޤައުމީ ދިދަ ބަހައްޓާފަ.\nހިތްވަރުގަދަ ކުދިންކޮޅެއް ޕޮލިހުގައި ތި ތިބީ. އެމް.ޑީ.ޕީ ކުދިންނަށް ޖޯޝާއި ފޯރި ގެނެސްދިނުމަށް ފުލުހުން ތިޔަ ކުރައްވާ ބުރަ މަސައްކަތްޕުޅުތަކަށް ފަށްފަށުން ޝުކުރުވެރިވަން. މީގެ ކުރިން އަޑުއިވިފައި އޮންނަނީ ފިރިހެންވެރީން މަސައްކަތް ކުރާއިރު އަންހެންވެރިންގެ ސާބަހާއި ހަޅޭކުގެ އަޑުން ފިރިހެންވެރިންނަށޤ ޖޯޝާއި ފޯރި އަންނަކަން. އެކަމަކު ޒަމާނަށް އައި ބޮޑު ބަދަލާއެކު އެކަންވެސް މިވަނީ ބަދަލުވެފައި.\nދިދައެއް އުފުލުމުން ހުރީ ކޮންކަމެއްބާ ތީ ހައްތަހާވެސް ޖަމަލު ފޮޑި\nއިލްމުހޯދާ އެކަންކަމާމެދު ވިސްނާށެ. ސައިކޮލޮޖީ އިލްމުގައި ވަރަށް ބޮޑު ބައެއް ހާއްސަވެފައިވަނީ ސޯޝަލް ސިގްނަލިންގ ތިއަރީއަށް. އިންސާނުންކުރާ ރަމްޒީ ކަންކަމުގެ މާނަ އެތިޔަރީއިން އޮޅުންފިލުވައިދޭ. ދިދަނެގުންވެސް ހިމެނެނީ އެފަދަ ރަމްޒީކަމެއްގެ ގޮތުގައި.\nގައުމީ ދިދައަށް ފައިން އަރާފައި ފުލުހުންދާތަން މަ ދެކުނިން... ދެން ކޮން ގައިމީ ދިދައެކޭ ކިޔާކަށް.. ޝެލްޓޮކްސް ޖަހަން އެގުނަސް ގަހަށް އަރާކަށް ނޭގޭ ދޯ..\nގައުމީ ދިދަ ބޭނުންކުރުމާއި ބެހޭ ގަވާއިދުގައި ދިވެހި ދިދަ އަށް ވުރެ އުސްކޮށް އެއްވެސް ތަނެއްގައި ދިދަ އެއް ނުނެގޭނެ ކަމަށް ބަޔާންކޮށްފައި އޮވެއެވެ. މިހާރުގެ ނޫސްވެރިން މި ގަވާއިދަށް ރިއާޔަތް ނުކޮށް، ދިދަ ނެގުމަކީ ސިޔާސީ ކަމެއް ކަމަށް ދޭހަވާ ގޮތަކަށް ، އެވާހަކަ ނުހިމަނާ މި އާޓިކަލް ނިންމާލާފައިވާތީ ހިތާމަ ކުރަމެވެ.\nބަލަ އަހުމަދޫ.ކޮންމެ މީހެއްވެސް މިރާއްޖޭގަ އުޅެންވާނީ ޤައުމީ ދިދައިގެ ހިޔާދަށުގައޭ ބުނީމަ އޭގެމާނަ އަކީ ބޯމައްޗައް ޤައުމީ ދިދަ ލާގެން އުޅޭށެކޭނޫންދޯ؟ޤައުމީ ދިދަޔަށްވުރެ އުސްކޮށް އިމާރާތް ތަށްވެސް އެބަހުރި މިހާރު ހަދާފަ.ދެން އެ އިމާރާތް ތައްވެސް ތަޅަންވީނު.\nމި ދިދަތައް ބާލަން ފުލުން ކުރަންޖެހޭ މަސައްކަތަކީ، ގަވާއިދާ ޚިލާފަށް ބަޔަކު ކުރާ ކަމެއްގެ ސަބަބުން ކުރަން ޖެހޭ މަސައްކަތެއް. އެހެން ކަމުން އެ ދިދަތައް ނެގި ބަޔަކު ނުވަތަ އެކަމުގައި އިސްކޮށް އުޅުނު ބަޔަކާމެދު ޤާނޫނީ ފިޔަވަޅުއަޅައި އަދަބު ލިބެން ޖެހޭނެ. މި ޖެއްސުމުގެ އަމަލުތަކެއް. ގައުމިއްޔަތަށް ކުރެވޭ ފުރައްސާރައެއް. ކައުންސިލްތަކުން ވެސް މިކަން ބަލަންޖެހޭ.\nމިކަމުންވެސް އެނގޭ ކަމަކީ ޤައުމަށްވުރެ ޕާރޓީ އިސްކުރާކަން


August 31, 2017 71\nރާއްޖޭގައި މިހިރީ މާމުއި އުފައްދާފައި!\nމީގެ 17 އަހަރު ކުރިން މި މަސައްކަތް ވީ ފްލޮޕެވެ. އެކަމަކު ހިތްވަރު ދޫނުކޮށް މާލޭގެ މި އާއިލާގެ ތިން ބެއިން އަނެއްކާ ވެސް މި މަސައްކަތުގައި އަތުކުރި އޮޅާލި އެވެ. ހަތަރު ވަރަކަށް ފަހަރު ޓްރައިކުރުމަށް ފަހު މަންޒަރު މިހާރު މިއޮތީ ވަރަށް ފޮނިކޮށް ފެންނާށެވެ! އެ ގޭގައި މިހާރު ފުޅިފުޅީގައި ބަންދުކޮށްފައި އެހުރީ އެންމެ ތާޒާ މާމުޔެވެ....\nAugust 28, 2017 23\nސިއްހީ ހިދުމަތްތެރިޔާ އާންމުންގެ ދީލަތި އެހީއަށް!\nއައިޖީއެމްއެޗުން އެއީ ވަރަށް އާންމު މޫނެކެވެ. ވޭތުވެދިޔަ 21 އަހަރުގެ ތެރޭގައި އޭނާ ހުރީ ހިނިތުންވުމާ އެކު އާންމުންގެ ހިދުމަތުގަ އެވެ. އެކަމަކު މިހާރު އޭނާ މި އެދެނީ އާންމުންގެ އެހީތެރި ކަމަށެވެ. އައިމިނަތު މުހަންމަދު (އައިންތު) އަކީ ދެ ކިޑްނީ ފެއިލްވުމުގެ ފަހު ސްޓޭޖުގައި ހުރި މީހެކެވެ. އައިޖީއެމްއެޗުގައި މަސައްކަތް ކުރަމުން އަންނަ...\nAugust 27, 2017 84\nގާސިމް މަރަށް ތެޅެނީ، މުއައްސަސާތައް ބަލަހައްޓައިގެން!\nއޮޅުވާލުމެއް ނޫނެވެ؛ ހަމަ ހަގީގަތުގައި ވެސް ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ހާލުކޮޅު ވަރަށް ސީރިއަސް އެވެ. އެކަށީގެންވާ އަވަސް ފަރުވާއެއް ނުލިބިއްޖެ ނަމަ، ފުރާނަ އަށް ނުރައްކާ ވުމުގެ ފުރުސަތު އެބައޮތެވެ. މިއީ އެތަކެއް ޑޮކްޓަރުން ދެއްވާފައިވާ ލަފައެކެވެ. ޑޮކްޓަރުންގެ ލިޔެކިޔުންތަކުން އެ އޮތީ ފެންނާށެވެ. އެކަމަކު...\nމަންމަގެ އާދޭސް: ޒާހިލަށް ހެޔޮ ދުއާކޮށްދީ!\nއައިޖީއެމްއެޗުގެ އައިސީޔޫގެ ކުރިމަތީގައި ރަމްޒިއްޔާ ހާރޫން މަޑުކޮށްލައިގެން ހުރި އިރު، އޭނާގެ މޫނުމަތިން ކަންބޮޑުވުމާއި ހިތާމަ އިންތިހާއަށް ފެނެ އެވެ. ކަރުދާސްތަކެއް އަޅާފައި ހުރި ފައިލެއް ހިފައިގެން، ފިރިމީހާއާ އެކު އެތަނުގައި މަޑުކޮށްލައިގެން ހުރި އިރު، އޭނާގެ ހުރިހާ ވެސް އުއްމީދެއް ގުޅިފައިވަނީ އައިސީޔޫގައި އޮތް އޭނާގެ...\nJune 24, 2017 43\nއެއްމާބަނޑު 4: ހަމަ އެ މީހުން އެދިއެދި ތިބި އަދަދު\nފުރަތަމަ ސްކޭންގެ ނަތީޖާ އެނގުނު ވަގުތު ފާތިމަތު ސުމީތާ ފެށީ ރޯށެވެ. އެއްމާބަނޑު ތިން ކުދިން ބަނޑުއަޅައި ވިހާނީ ކިހިނެއްކަން ހިތަށް ވެސް ގެންނަން އެ ހިނދުކޮޅުގައި ނޭނގި ބިރުހީވީ ކަމަށް ވެދާނެ އެވެ. އެކަމަކު އެއީ ސުމީތާ، 27، އާއި އޭނާގެ ފިރިމީހާ އަހުމަދު އަޝްފާގު، 29، ބޭނުންވި ގޮތެވެ.-- މުޅިއަކުން އެހެނެއް ވެސް ނޫނެވެ. ބަލިވެއިންކަން...\nދުންފަތުގެ އިންޒާރެއް! މި ފަހަރު އޮފީސްތަކަށް\nދުންފަތުގެ އިސްތިއުމާލުކުރާ މީހުންގެ ފަރާތުން އޮފީހަށް އެންމެ ބޮޑު ގެއްލުމެއް ލިބޭ ކަމަށް (އަހަރަކު ބޮލަކަށް 3،077 ޑޮލަރު) ފާހަގަކުރެވެނީ ސިނގިރޭޓް ބޯން ނަގާ ބްރޭކްތަކުގެ ސަބަބުން.\nApril 20, 2017 38\nމަރުގެ ތުންފަތްމަތިން ސަލާމަތްވި މާބަނޑުމީހާ\nއެޗްވަންއެންވަން ނުވަތަ ސްވައިން ފްލޫގައި މާބަނޑު އަނބިމީހާގެ ހާލު ސީރިއަސް ވުމުން، އަހުމަދު މުހައްމަދު ،39، އަށް ޑޮކްޓަރުން ދިނީ އަނބިމީހާގެ ފުރާނަ ސަލާމަތްވާނެ ކަމުގެ ވަރަށް ކުޑަ އުއްމީދެކެވެ. މައިމީހާ އާއި ބަނޑުގައި އޮތް ދަރިފުޅުގެ ފުރާނަ ސަލާމަތް ކުރުމަށް ބަނޑަށް ހަތް މަހުގައި ސިޒޭރިއަން ހަދައި ދަރިފުޅު ނަގަން ޖެހުނެވެ. އަދި...\nޓްރީ ޓޮޕް ހޮސްޕިޓަލް، މަތީ ފެންވަރުގެ ނަމޫނާއަކަށް\nއިންފުލުއެންޒާ އަކީ ތިން މެންބަރެއްގެ މައްޗަށް ބިނާވެގެންވާ އާއިލާއެކެވެ. އެއީ އިންފުލުއެންޒާ ވައިރަސް އޭ ވައިރަސް ބީ އަދި ވައިރަސް ސީ އެވެ. މިދެންނެވި ތިން މެންބަރުން ގިންތިކޮށްފައި ވަނީ އިންފުލުއެންޒާ ވައިރަހުގެ އެތެރޭގައިވާ ޕޮރޮޓީންސްތަކަށް ބިނާކޮށެވެ. ވައިރަހުގެ މަތީ ފަށަލައިގައިވާ ހިމަގުލުޓިނިން ނުވަތަ އެޗް ނަމަކަށް ކިޔާ...\nMarch 14, 2017 70\nއާދައިގެ ރޯގާ ކުއްލިއަކަށް ނުރައްކާވެ ހުސް ޝަކުވާ\nއިއްޔެ ރޭ އިރާކޮޅުން ފެށިގެން ފެތުރެން ފެށީ ރާއްޖޭގައި އެޗް1އެން1 ނުވަތަ ސްވައިން ފްލޫ ޖެހިގެން ބައެއް މީހުންނަށް ފަރުވާ ދެމުން އަންނަ ވާހަކަ އެވެ. މި އަޑުތަކާ އެކު އާންމުންގެ ކަންބޮޑުވުން އިތުރުވެ ނޫސްވެރިން މަސައްކަތް ފެށީ ހެލްތް ޕްރޮޓެކްޝަން އެޖެންސީ (އެޗްޕީއޭ) އާއި ހޮސްޕިޓަލްތަކަށް ގުޅައިގެން ހަގީގަތް ހޯދާށެވެ؛ މައުލޫމާތެއް...\nއެމްއާރު ވެކްސިނާއި އޯޓިޒަމްއާ ގުޅުމެއް ނެތް\nވެކްސިނަކީ އޯޓިޒަމަށް މަގުފަހިކުރާ އެއްޗެއް ކަމަށް ބުނާ ލިޔުންތައް އިންޓަނެޓުގައި ގިނަ އެވެ. އެއީ ބައެއް ދިވެހިން ވެސް ގަބޫލުކުރާ ވާހަކައެކެވެ. ރާއްޖެއަކީ ހިމަބިހި ނެތް ގައުމަކަށް ހަދަން މިހާރު ފަށައިގެން އުޅޭ ވެކްސިން ކެމްޕެއިނުގެ ކުރިން ވެސް ބައެއް މީހުންގެ ހިތުގައި އެ ކަންބޮޑުވުން އޮތީ އުފެދިފަ އެވެ. އެ ސަބަބާ ހެދި،...\nFebruary 22, 2017 84\nކަރުގައި ތާށިވި ރުފިޔާ ނަގަން އުފުލަން ޖެހުނު ތަކުލީފު\nށ. ފޭދޫގެ ހަތަރު އަހަރުގެ ކުއްޖެއްގެ ކަރުގައި މިދިޔަ ހަފުތާގައި ތާށިވި ރުފިޔާއެއް ނުނެގިގެން އާއިލާ އިން ޖެހުނީ އެއް ތަނުން އަނެއް ތަނަށް ދަތުރުކުރާށެވެ. ފޭދޫ ސިއްހީ މަރުކަޒުން އެކަން ނުވުމުން ދަތުރު ހަދައިގެން ދިޔައީ، ހދ. ކުޅުދުއްފުށީ ރީޖަނަލް ހޮސްޕިޓަލަށެވެ. އެންމެ އުތުރުގެ ތިން އަތޮޅަށް ޚާއްސަ އެ ހޮސްޕިޓަލުން ވެސް އެކަން...\nJanuary 16, 2017 41\nރާއްޖޭގެ ސިއްހީ ހިދުމަތް ދޭ ގިނަ ތަންތަން މިހާރު ބަރޯސާވެފައި ވަނީ ސަރުކާރުން ހިންގާ އިންޝުއަރެންސް ޚިދުމަތް، އާސަންދައިގެ މައްޗަށެވެ. އެ ނިޒާމްގެ ތެރެއަށް ސަރުކާރުގެ ހޮސްޕިޓަލްތަކާއި އަމިއްލަ ބައެއް ކްލިނިތަކާއި ގިނަ އަދަދެއްގެ ބޭސްފިހާރަތައް ވެސް ވަނީ ވަދެފަ އެވެ. އޭގެ މައިގަނޑު ސަބަބަކީ އާސަންދައިގައި ބައިވެރިނުވެ...\n85 އަހަރުގެ ދުވުންތެރިޔާ، ސައިންސްވެރިންނަށް ރަނެއް\nއޭނާގެ ފައިގެ ބާރާއި ފުއްޕާމޭގެ ވަރުގަދަކަމުން ސައިންސްވެރިން ތިބީ ހައިރާންވެފަ އެވެ. އުމުރުން 85 އަހަރުގެ މީހަކާ އަޅާބަލާ އިރު އެޑް ވައިޓްލޮކްގެ ދުވުން ހިމަނަން ޖެހެނީ އާދަޔާ ޚިލާފު ކަމެއްގެ ގޮތުގަ އެވެ. މިދިއަ އޮކްޓޯބަރު މަހު 85 އަހަރު ފުނުއިރު ޓޮރޮންޓޯ ވޯޓާފްރޮންޓް މެރެތަން ރޭސް ތިން ގަޑިއިރާއި 56 މިނިޓް، 34 ސިކުންތުން ނިންމުމަކީ...\nDecember 03, 2016 29\nސްޓޫޑިއޯގައި ފޮޓޯ ނެގި ފަހުން ޖެހުނީ ފިޓް، ވިސްނާލާ!\nހަތް މަހުގެ އާނަ ޒައިދު އިބްރާހިމަށް ފިޓު ޖެހުމަކީ އޭނާގެ މައިންބަފައިންނަށް ކުރިމަތިވި އެންމެ ބޮޑު އެއް ހާސްކަމެވެ. އެއް ދުވަހެއްގައި ދެ ފަހަރު ފިޓު ޖެހުނީ އެންމެ 14 ގަޑި އިރު ތެރޭގަ އެވެ. ހުމެއް ނައިސް އިތުރު އެހެން ކަމެއް ވެސް ދިމާނުވެ، ކުއްލިއަކަށް ފިޓު ޖެހުނީމާ އެ މީހުން އެންމެ ބޮޑަށް ބޭނުންވީ އެހެން އެވީ ކީއްވެގެންތޯ ބަލާށެވެ.


Dhe Aharahfahu 3rd Division Anna Sunday Gai Fashanee - Vaguthu\nތިންވަނަ ޑިވިޝަނުގެ ޗެމްޕިއަންކަން 2018 ވަނަ އަހަރު ހޯދި ރޮކް ސްޓްރީޓް\nދެ އަހަރަށްފަހު ތިންވަނަ ޑިވިޝަން ފުޓްބޯޅަ މުބާރާތް އަންނަ އާދީއްތަ ދުވަހު ފަށަން ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ނިންމައިފިއެވެ.\nމި މުބާރާތް ބާއްވަން އެންމެ ފުރަތަމަ މަސައްކަތްކުރީ ފެބްރުއަރީ 1 ގައެވެ. މުބާރާތް ފެށެން ގާތްވެފައިވަނިކޮށް ރާއްޖޭގައި ކޮވިޑުގެ ހާލަތު ގޯސްވުމާއި ގުޅިގެން މުބާރާތް ނުފެށުނެވެ. އޭގެފަހުން ދެ ފަހަރެއްގެ މަތިން މި މުބާރާތް ފަސްކުރިއެވެ.\nމި މުބާރާތް އަލުން ފެށުމަށް އެފްއޭއެމުން ގިނަ މަސައްކަތްތަކެއް ކުރިއެވެ. އަދި ތިންވަނަ ޑިވިޝަނުގައި ވާދަކުރާ ގިނަ ޓީމުތަކަކުން ފަރިތަކުރުންތައް ވެސް ފެށިއެވެ. އެޗްޕީއޭ އިން އެކުލަވާލި އުސޫލާއެކު މި ޓީމުތަކަށް ފަހުން ފަރިތަކުރުންތައް ކުރިޔަށް ނުގެންދެވުނެވެ.\nއެފްއޭއެމުން އަލަށް އެކުލަވާލި ޝެޑިއުލްގައި ވާގޮތުން ގައުމީ ފުޓުބޯލަ ދަނޑާއި މާފަންނު ދަނޑުގައި މި މުބާރާތް އަންނަ އާދީއްތަ ދުވަހު ފެށުމަށް ވަނީ ނިންމާފައެވެ. މި މުބާރާތުގެ ފައިނަލް މެޗު ކުޅުމަށް ތާވަލުކޮށްފައިވަނީ މެއި މަހުގެ 12 ވަނަ ދުވަހުއެވެ.\nމުބާރާތުގެ ގުރުނެގުން ބާއްވާފައިވަނީ މިއަހަރުގެ ޖެނުއަރީގައެވެ. މި މުބާރާތުގައި ޖުމްލަ 15 ޓީމެއް ވަނީ ބައިވެރިވެފައެވެ. ނަމަވެސް އެންމެ ފަހުވަގުތު އެއް ޓީމެއް ނަން ނެގުމާއި ގުޅިގެން ގުރު ނެގީ 14 ޓީމާއެކު އެވެ.\nމި މުބާރާތް ކުރިޔަށްދާނީ ހަތަރު ގްރޫޕަކަށް ބަހާލައިގެންނެވެ. ގްރޫޕް ސްޓޭޖް މެޗުތަކަށްފަހު ކުއާޓާ ފައިނަލަށް ކޮންމެ ގްރޫޕަކުންވެސް އެންމެ މޮޅު ދެ ޓީމު ދަތުރުކުރާނެއެވެ. މުބާރާތުގެ ކުއާޓާފައިނަލުގެ މެޗުތައް މެއި މަހުގެ ފަސްވަނަ ދުވަހާއި ހަވަނަ ދުވަހު ކުޅޭނެއެވެ. ސެމީގެ މެޗުތައް ކުޅޭނީ އެ މަހުގެ ނުވަވަނަ ދުވަހުއެވެ.\nމި މުބާރާތް އެންމެފަހުން ބާއްވާފައިވަނީ 2018 ވަނަ އަހަރުއެވެ. އެ ފަހަރު ޗެމްޕިއަންކަން ހޯދާފައިވަނީ ރޮކް ސްޓްރީޓްސް ސްޕޯޓްސް ކުލަބެވެ.


ސަރުކާރުގެ ވަޒީފާއިން ވަކިވާން ބޭނުން ފަރާތްތަކަށް ބޮޑެތި ޢިނާޔަތްތަކެއް ދޭން ނިންމައިފި – Maldivian Democratic Party\n20 އޭޕްރީލް 2011\nސަރުކާރުގެ ވަޒީފާއިން ވަކިވާން ބޭނުން ފަރާތްތަކަށް ބޮޑެތި ޢިނާޔަތްތަކެއް ދޭން ނިންމައިފި\nސަރުކާރުގެ މަސްއޫލިއްޔަތުތަކާއި ޒިންމާތަކުން ވީއްލެން ބޭނުންވާ މުވައްޒަފުންނަށް ހިންގަވާ ޚާއްޞަ ޕްރޮގްރާމެއްގެ ދަށުން އެމުވައްޒަފުންނަށް ޢިނާޔަތްތަކެއް ދެއްވައި، އެމުވައްޒަފުންނަށް ވަޒީފާއިން ވަކިވެވޭނެގޮތް ހަމަޖެއްސެވުމަށް ވަޒީރުންގެ މަޖިލީހުން އިއްޔެ ނިންމަވައިފިއެވެ.\nސަރުކާރުގެ މަސްއޫލިއްޔަތުތަކާއި ޒިންމާތަކުން ވީއްލެން ބޭނުންވާ މުވައްޒަފުންނަށް، މިހިންގަވާ ޕްރޮގްރާމްގެ ދަށުން މުވައްޒަފުންނަށް ހަތަރު ގޮތެއް އިޚްތިޔާރު ކުރެވޭގޮތަށް ވަނީ ހަމަޖައްސަވާފައެވެ. ފުރަތަމަ ގޮތަކީ، މި ޕްރޮގްރާމްގެ ދަށުން އެއްވެސް ޢިނާޔަތަކާ ނުލައި ވަޒީފާއިން ވީއްލުމެވެ. ދެވަނަ ގޮތަކީ، ގަނޑުކޮށް އެއްލައްކަ ފަންސާސްހާސް ރުފިޔާ ލިބޭގޮތަށް ވަޒީފާއިން ވީއްލުމެވެ. ތިންވަނަ ގޮތަކީ، ގަނޑުކޮށް އެއްލައްކަ ފަންސާސްހާސް ރުފިޔާ ލިބޭގޮތަށް އަދި ސަރުކާރުން ހިންގާ މެދު އަދި ކުދި ފަންތީގެ ވިޔަފާރި ލޯން ޕްރޮގްރާމްގައި ބައިވެރިވުމަށް އިސްކަން ލިބޭނެ ގޮތަށް ވަޒީފާއިން ވީއްލުމެވެ. މިގޮތް ޚިޔާރު ކުރެވޭނީ، ޢުމުރުން 18 އަހަރާއި 50 އަހަރާ ދެމެދުގެ މުވައްޒަފުންނަށެވެ. ހަތަރުވަނަ ގޮތަކީ، ގަނޑުކޮށް ދެލައްކަ ރުފިޔާ ލިބޭގޮތަށް އަދި ސަރުކާރުން ހިންގަވާ ސްކޮލަރޝިޕް ޓްރޭނިންގ ޕްރޮގްރާމްތަކުގައި ބައިވެރިވުމަށް އިސްކަން ލިބޭގޮތަށް ވަޒީފާއިން ވީއްލުމެވެ. މިގޮތް ޚިޔާރު ކުރެވޭނީ، ޢުމުރުން 18 އަހަރާއި 40 އަހަރާ ދެމެދުގެ މުވައްޒަފުންނަށެވެ.\nމި ޕްރޮގްރާމްގެ ދަށުން ދެއްވުމަށް ކަނޑައަޅުއްވާފައިވާ ޢިނާޔަތްތަކާއެކު، ވީއްލުމަށް އެދި ހުށަހެޅޭނީ، ސިވިލް ސަރވިސްގެ މުވައްޒަފުންނަށާއި، ޤާނޫނުއަސާސީގެ 115 ވަނަ މާއްދާގެ (ޅ)ގެ ދަށުން ވަޒީފާ ދެއްވާފައިވާ މުވައްޒަފުންނަށެވެ. މި ޕްރޮގްރާމްގެ ދަށުން ވީއްލުމަށް އެދޭ މުވައްޒަފަކީ، ޢުމުރުން 55 އަހަރުން މަތީގެ މުވައްޒަފެއްނަމަ، ޢިނާޔަތް ދެވޭނީ، ޢުމުރުން 55 އަހަރުވުމުން، ސިވިލް ސަރވިސް ކޮމިޝަނަށް ލިބިދޭ އިޚްތިޔާރުގެ ދަށުން ދޫކޮށްލާ މީހުންނަށް ޢިނާޔަތް ދިނުމަށް ހަމަޖެހިފައިވާ އުޞޫލުގެ ދަށުންނެވެ. ޤާނޫނު ނަންބަރު 76/29ގެ ދަށުން ވަކިމުއްދަތަކަށް ސަރުކާރަށް ޚިދްމަތް ކުރަންޖެހޭ މުވައްޒަފަކަށްވެސް، މި ޕްރޮގްރާމްގެ ދަށުން ޢިނާޔަތްތަކާއެކު ވަޒީފާއިން ވީއްލިދާނެއެވެ. މި ޕްރޮގްރާމްގެ ދަށުން ވަޒީފާއިން ވީއްލުމަށް އެދޭ މުވައްޒަފަކީ، ކޯހަށް ހިނގި ޚަރަދު ނުވަތަ ކޯހަށް ހިނގި ޚަރަދުގެ އިންސައްތައެއް ސަރުކާރަށް ދައްކާ ގޮތަށް ކޯސް ފުރިހަމަކޮށްފައިވާ މުވައްޒަފެއްނަމަ، ސަރުކާރާއެކު އެއްބަސްވެފައިވާ ގޮތުގެ މަތިން، އެފައިސާ ސަރުކާރަށް އަނބުރާ ދައްކަން ޖެހޭނެއެވެ. އަދި މި ޕްރޮގްރާމްގެ ދަށުން ވީއްލޭ މުވައްޒަފުންނަށް ކުރިއަށް އޮތް ތިން އަހަރު، ދައުލަތުގެ އަދި ސަރުކާރު ޙިއްޞާވާ އެއްވެސް ކުންފުންޏެއްގެ ވަޒީފާއަކަށް ނުދެވޭނެއެވެ.\nވަޒީރުންގެ މަޖިލީހުން މި ނިންމެވި ގޮތުގެ މަތިން، ސަރުކާރުގެ މަސްއޫލިއްޔަތުތަކާއި ޒިންމާތަކުން ވީއްލެން ބޭނުންވާ މުވައްޒަފުން ޢަމަލު ކުރައްވަންވީގޮތް، މިނިސްޓްރީ އޮފް ފިނޭންސް އެންޑް ޓްރެޜަރީއިން މިއަދު އިޢްލާނު ކުރައްވާނެއެވެ. އަދި އެފަދަ މުވައްޒަފުން ފުރިހަމަ ކުރަންޖެހޭ ފޯމް ފުރިހަމަކޮށް، އަންނަ މެއި މަހުގެ 31 ވަނަ ދުވަހުގެ ކުރިން އެމިނިސްޓްރީއަށް ހުށަހަޅަންޖެހޭ ގޮތަށްވެސް ވަނީ ހަމަޖައްސަވާފައެވެ.


Cycle registry kuri adhadhu lakka akaa gaathah - The Press\nސައިކަލް ރަޖިސްޓްރީ ކުރި އަދަދު ލައްކައަކާ ގާތަށް\nޙުސައިން މަޚްތޫމް 25 May 2019, 14:22\nބްރިޖުގައި އާންމުން ސައިކަލް ދުއްވަނީ: މިދިޔަ އަހަރުގެ ނިޔަލަށް 89،897 ސައިކަލް ވަނީ ރަޖިސްޓްރީ ކޮށްދީފައި / ފައިލް ފޮޓޯ: ދަ ޕްރެސް\nމިދިޔަ އަހަރުގެ ނިޔަލަށް ސައިކަލް ރަޖިސްޓްރީ ކުރި އަދަދު ލައްކައަކާ ގާތްކުރާ އަދަދަކަށް އިތުރުވެއްޖެއެވެ.\nނެޝަނަލް ބިއުރޯ އޮފް ސްޓޭޓެސްޓިކްސްގެ "ސްޓޭޓިސްޓިކްސް އިޔާ ބުކް އޮފް މޯލްޑިވްސް" އިން ދައްކާގޮތުން މިދިޔަ އަހަރުގެ ނިޔަލަށް 89,897 ސައިކަލް ވަނީ ރަޖިސްޓްރީކޮށްފައެވެ. ތަފާސް ހިސާބުތަކުން ދައްކާގޮތުން މިދިޔަ އަހަރު އެކަނި ވެސް 9038 ސައިކަލް ވަނީ އަލަށް ރަޖިސްޓްރީކޮށްފައެވެ. މިއީ މިދިޔަ އަހަރު ރަޖިސްޓްރީ ކުރި 7558 ސައިކަލަށްވުރެ 1480 ސައިކަލް އިތުރު އަދަދެކެވެ.\nމި ތަފާސް ހިސާބުތަކުން ދައްކާގޮތުން މިދިޔަ އަހަރުގެ ނިޔަލަށް ވަނީ 6325 ކާރު ރަޖިސްޓްރީކޮށްފައެވެ. މިދިޔަ އަހަރު 502 ކާރު އަލަށް ރަޖިސްޓްރީކޮށްފައިވާ އިރު، މިއީ އޭގެ ކުރީ އަހަރާ އަޅާ ބަލާއިރު 90 ކާރު އިތުރު އަދަދެކެވެ. 2017 ވަނަ އަހަރު އަލަށް ރަޖިސްޓްރީ ކޮށްފައި ވަނީ 412 ކާރެވެ.\nނެޝަނަލް ބިއުރޯ އޮފް ސްޓޭޓެސްޓިކްސްގެ ތަފާސް ހިސާބުތައް ދައްކާގޮތުން ރާއްޖޭގައި 108،532 އުޅަނދު ވަނީ ރަޖިސްޓްރީކޮށްފައި ވާއިރު، މީގެ ތެރެއިން 11،319 އުޅަނދަކީ މުޅިން އަލަށް ރަޖިސްޓްރީ ކުރެވުނު އުޅަނދެވެ. 2017 ވަނަ އަހަރު ރާއްޖޭގައި ރަޖިސްޓްރީކޮށްގެން ދުއްވި އުޅަނދުގެ އަދަދަކީ 97،213 އެވެ. އަދި އަލަށް ރަޖިސްޓްރީ ކުރެވުނީ 10,087 އުޅަނދެވެ.


Barcelona lead gai, Zidane ge thaureef Ronaldo ah | Mihaaru\nބާސެލޯނާ ލީޑުގައި، ޒިދާންގެ ތައުރީފް ރޮނާލްޑޯ އަށް\n25 ފެބުރުއަރީ 2018 - 09:39 10 comments\nމެޑްރިޑް (ފެބްރުއަރީ 25) - ސްޕެނިޝް ލީގުގައި ރޭ ޖިރޯނާ އަތުން 6-1 އިން މޮޅުވެ ލީގުގެ އެއް ވަނައިގައި ބާސެލޯނާ ލީޑު ބޮޑުކުރިއިރު، އަލަވޭސް އަތުން 4-0 އިން ރެއާލް މެޑްރިޑް މޮޅުވި މެޗުގައި ކްރިސްޓިއާނޯ ރޮނާލްޑޯގެ ފަރާތުން ފެނުނު ކަންތައްތަކަށް އެ ޓީމުގެ ކޯޗު ޒިނެދިން ޒިދާން ތައުރީފް ކޮށްފި އެވެ.\nބާސެލޯނާ އެއް ވަނައިގައި އޮތީ 25 މެޗުން 65 ޕޮއިންޓާ އެކު އެވެ. ދެ ވަނައިގައި އޮތް އެތުލެޓިކޯ މެޑްރިޑަށް 24 މެޗުން 55 ޕޮއިންޓް ލިބިފައިވާއިރު، ރެއާލް ތިން ވަނައިގައި އޮތީ 25 މެޗުން 51 ޕޮއިންޓް ހޯދައިގެންނެވެ.\nރޭ އަލަވޭސް ކޮޅަށް ރެއާލުން ހަތަރު ގޯލު ޖެހިއިރު، ކްރިސްޓިއާނޯ ރޮނާލްޑޯ ދެ ލަނޑު ޖެހި އެވެ. އަނެއް ދެ ގޯލު ޖެހީ ގަރެތު ބޭލް އާއި ކަރިމް ބެންޒެމާ އެވެ. މި މެޗުގައި ރެއާލުގެ ފުރަތަމަ ގޯލު ޖެހުމަށް ފަހު ރޮނާލްޑޯ ވަނީ އެ ލަނޑު ޖަހަން ފުރުސަތު ތަނަވަސްކޮށްދިން ބެންޒެމާ އަށް ތަރުހީބު ދިނުމަށް ސަޕޯޓަރުން ކައިރީގައި އެދިފަ އެވެ. އަދި މެޗުގެ ފަހު ވަގުތު ރޮނާލްޑޯ އޭނާގެ ހެޓްރިކް ފުރިހަމަ ކުރަން ލިބުނު ޕެނަލްޓީ ޖަހަން ދިނީ ބެންޒެމާ އަތަށެވެ.\n"މި ފެނުނީ ކެޕްޓަނެއްގެ ފަރާތުން ލީޑަރެއްގެ ކޮލިޓީ. އަހަރެން ވަރަށް އުފާކުރަން ރޮނާލްޑޯގެ ފަރާތުން މުޅި ޓީމަށް އެ ދެއްކި ނަމޫނާ ފެނިފައި. މިއީ ޓީމެއްކަން ވަރަށް ރަނގަޅަށް ސާބިތުވެއްޖެ،" ރޭގެ މެޗަށް ފަހު ޒިދާން ބުންޏެވެ.\nމި މެޗުގައި ޖެހި ދެ ގޯލާ އެކު ރޮނާލްޑޯ ވަނީ ސްޕެނިޝް ލީގުގައި 299 ގޯލު ހަމަކޮށްފަ އެވެ.\nޖިރޯނާ ކޮޅަށް ބާސެލޯނާ އިން ހަ ގޯލު ޖެހިއިރު، އެ ޓީމުގެ ލުއިސް ސުއަރޭޒް ވަނީ މި މެޗުގައި ހެޓްރިކެއް ހަދައިފަ އެވެ. އަނެއް ތިން ގޯލުގެ ތެރެއިން ދެ ލަނޑު ޖެހީ ލިއޮނަލް މެސީ އެވެ. އަދި އަނެއް ލަނޑު ކާމިޔާބުކުރީ ފިލިއްޕޭ ކުޓީނިއޯ އެވެ.\nރެއާލުން ސްޕެނިޝް ލީގު ޗެމްޕިއަންކަން ހޯދައިފި\nބާސެލޯނާ އިން އުއްމީދު ދަމަހައްޓައިފި


އެންމެ ބޮޑެތި މުޙައްދިޘުންނާ ޢިލްމުވެރިން އުފެއްދުމުގަ އެންމެ މުހިންމު ދައުރެއް އަދާކުރެއްވީ ހިތްވަރުގަދަ މައިން!: ޑރ. އިޔާޟް\n"އިސްލާމް ދީނުގައި އުފެދުނު އެންމެ ބޮޑެތި މުޙައްދިޘުންނާއި ޢިލްމުވެރިން އުފެއްދުމުގައި އެންމެ މުހިންމު ދައުރެއް އަދާކުރައްވާފައިވަނީ އެބޭކަލުންގެ ހިތްވަރުގަދަ މައިން." ކަމަށް ޑރ. މުޙައްމަދު އިޔާޟް ޢަބްދުއްލަޠީފް ވިދާޅުވެއްޖެއެވެ.\nއިސްލާމް ދީނުގައި އަނހެނުންނަށް އޮތް މަތިވެރި މަޤާމާއި އިސްލާމް ދީނަށް ޚިދުމަތް ކުރުމުގައި އަންހެނުން ހޯދާފައިވާ މަތިވެރި މަޤާމްވެސް ޑރ. އިޔާޟް ވަނީ ފާހަގަކުރައްވައިފައެވެ!\n"ޙަދީޘް ޢިލްމުވެރިންނާއި ފިޤްހް ޢިލްމްވެރިންނާއި ތަފްސީރު ޢިލްމުވެރިންނާއި ބަހުގެ ޢިލްމުވެރިންނާއި ޝާޢިރުންނާއި އަދަބުގެ ފުންނާބު އުސްބޭކަލުންނާއި އެކިއެކި ފަންނުތަކުގެ ޢިލްމުތަކަށް އަރާތިއްބެވި އުންމަތުގަ ފަޚުވެރި ކަނބަލުން އެބަ ތިއްބެވި!"\n"އިސްލާމް ދީން ވަނީ އަނހެނުންނަށް ޢިލްމު އެނގެނެން ފަރުޟު ކުރައްވަވާފައި!"\n"އިސްލާމީ ތާރީޚަށް ނަޒަރު ހިންގާއިރު އެތައް ބައިވަރު އަނހެން ޢިލްމުވެރިން އިސްލާމީ ތާރީޚު ދެކެފައިވޭ!"\n"އަންހެނުންނަށް އެއްވެސް މިންވަރަކަށް އަނިޔާވެރިވުން އިސްލާމް ދީން ވަނީ ނަހީ ކުރައްވަވާފަ!"\n"އިސްލާމް ދީނުގައި ވަނީ އަންހެނުން މާތް ކުރައްވަވާފައެވެ. މިމާތްކުރެއްވެވެވުމުގައި އަންހެނުންނާއި ފިރިހެނުން ވަނީ ހަމަހަމަ ކުރައްވަވާފައެވެ!"\nޑރ. އިޔާޟް މިމޭރުމުން ވިދާޅުވެފައިވާއިރު ރާއްޖޭގައި އިސްލާމް ދީން ކުރިއަރުވަން އެތައް ބައިވަރު ޝައިޚާއިން ގެންދަވަނީ ވަރަށް ބުރަކޮށް މަސައްކަތްކުރައްވަމުންނެވެ! ދަރިންނަށް ޤުރްއާން އުނގަންނައިދޭން އެންމެ ބޮޑު މަސައްކަތްކެއް ކުރަނީ މައިންނެވެ. ދަރިން މިސްކިތަށް ގެންގޮސް ގެނެސް ހަދާ މައިންވެސް މަދެއް ނޫނެވެ!


SunOnline: Covid aa hedhi India ge iguthisaadhu recession akah\nކޮވިޑާ ހެދި އިންޑިއާގެ އިގުތިސާދު ރިސެޝަންއަކަށް\nރުގިއްޔާ މުހައްމަދު މޫސާ 28 Nov 2020, 16:16\nއިންޑިއާގެ އިގުތިސާދު ވަނީ ރިސެޝަންއަކަށް ގޮސްފަ -- ފޮޓޯ: ރޮއިޓާސް\nދިއްލީ (ނޮވެމްބަރު 28): ދުނިޔޭގެ ތިން ވަނައަށް އެންމެ ބޮޑު އިގުތިސާދު ކަމަށްވާ އިންޑިއާއަށް ކޮވިޑް ބަލިމަޑުކަމުގެ ސަބަބުން މާލީ ގޮތުން ބޮޑެތި ގެއްލުންތައް ލިބި، ރިސެޝަނަކަށް ހިނގައްޖެ އެވެ.\nއިންޑިއާގެ މިނިސްޓްރީ އޮފް ސްޓެޓިސްޓިކްސްއިން އިއްޔެ ނެރުނު ބަޔާނެއްގައިވާ ގޮތުން މިދިޔަ ޖުލައި މަހާ ސެޕްޓެމްބަރު މަހާ ދޭތެރޭ އެގައުމުގެ ޖީޑީޕީ ވަނީ 7.5 ޕަސެންޓު ދަށްވެފަ އެވެ. އަދި އޭގެ ކުރީ ކުއާޓަަރުގައި ޖީޑީޕީ 23.9 ޕަސެންޓު ދަށްވި އެވެ. އެހެންކަމުން ޖެހިޖެހިގެން ދެ ކުއާޓަރުގައި އެގައުމުގެ އިގުތިސާދީ ކުރިއެރުން ދަށްވުމުން ގައުމު ވަނީ ރިސެޝަންއަކަށް ގޮސްފަ އެވެ.\nއިންޑިއާގެ ސްޓެޓިސްޓިކްސް މިނިސްޓްރީން ބުނި ގޮތުގައި ކޮވިޑް ފެތުރުން ހުއްޓުވުމަށް އެޅި ފިޔަވަޅުތަކުގެ ތެރޭގައި ބައެއް އިގުތިސާދީ ހަރަކާތްތައް ހުއްޓުމަކަށް ގެނައުމާ ގުޅިގެން ގައުމުގެ އިގުތިސާދަށް ވަނީ ގެއްލުން ލިބިފަ އެވެ. އަދި މިހާރު އެ ފިޔަވަޅުތައް ލުއި ކުރި ނަމަވެސް އަދި ގެއްލުމުން އަރައި ނުގަނެވެ އެވެ.\n"ކޮވިޑް ބަލިމަޑުކަން ކޮންޓްރޯލް ކުރުމަށް [ފުރަތަމަ ކުއާޓަރުގައި] ޒަރޫރީ ނޫން އިގުތިސާދީ ހަރަކާތްތައް ހުއްޓުމަކަށް ގެނައި. އެ ފިޔަވަޅުތައް ލުރި ކުރި ނަމަވެސް އޭގެ އަސަރު އިގުތިސާދީ ހަރަކާތްތަކަށް ކޮށްފައިވޭ،" މިނިސްޓްރީގެ ބަޔާނުގައިވެ އެވެ.\nކޮވިޑް-19އާ ގުޅިގެން އިންޑިއާއިން އެޅި ފިޔަވަޅުތައް ޖޫން މަހުން ފެށިގެން ދަނީ ލުއި ކުރަމުންނެވެ. އޭގެ ފަހުން އުފެއްދުންތެރިކަމުގައި ދާއިރާ ވަނީ 0.6 ޕަސެންޓު ކުރިއަރާފަ އެވެ. އެއާ އަޅާ ބަލާއިރު ފުރަތަމަ ކުއާޓަރުގައި އެ ދާއިރާގެ ކުރިއެރުން ވަނީ 39.3 ޕަސެންޓު ދަށްވެފަ އެވެ.\nމީގެ އިތުރުން މީގެ ކުރިން ފުރަބަންދުގައި ތިބި އިންޑިއާގެ ރައްޔިތުން ސެޕްޓެމްބަރު މަހުން ފެށިގެން ހަރަދު ކުރި މިންވަރު ވަނީ އިތުރުވެފަ އެވެ. އެގޮތުން މިދިޔަ އަހަރުގެ ސެޕްޓެމްބަރު މަހާ އަޅާ ބަލާއިރު މިއަހަރުގެ ސެޕްޓެމްބަރު މަހު އެގައުމުގައި ކާރު ފަދަ އުޅަނދުތަކުގެ ސޭލްސް ވަނީ 17 ޕަސެންޓު އިތުރުވެފަ އެވެ. ނަމަވެސް ފިހާރަތަކަށްދާ މީހުންގެ އަދަދު އިތުރުވުމުން ކޮވިޑު ފެތުރޭ މިންވަރުވެސް އިތުރުވުން އެކަށީގެންވެ އެވެ.\nއިންޑިއާއަކީ މިހާރު ކޮރޯނާވައިރަސް ދެވަނައަށް އެންމެ ބޮޑަށް ފެތުރިފައިވާ ގައުމެވެ. އެގޮތުން އެގައުމުގައި ބަލި ޖެހުނު މީހުންގެ އަދަދު 9.3 މިލިއަން ހުރަސްކޮށް، ބަލީގައި މަރުވި މީހުންގެ އަދަދު ވަނީ 136،000އަށް ވުރެ އިތުރުވެފަ އެވެ.\nކޮވިޑް ފެތުރުމުގެ ކުރިންވެސް އިންޑިއާގެ އިގުތިސާދީ ދުވެލި ވަނީ ދަށްވެފަ އެވެ. އެގޮތުން މިދިޔަ އަހަރު އެގައުމުގެ އިގުތިސާދު ކުރިއަރާފައި ވަނީ 4.2 ޕަސެންޓަށެވެ. އެއީ ފާއިތުވި 10 އަހަރު ތެރޭ އެގައުމުގެ އިގުތިސާދީ ކުރިއެރުން އެހާވަރަށް ދަށްވި ފުރަތަމަ ފަހަރެވެ.\nޗައިނާ-އިންޑިއާ ބޯޑަރުގައި ސިފައިންގެ އިތުރު ތަޅާފޮޅުމެއް\nއެއާ އިންޑިއާ އިން ރާއްޖެއާ އިންޑިއާގެ2ސިޓީ އެއް ގުޅާލަނީ


Raajje aai Russia aa dhemedhu vaige dathuruthah fashanee - One Online\nރަޝިއާގެ ގައުމީ އެއާލައިން --- ފޮޓޯ: ރޮއިޓާސް\nކޮވިޑް 19އާ ގުޅިގެން ބަންދުކޮށްފައިވާ ރަޝިއާގެ ބޯޑަރު އަލުން ހުޅުވާލައި، ރާއްޖެއަށް ވައިގެ ދަތުރުތައް ފެށުމަށް ނިންމާފައިވާ ކަމަށް އެގައުމުގެ ސަރުކާރުން ބުނެފިއެވެ.\nރަޝިއާގެ ނިއުސް އޭޖެންސީއެއް ކަމަށްވާ "ޓަސް" އިން ރިޕޯޓުކޮށްފައިވާ ގޮތުގައި ރާއްޖޭގެ އިތުރުން މިސްރު އަދި ޔޫއޭއީއަށް ވައިގެ ދަތުރުތައް ފެށުމަށް އެގައުމުގެ ސަރުކާރުން ވަނީ ނިންމައިފައެވެ. އެގޮތުން މިސްރަށް ހަފުތާއަކު ތިން ފްލައިޓު އަދި ރާއްޖެއާއި ޔޫއޭއީއަށް ހަފުތާއަކު ދެ ފްލައިޓް ބޭއްވުމަށް ހަމަޖައްސާފައިވާ ކަމަށް އެގައުމުގެ ސަރުކާރާ ހަވާލާދީ މި ނޫހުގައި ރިޕޯޓުކޮށްފައިވެއެވެ.\nމުޅި ދުނިޔެއަށް ފެތުރިފައިވާ ކޮވިޑް 19ގެ ސަބަބުން ރަޝިއާގެ ބޯޑަރުތައް ބަންދުކޮށްފައިވަނީ މާޗް މަހު ފަހުކޮޅެވެ. އަދި ރަޝިއާގެ ބޯޑަރުތައް އިންޓަނޭޝަނަލް ޓުއަރިސްޓުންނަށް އަލުން ހުޅުވާލާފައިވަނީ މިދިޔަ މަހު އެކެއްގައެވެ. އެގޮތުން މިދިޔަ މަހު އެކަކުން ފެށިގެން އިނގިރޭސިވިލާތާއި ޓެންޒޭނިއާ އަދި ތުރުކީއަށް ރަޝިއާއިން ދަތުރުތައް ފެށިއިރު، ސްވިޒެލެންޑާއި ރަޝިއާއާ ދެމެދު ދަތުރުތައް ފެށީ މިިދިޔަ މަހު 15 ގައެވެ.\nކޮވިޑް 19 އާ ގުޅިގެން ރާއްޖެއިންވެސް ބޯޑަރުތައް ބަންދުކޮށްފައިވަނީ މާޗް މަހުގެ ފަހުކޮޅެވެ. އަދި ރާއްޖޭގެ ބޯޑަރުތައް އަލުން ހުޅުވާލާފައިވަނީ މިދިޔަ ޖުލައި މަހު 15 ގައެވެ. އެ މަހު ރާއްޖެއަށް އައިސްފައިވަނީ 1،769 ފަތުރުވެރިންނެވެ.\nގުޅޭ ޓެގު ދިވެހި ރާއްޖެ ރަޝިޔާ ަެެެއެއިރޯފްލޮޓް ކޮވިޑް 19 މިސްރު\nކޯމާއެއްގައި އޮތް ސެމްސަންގެ ޗެއާމަން މަރުވެއްޖެ\nކޮވިޑުގެ ނުރައްކާ ބޮޑުވެ ސްޕެއިންގައި ކުއްލި ހާލަތު އިއުލާންކޮށްފި


Russia sifain smart phone gengulhun manaa kohfi\nޑިޔުޓީގައި އުޅޭ ވަގުތުތަކުގައި ރަޝިއާ ސިފައިންނަށް ފޮޓޯ އަދި ވީޑިއޯ ނެގުން ވަނީ މަނާކޮށްފައި. -- ގެޓީ\nމޮސްކޯ (ފެބްރުއަރީ 21) - ސޯޝަލް މީޑިއާގެ ސަބަބުން ގައުމީ ސަލާމަތަށް ނުރައްކާވާކަމަށް ބުނެ، ޑިޔުޓީގައި އުޅޭ ވަގުތުތަކުގައި ރަޝިއާ ސިފައިންނަށް ސްމާޓް ފޯނު ބޭނުންނުކުރެވޭ ގޮތަށް ގާނޫނެއް ފާސްކޮށްފި އެވެ.\nރަޝިއާ ޕާލިމަންޓުގެ ތިރިގޭގައި ހިމެނޭ ޖުމްލަ 450 މެމްބަރުންގެ ތެރެއިން 400 އަށް ވުރެ ގިނަ މެމްބަރުންގެ ތާއީދާއެކު ފާސްކުރި ބިލުގައި ބުނެފައިވަނީ، ފޮޓޯއާއި ވީޑިއޯގެ އިތުރުން އިންޓަނެޓުގެ ހިދުމަތް ބޭނުންކުރެވޭ ފަދަ އެއްވެސް ފޯނެއް ޑިޔުޓީގައި އުޅޭ ވަގުތުގައި ސިފައިންނަށް ބޭނުންނުކުރެވޭނެ ކަމަށެވެ.\nއެ ގާނޫނުގެ ދަށުން، ފޯނު ކޯލުތަކުގެ އިތުރުން މެސެޖު ކުރެވޭ އެންމެ އާދައިގެ ފޯނު ބޭނުންކުރުން ހުއްދަކޮށްފައިވާ ވީނަމަވެސް، ލެޕްޓޮޕްް އަދި ޓެބްލެޓް ބޭނުންކުރުންވެސް ވަނީ މަނާކޮށްފަ އެވެ.\nރަޝިއާ ސަރުކާރުން ބުނީ، އެ ގާނޫނުގެ ބޭނުމަކީ އަސްކަރީ ސިއްރުތައް ބޭރުވުން ހުއްޓުވުން ކަމަށެވެ. މީގެ ކުރިން، ސީރިއާ އަދި ޔޫކްރެއިން ފަދަ ގައުމުތަކުގައި ރަޝިއާ ސިފައިން ހަރަކާތްތެރިނުވާ ކަމަށް ރަސްމީކޮށް ބުނި ނަމަވެސް، ރަޝިއާ ސިފައިންގެ ސޯޝަލް މީޑިއާގައި ކުރެވޭ ބައެއް ޕޯސްޓުތަކުން އެއީ ހަގީގަތެއް ނޫންކަން ވަނީ ފަޅާއަރައިފަ އެވެ.


China ge cyber hanguraama beyzaaru kohlaifi - Hali News\nސަރުކާރުތަކާ ދެކޮޅަށް ޗައިނާ ސިފައިން ހިންގާ ސައިބާ ހަނގުރާމަ ބޭޒާރުކޮށްފި\nގައުމުތަކުގެ ސަރުކާރާ ދެކޮޅަށް ޗައިނާ ސިފައިން ސައިބާ ހަމަލާތަކެއް ދެމުން ގެންދާކަށް ތުހުމަތުކޮށްފިއެވެ. ނިއުޔޯރކް ޓައިމްސްގައި ޝާއިއުކޮށްފައިވާ ރިޕޯޓްގައި ބުނެފައިވަނީ މިކަން ބޭޒާރުވީ ވެސްޓާން އޮސްޓްރޭލިއާގެ ބޮޑު ވަޒީރުގެ އޮފީހުގެ މުވައްޒަފަކަށް އޮސްޓްރޭލިއާގައި ހުންނަ އިންޑޮނޭޝިއާ އެމްބަސީން އައި އީމެއިލްއަކާ މެދު ޝައްކުވުމުން އެކަން ބެލުމުގެ ތެރޭގައެވެ.\nމިހާދިސާ ހިނގާފައިވަނީ3ޖެނުއަރީގައެވެ. މި ކަން ބެލުމަށްފަހު މިކަމާމެދު ދިރާސާ ރިޕޯޓެއް އެކުލަވައިލީ އިޒްރޭލުގެ ކުންފުންޏަކުންނެވެ.\nސައިބާ ހަމަލާތައް ދިރާސާކުރާ ސަލާމަތީ ކަންތައްތަކާ ބެހޭ އިޒްރޭލުގެ ކުންފުނިން ބުނެފައިވަނީ މިހަމަލަ ދީފައިވަނީ މައިކްރޯސޮފްޓް ވަރޑްގެ ސިފައގައި ފޮނުވާފައިވާ އެޓޭޗެމެންޓަކުންނެވެ. މި އެޓޭޗްމެންޓްގައި ހިމެނެނީ ސިއްރު ސައިބާ ހަމަލާތަކަށް ބޭނުންކުރާ އާރިއާ ބޮޑީ ނަމަކަށް ކިޔާ ޓޫލެކެވެ. މި ޓޫލަކީ މީގެ ކުރިން ސައިބާ ހަމަލާއެއްގައި ފާހަގަވެފައިވާ އެއްޗެއް ނޫނެވެ. ނަމަވެސް އިންތިހާއަށް ނުރައްކާ ބޮޑު ޓޫލެއްކަމުގައި އެކުންފުނިން ސިފަކުރެއެވެ.\n2013 ގައި ދީފައިވާ ސައިބާ ހަމަލާތައް\nމި އާރިއާ ބޮޑީ އަކީ ކޮމްޕިއުޓަރަށް ވެރިވެގެން އޭގައި ހުންނަ ފައިލްތައް ކޮޕީކޮށް، ޑިލީޓް ކޮށް، އައު ފައުލްތައް އުފައްދައި ހެދުމުގެ ގާބިލުކަން ލިބިފައިވާ ކޮމްޕިއުޓަރުގެ ޑޭޓާއާ ދުރުގައި ހުންނަ މީހަކު ބޭނުންގޮތަކަށް ކޮންޓްރޯލްކޮށް ކުޅެލުމަށް ފަހިކޮށްދޭ ވަސީލަތެކެވެ. އަދި މިއީ ހޯދައިގަންނަންވެސް އުދަގޫ އެއްޗެކެވެ.\n2013 ވަނަ އަހަރު ދީފައިވާ ސައިބާ ހަމަލާގެ ރިޕޯޓާ ގުޅޭ ގްރާފެއްގައި އިޒްރޭލުގެ ޗެކް ޕޮއިންޓް ސޮފްޓްވެއަރ ޓެކްނޮލޮޖީސްއަކީ މީގެ ކުރިންވެސް މިފަދަ ހަމަލާތައް ހޯދައި ދީފައިވާ ކުންފުންޏެކެވެ. މި ކުންފުނިން އެކުލަވާލި ދިރާސާ ހާމަކޮށްފައިވަނީ މޭ 7ގައެވެ.\nޗެކް ޕޮއިންޓުން ބުނާ ގޮތުގައި މިފަދަ އެހެން ހަމަލާތައްވެސް މީގެ ކުރިން ހޯދި ހޯދުންތަކުން ވަނީ އެއީ، ޗައިނާ ސިފައިންގެ ފަރާތުން އުފެއްދި އެއްޗެއްކަން ވަނީ އެނގިފައެވެ. އަދި ހެކްކުރުމުގެ ގާބިލްކަން އުފައްދާފައިވާ މި ގްރޫޕަކީ ޗައިނާ ސިފައިންގެ ތެރޭގައި ހިމެނޭ ނައިކޮން ނަމަކަށް ކިޔާ ގްރޫޕެކެވެ.\nޗެކް ޕޮއިންޓުން ބުނާ ގޮތުގައި ވެސްޓާން އޮސްޓްރޭލިއާގެ ހަމަލާގެ ކުރިން ނައިކޮންއިން ވަނީ ފިލިޕީންސްއާއި ވިއެޓްނާމާއި މިޔަންމާރާއި ބުރޫނާއިގެ ސަރުކާރު އިދާރާތަކާއި ސައިންސް އެންޑް ޓެކްނޮލޮޖީ ކުންފުނިތަކަށްވެސް ސައިބާ ހަމަލާތަކެއް ދީފައެވެ.\nވެސްޓާން އޮސްޓްރޭލިއާގައި ދީފައިވާ ހަމަލާއަކީވެސް އެގައުމުގައި ހުންނަ އިންޑޮނޭޝިއާގެ ޑިޕްލޮމޭޓެއްގެ ކޮމްޕިއުޓަރު ކޮންޓްރޯލް ކޮށްގެން އެފަރާތަށް ނޭނގި އެކޮމްޕިއުޓަރުން ދީފައިވާ ހަމަލާއެކެވެ. މިކަން ނާކާމިޔާބުވީ އިންސާނީ ކުށަކުންނެވެ. އެއީ އީމެއިލްގައި ނުބައި އެޑްރެހެއް ޖެހުމުން ސަރވަރއިން އަނބުރާ ފޮނުވާލުމުން އުފެދުނު ސުވާލުތަކުން މައްސަލަ ތަހުގީގުކުރުމުން މިކަން ބޭޒާރުވީއެވެ.\nޗެކްޕޮއިންޓްގެ ސައިބާ ތްރެޓް އިންޓެލިޖެންސް ގްރޫޕްގެ ވެރިޔާ ލޯޓެމް ފިލްކެލްޝްޓެއިން ބުނާ ގޮތުގައި ނައިކަން ގްރޫޕުން ވަނީ ކުރިންވެސް ސައިބާ ހަމަލާތައް ދީފައެވެ. ނަމަވެސް މިހާރު ހަމަލާ ދޭން ބޭނުންކުރާ ވަސީލަތަކީ ވަރަށް ޒަމާނީ ގޮތަށް އަޕްޑޭޓް ކޮށްފައިވާ އެއްޗެކެވެ. އަދި މީގައި އެންމެ ފާހަގަ ކުރެވޭ ކަމަކީ އާރިއާ ބޮޑީއިން މުޅި ކޮމްޕިއުޓަރު ކޮންޓްރޯލް ކޮށް ހެކަރުންނަށް ހަމަލާ ދިނުމަށް ފަހިކޮށްދޭތީއެވެ.\nމި ވަސީލަތުން އާމާޒު ކުރެވޭ ކޮމްޕިއުޓަރުގައި އަމިއްލައަށް ޓައިޕް ކުރުމާއި ޓައިޕް ކުރާ ލިޔުންތައް ފަސޭހައިން އަންގައި ދިނުމުގެ ކުޅަދާނަކަންވެސް މީގައި ހިމެނެއެވެ.\nމި ކަމާ ގުޅިގެން އޮސްޓްރޭލިއާ ސަރުކާރުން އެއްޗެއް ބުނެފައެއް ނުވެއެވެ. ނަމަވެސް އޮސްޓްރޭލިއާގެ ކުރީގެ ޑިޕްލޮމޭޓުންނާއި ސައިބާ ސެކިއުރިޓީއާ ބެހޭ ތަޖުރިބާކާރުން ވިދާޅުވާ ގޮތުގައި އޮސްޓްރޭލިއާއަށް އަންނަ ސައިބާ ހަމަލާތައް އަންނަނީ ޗައިނާއިން ކަން އޮސްޓްރޭލިއާއަށް އެނގެއެވެ. އަދި އޭޝިއާ ޕެސިފިކްގައި ވިޔަފާރިއާއި ޓެކްނޮލޮޖީއާއި ސަލާމަތީ ކަންތައްތަކާއި ކޮރޯނާއާ ގުޅިގެން ދެބަސްވުންތައް އުފެދިފައުވާ އިރު ޗައިނާއިން ދަނީ ހުއްޓުމެއް ނެތި ޗައިނާގެ ނުފޫޒު އެސަރަހައްދުގެ ގައުމުތަކަށް ދައްކަމުންނެވެ.\nޗައިނާ ސިފައިންގެ ސައިބާ ހަމަލާދޭ ގްރޫޕް ނައިކޮން އަކީ އެމެރިކާގެ ސައިބާ ސެކިއުރިޓީ ކޮމްޕެނީ ތްރެޓްކޮނެކްޓްއިން 2015ގައި ތަހުގީގުކޮށް ރިޕޯޓެއް އެކުލަވާލައި ބޭޒާރުކޮށްފައިވާ ގްރޫޕެކެވެ.\nމި ގްރޫޕަކީ ދެކުނު ޗައިނާގެ ކުންމިންގ ސިޓީއިން އޮޕަރޭޓް ކުރާ ބައެކެވެ. އަދި މިއީ ޗައިނާގެ ސިފައިންގެ ސެކަންޑް ޓެކްނިކަލް ރިކޮނައިސެންސް ބިއުރޯގެ ބައެކެވެ.\nރަޝިއާގެ ސައިބާ ސެކިއުރިޓީ ކޮމްޕެނީ ކެސްޕާސްކީއިން ބުނިގޮތުގައި ނައިކޮންއަކީ އޭޝިއާގައި އެންމެ ހަރަކާތްތެރިކަމާއެކު ސައިބާ ހަމަލާތަކުގައި އުޅޭ ކުންފުންޏެވެ. 2015ގެ ރިޕޯޓަށް ފަހު މި ގްރޫޕް ވަނީ ބޮނދައިފައެވެ. ނަމަވެސް ސިފައިންގެ ތެރޭން ބައެއް މިނިސްޓްރީ އޮފް ސްޓޭޓް ސެކިއުރިޓީއަށް ބަދަލުކުރުމަށްފަހު އަލުން އެމީހުންގެ ހަރަކާތްތަކަށް ވަނީ ދިރުމެއް ލިބިފައެވެ.\nއިތުރު ލިޔުންތައް ސައިބަރކްރައިމް ޗައިނާ


މަޣްރިބް · 18:18\n12 ޖޫން 2018 - 08:19 12 comments\n"އަހަރެން ހިތަށްއަރަނީ ހަމަ ކުއްލިއަކަށް އަޒޫއަށް މިއައީ ކޮން ބަދަލެއްބާއޭ؟" ޖިނާ ބުންޏެވެ. "ކާކުގެ އެސްފީނާއެއްބާއޭ އަހަރުމެންނަށް ޖެހުނީ؟ އަހަރެން ދެކެ ހާދަހާ ފޫއްސެކޭ އަޒޫ އެ ވަނީ. އަހަރެން އަޒޫއާ އިންނަން އުޅުނުއިރު މަންމަ ހާދަ ވަރަކަށޭ ދެކޮޅުހެދީ. އެއީ އެވެނި ގެޔެއްގެ މިވެނި މީހެއްގެ ދަރިޔެކޭ، މިވެނިހެން އުޅޭ ކުއްޖެކޭ! އަހަރެން ގަބޫލެއް ނުކުރަމޭ! މަންމަ ވެސް ފަހުން ބުނި މަންމަގެ ނިންމުން ގޯހޭ! އެންމެންގެ އިތުބާރު ލިބުނީމަ ދެން ކީއްކުރަން އަޒޫ އެހެން އުޅެންވީ؟ ކީއްވެތަ އަޒޫ އެހެން އެ އުޅެނީ؟"\n"ހިތަށްއަރާ ތި ސުވާލުތަކުގެ ޖަވާބު އަހަންނަށް ދެވޭނެ ނަމައޭ،" ނިޝާ ހިތާމަޔާ އެކުގައި ބުންޏެވެ. "އަހަރެން ވެސް ހަމަ ހައިރާންވެ އަންތަރީސްވެފަ މިހިރީ."\nނިޝާއަކަށް ވެސް އެ ސުވާލުގެ ޖަވާބެއް ނޭނގެއެވެ. އެއް ގެޔެއްގައި ނޫޅުނެއް ކަމަކު އަޒްރާއަށް އައި ބަދަލު ނިޝާއަށް ވެސް ފާހަގަކުރެވުނެވެ. އަޒްރާއަށް ވިސްނައިދޭން ނުވަތަ އަޒްރާ ހުއްޓުވަން ވެސް ނިޝާ މަސައްކަތްކުރިއެވެ. ހުރިހައި ކަމެއް ބޭކާރެވެ. ސަމަދު އިނީ ޖިނާއަށް ބަލަހައްޓައިގެންނެވެ. ޒޫނާގެ ހާދިސާ ސަމަދަށް އެނގުނުތާ މާ ގިނަ ދުވަހެއް ނުވެއެވެ. ސަމަދުގެ މުޅި ހަޔާތުގައި ވެސް އެ ފަދަ ވާހަކައެއް ނާހައެވެ. ސަމަދަށް ހީވީ އެއީ ލިޔުންތެރިޔަކު ހަދައިފައިވާ ފުލޯކު ވާހަކައެއް ހެންނެވެ. ޖިނާއާއި ނިޝާގެ ދުލުން އެ ވާހަކަ އިވުމުން، ޝައްކަކާ ނުލައި އެ ވާހަކަ ގަބޫލުކުރަން ސަމަދު ބޭނުންވިއެވެ. ހިތާދެކޮޅަށް ވިޔަސްވެހެވެ. ސަމަދު ތެދުވެގެން ޖިނާ ގާތަށް ދިޔައެވެ.\n"މި ކަހަލަ ދަނޑިވަޅެއްގަ ކުރަން ރަނގަޅު ކަމެއްބާ މި ކުރެވެނީ؟" ސަމަދު ސުވާލު އުފެއްދިއެވެ. "ޒޫނާގެ ހަނދާންތައް އެނބުރި އައިސް އޭނަ ރަނގަޅުވެއްޖެއްޔާ ކިތަންމެހާ ވެސް ރަނގަޅު. އެކަމަކު އެއީ އެހެން މައްސަލައަކަށް ހުޅުވައިލެވޭ ދޮރަކަށް ވެއްޖެއްޔާ ދެން ކިހިނެއް ހަދާނީ؟ ޙަޤީޤަތުގަ ވެސް ޒޫނާ ލޯބިވި މީހަކީ ތީ! ކުރިން އައިކަމަށް ތި ބުނަނީ ވައްތަރު ޖިންނިއެއް. މި ފަހަރު ތީ އަސްލު މީހާ. ދެން ޖިނާޔާ ހެދި ޒޫނާ މޮޔަވެއްޖެއްޔާ ޔޯ؟"\nސަމަދު ފާހަގަކުރީ ޖިނާ އެތައް ފަހަރަކު ވިސްނައިފައިވާ ކަމެކެވެ. ޖެހިލުންވި ކަމެކެވެ.\n"ހަނދާންވޭތަ ސަމަދު ތި ސުވާލަށް ޖަވާބުދިން ހަނދާން؟" ޖިނާ ވިސްނައިލައިފައި ބުންޏެވެ. "ޒޫނާ ރަނގަޅު ވެއްޖެއްޔާ އަހަރެންގެ ގުރައިދޫ ދަތުރު ތޮޅިޔަކަށް ނުދާނެ. އަހަރެންގެ ކެރިޔަރާ، ފިއުޗާޔާ، ޒޫނާގެ ފަރުވާޔާ މިއޮތީ ގުޅިލާމެހިފަ. ފަސްއެނބުރި ބެލުމެއް ދެން ނެތް. ވާ އެއްޗެއް ވޭ!"\nދޯނި ލެފީ މާފިލާފުށްޓަށެވެ. ޒޫނާގެ ހަޔާތުގެ އެއް ހިއްސާ ކަމުގައި ވެފައިވާ ރަށަށެވެ. އެ ތަނަކަށް އެއްފަހަރަށް ވުރެ ގިނަ ފަހަރު އާދެވި، އެ ތަނެއްގައި އެއް ހަނދާނަށް ވުރެ ގިނަ ހަނދާން ރައްކާކުރެވިފައިވާ ތަނަށެވެ. އެއީ، ޒޫނާއާއި "ޖިނާގެ" ލޯތްބަށް ހެކިވެފައިވާ ތަނެވެ. އެ ތަނުގެ މަގުތަކާއި، ގޯޅިތަކާއި، ގަސްތަކެވެ. އެ ތަނުގެ ތުނޑިއާއި، ދިޔަރެހާއި، އުދަރެހެވެ. އެ ތަނަށް ދިން އަތްވާއި، ހަނދުވަރެވެ. ބީއްސި ރާޅާއި، ޖެހުނު ރޯޅިއެވެ. އޭރު ޒޫނާ ހުރީ ހުސްހަށިބަޔަށެވެ. ހިތް އޮތީ މިނިވަންކޮށެވެ. ގިނިހިލަޔަކުން ޒޫނާގެ ހިތުގައި އަލިފާން ރޮނގެއް ދަމައިލުމާ ހަމަޔަށެވެ. އެ ހިސާބުން ޒޫނާގެ މުޅި ދިރިއުޅުން ބަދަލުވީއެވެ.\n"ކޯޗެއް ތި ވިސްނަނީ؟" ޒޫނާ ގާތުގައި އިން ޖިނާ ސުވާލުކުރިއެވެ.\n"މީ ކޮންތަނެއް؟" ހައިރާންވެފައި ޒޫނާ އެހިއެވެ. "އަހަރެން ކުރިން މިތަނަށް އައިތަ؟"\nޒޫނާގެ ޚަރަކާތްތައް ހުރީ ޖިނާ ބޭނުންވި ގޮތަށެވެ. ހީވާ ކަހަލައެވެ. ޒޫނާގެ ސިކުނޑިއަށް ހަނދާންތަކެއް ތޮއްޖެހެން ފަށައިފިއެވެ. ދެން ބާކީ އޮތީ އެންމެ ކަމެކެވެ. އެ ހަނދާންތަކުގެ ބޭރުން ލެވިފައިވާ ތޮށިގަނޑު ނޮޅައިލުމެވެ. ޒޫނާ ބަނދެވިފައިވާ ކަސްތަޅުން މިނިވަން ކުރުމެވެ. ޒޫނާއަށް ވުރެ ކުރިން ޖިނާ ފާލަންމައްޗަށް ފޭބިއެވެ. މާޒީ އިއާދަކުރުމަށް ޓަކައެވެ. ޒޫނާ ދޯނިން ފައިބަން އުޅުނު ވަގުތު ޖިނާ އަތް ދިއްކޮށްލިއެވެ.\n"ބިރުންތަ ތިހިރީ؟" އޯގާތެރިކަމާ އެކުގައި ޖިނާ ބުންޏެވެ. "އަތުގަ ހިފާބަލަ! ވެއްޓިއްޖެއްޔާ ނަގާނަމޭ!"\nޖިނާއަށް އަތް ދިއްކޮށްލައިފައި ޒޫނާ އަތް ދަމައިގަތެވެ. ވީ ގޮތް ޖިނާއަށް ވަރަށް ސާފުކޮށް އެނގުނެވެ. ހަނދާނުގެ ކޮންމެވެސް މިންވަރެއް ޒޫނާއަށް އަތުޖެހުނީއެވެ. ފަތްޖެހިފައިވާ މާޒީގެ ކޮންމެވެސް ފޮޓޯއެއް އަލުން ނިއުޅުވުނީއެވެ. ހައިރާންވެގެން ހުރެ އަނެއްކާ ވެސް ޒޫނާ އަތް ދިއްކޮށްލިއެވެ. ޖިނާ އަތުގައި ހިފިއެވެ. އެ ވަގުތު ޒޫނާގެ ހަށިގަނޑުގެ ކޮންމެވެސް ހިއްސެއް ނިދިންހޭލި ކަހަލައެވެ. ހިތުގެ ކޮންމެވެސް ނާރެއް މޯޅިޔަކަށްދެމިލި ކަހަލައެވެ. ހަނދާންނެތިފައިވާ ކޮންމެވެސް އިހުސާސެއް އަލުން އެނބުރި އައި ކަހަލައެވެ. އެކަމަކު ހިނިތުންވެލާކަށް ޒޫނާއަކަށް ނޭނގުނެވެ. ޖިނާގެ އަތުގައި ހިފައިގެން ފާލަންމައްޗަށް ފޭބިއެވެ. މަރުޙަބާކިޔަން ވަރަށް ދުރުގައި ވެސް އެކަކު ހުއްޓެވެ. އެއީ ޖެނީއެވެ. ޖެނީ ދިރިއުޅެނީ އެ ރަށުގައެވެ. މަންމައަށް ޓަކައި ޖެނީ އިންތިޒާރުކުރާތާ ކިތަންމެ އިރެކެވެ.\n"މަންމަ!" ވަރަށް އުފާވެފައި ޖެނީ ވައިއަޑުން ބުނެލިއެވެ.\nޒޫނާގެ ކަންފަތަށް އެ އަޑު އިވުނު ކަހަލައެވެ. ސިއްސައިގެން ގޮސްފައި ވަށައިގެން ހޯދައިލިއެވެ.\n"ސާޖިދު؟" ޒޫނާ ވެސް ވާހަކަދެއްކީ ކިރިޔާ އިވޭ ވަރަށެވެ. އެ ފަހަރު އެ ހިސާބަކުން ނުއެއް ހުއްޓުނެވެ. "ޖެނީ؟"\nޖެނީއަށް ޔަގީނުން ވެސް އެ އަޑު އިވުނެވެ. ފުރަތަމަ ފަހަރަށް ކޮއްކޮގެ ނަމާ އެކުއެކީގައި ޖެނީގެ ނަން މަންމަ ކިޔުމުން ޖެނީއަށް އުފަލުން ރޮވުނެވެ. ވަލުތެރެއަށް ދުއްވައިގަތެވެ.\n"ބައްޕާ! ބައްޕާ!" ޖެނީ ގޮވިއެވެ.\nއުފަލުން ތެޅެމުންފޮޅެމުން ޖެނީ ދިޔައީ ބައްޕަ ގާތަށެވެ.\n"ބައްޕާ! މަންމަ އަތު..." ޖެނީއަށް ބުނެވުނީ އެ ހިސާބަށެވެ.\nބައްޕަ ހުރީ ފުރަގަސްދީގެންނެވެ. ޖެނީ ކިތަންމެ އުފާވެފައި ވާހަކަދެއްކި ނަމަވެސް ބައްޕައެއް ނުއެއް އެނބުރުނެވެ. ޖެނީގެ މޫނުމަތީގައި ހުރި އުފާވެރިކަން ކުއްލިއަކަށް ފިލިއެވެ.\n"މަންމަ ފެންނައިރަށް މަންމަ ކުރި އަނިޔާތައް ހަނދާންނެތުނީތަ ދަރިފުޅާ؟" ފުރަގަސްދީގެން ހުރެ ބައްޕަ ސުވާލުކުރިއެވެ. "މަންމަ ކިޔުން މަނާކުރި! ބައްޕަ މީ ނެތް މީހަކަށް ހަދައިލި! ހަމަ އެ މަންމައޭ އެއީ."\n"އެކަމަކު ބައްޕާ،" ޖެނީ އުފާވެފައި ބުންޏެވެ. "މަންމަ ދެންމެ އަހަންނަށް ގޮވައިވެސްލައިފި!"\nޖެނީއަށް ފެނުނީ ކުއްލިއަކަށް ބައްޕަ އެނބުރުނު ތަނެވެ.\n"ދެވަނައަށް،" އިންސާނެއްގެ ސިފައިގައި ހުރި ބައްޕަގެ އަތުން ދެ އިނގިލި ދައްކައިލައިފައި ބުންޏެވެ. "މަންމަގެ ދުލުން ދަރިފުޅުގެ ނަން ކިއީ ދެވަނައަށް. ފުރަތަމަ ކިއީ ކާކުގެ ނަމެއް؟"\nކަންއޮތީ އެހެންކަން ޖެނީއަށް ވެސް ގަބޫލުކުރެވެއެވެ. އެކަމަކު އެއީ އުފާކުރުން ޙައްޤު ކަމެކެވެ. ޖެނީ ދެކޭގޮތުގައި ދެވަނައަށް އާދެވުނިއްޔާ އެއްވަނައަށް އަންނަން ކުރަންޖެހޭ މަސައްކަތް ކުޑަވާނެއެވެ.\n"އެކަމަކު ކޮއްކޮއެއް ނެތެއްނު މިހާރަކު!" ޖެނީ ހަނދާންކޮށްދިނެވެ.\n"ތި ވާހަކަޔޭ ދަރިފުޅާ!" ބައްޕަ ބުންޏެވެ. "ބައްޕަ ނުބުނަން މަންމަދެކެ ލޯބިނުވާށެކޭ. އެކަމަކު، މާ ބޮޑު އުންމީދުތަކެއް ނުކުރައްޗޭ! ލޯބިން ތެޅިފޮޅިނުގަންނައްޗޭ! ދަރިފުޅު ވިސްނަބަލަ! ސާޖިދުކޮއްކޮ މިހާރު ދުނިޔެއަކު ނެތް. މަންމަގެ ދިރިހުރި ހަމައެކަނި ދަރިޔަކީ ތީ! އެކަމަކު އަދިވެސް، ދުވަހަކު ވެސް ދަރިފުޅުގެ އަސްލު މަގާމެއް ދަރިފުޅަކަށް ނުލިބޭނެ. އެ ކަން ގަބޫލުކޮށްގެން ހުރޭ! އޭރުން ނިމުނީ!"\n"އެއްވަނައަކީ ހޯދީމަ ލިބޭ އެއްޗެއް ބައްޕާ!" ވިސްނައިލައިފައި ޖެނީ ބުންޏެވެ.\nބައްޕަގެ ލޮލުން ލޯބީގެ ކުލުނު ބަބުޅައިލި ތަން ޖެނީއަށް ފެނުނެވެ.\n"ތިޔަވީ!" ބައްޕަ ބުންޏެވެ. "ގޭގަ ގެންގުޅޭ ކުއްޖަކަށް ވެގެނެއް ޖެނީއެއް ދެނެއް ނުދާނެ. ޖެނީ ހުންނާނީ މިތާ ބައްޕަ ކައިރީގަ. މި ތަނުން ދަންޏާ ދާނީ ރާނީއެއްހެން. ވަރަށް ހިތާމަކޮށްފީމެއްނު! ދެނެއް ނުކުރާނެ!"\nޖިނާގެ އުންމީދަކީ ޒޫނާގެ ބައްޔަށް ލުޔެއް ލިބުމެވެ. ޒޫނާގެ ހަނދާން އެއްކޮށް ނަޔަސް، ކުޑަ ނަމަވެސް މިންވަރެއް އެނބުރިއައުމެވެ. ގުރައިދޫގެ މަރުކަޒުގައި ތިބި މޮޔައިންގެ ތެރެއިން ޒޫނާއަކީ ރަނގަޅު ކުރެވިދާނެހެން ޖިނާއަށް ހީވި ހަމައެކަނި ބަލިމީހާއެވެ. ޢާއިލީ މައްސަލަތަކާ ހެދި ގޮތް ހުސްވެގެން އައި މީހަކަށް ވުރެ ބޮޑަށް ޖިނާ ފާހަގަވާން ބޭނުމީ ނަތީޖާ ނެރޭ މީހެއް ގޮތުގައެވެ. އެހެންނޫން ނަމަ ޖިނާ އެ ވަގުތު ހުންނަންވީ އަމިއްލަ ގޭގައެވެ.\n"ކޮންކަމަކާ ތި ވިސްނަނީ؟" ސަމަދު އެހިއެވެ.\n"ހިތަށްއަރަނީ ކިހިނެއްބާއޭ ވާނީ." ޖިނާ ބުންޏެވެ.\nސަމަދާއި ޖިނާ ތިބީ ފާލަންމަތީގައެވެ. ތަންކޮޅެއް ދުރުގައި ޒޫނާ ވެސް ހުއްޓެވެ. ގާތުގައި އެހީތެރިންނާއި ނިޝާ ވެސް ހުއްޓެވެ. އެ ރެޔަކީ ޖިނާ އުންމީދުކުރި ވަރަށް ވުރެ އުޑުމަތި ބަނަ ރެޔެކެވެ. އެކަމަކު ވާރޭވެހޭނެހެނެއް ޖިނާއަކަށް ހިޔެއްނުވެއެވެ.\n"ހަނދުވަރު ރީތި ނަމަ ދެން ނެތް ބުނާނެ އެއްޗެއް،" އުޑުމަތި ބަލައިލައިފައި ޖިނާ ބުންޏެވެ. "މަހުގެ ވަރަށް ކަޅުފޮއި ހިސާބަކާ މި ދިމާވީ. ދެން ކުރެވުނު ވަރެއް ކުރާނީ. ކޮންމެ ގޮތެއް ވިޔަސް މި ކަހަލަ ކަންކަން ޓަސްލާފަ ރަނގަޅެއް ނުވާނެ."\nޒޫނާ ގޮވައިގެން ނިޝާ އައެވެ. އިންތިޒާރުކުރި ވަގުތު އައިސް ޖެހުނީއެވެ. ޖިނާގެ ލޮލުގެ އިޝާރަތަކަށް ޒޫނާގެ އަތުގައި ހިފައިގެން ނިޝާ ހިނގައިގަތެވެ. ދޭތެރެދުރުކޮށް ވިދައެވެ. ވިދާލެއް ދުރުކަމުން ލޯ ތަރަތަރަލައިގެންދާހާ އައްޔެއް ނޫނެވެ. ގުގުރާ އަޑެއް ނީވެއެވެ. ހިނގާ މަގަށް އަލިކުރީ ބައްތިތަކުންނެވެ. ބައްޕަޔާ އެކުގައި ޖެނީ ތަންކޮޅެއް ދުރުގައި ބަލަން ހުއްޓެވެ. އަދި ހިތްދަތިކަމުގެ ނަޒަރަކުން ބައްޕަޔާ ދިމާއަށް ޖެނީ ބަލައިލިއެވެ. ބައްޕަގެ އެހީތެރިކަމެއް ނުދިނީ ކީއްވެތޯ އަހާ ކަހަލަ ނަޒަރަކުންނެވެ. ޖެނީއަށް ފެނުނީ ބައްޕަގެ ރުޅިއައިސްފައިވާ މޫނެވެ. އެއީ ކޮން ރުޅިއެއް ހެއްޔެވެ؟ ޖެނީ ވިސްނައިލިއެވެ. މަންމަ ފެނުނީމައި ބައްޕަ ރުޅިއަންނަނީ ކީއްވެ ހެއްޔެވެ؟ މާޒީ ހަނދާންވަނީ ހެއްޔެވެ؟ ނުވަތަ މަންމަ އެންމެ ލޯބިވި މީހާ އެ ތަނުގައި ހުރުމުން ބައްޕަގެ ހިތުގައި އޭނަޔަށް ޓަކައި ހަސަދަވެރިކަމެއް އުފެދެނީ ހެއްޔެވެ؟ ނުތަނަވަސްކަމުގެ ދުންފިނިން މާޙައުލުގައި ލެވުނު ފަރުދާ ބޯވަމުންދިޔައިރު، ޚުދު ޖިނާ ވެސް ހުރީ ނޭވާ ހިފަހައްޓައިލައިގެންނެވެ.


2 vana bodu hanguraamaigai gellunu America ge submarine eh fenijje | Mihaaru\nޔޫއެސްއެސް ގްރޭބެކް ސަބްމެރިން ކަނޑުއަޑީގައި. --ފޮޓޯ: ލޮސްޓް 52 ޕްރޮޖެކްޓް\nދެ ވަނަ ބޮޑު ހަނގުރާމައިގައި ގެއްލުުނު އެމެރިކާގެ ސަބްމެރިނެއް ފެނިއްޖެ\n13 ނޮވެމްބަރ 2019 - 14:115comments\nޔޫއެސްއެސް ގްރޭބެކް ސަބްމެރިންނާއި އޭގައި ތިބި 80 ފަޅުވެރިން ގެއްލުނީ 1944 ވަނަ އަހަރު އެވެ. އޭރު އެ ސަބްމެރިންނަށް ވަނީ ޖަޕާނުގެ ހަނގުރާމަ މަތީ ބޯޓުތަކުން ހަމަލާދީފަ އެވެ. ސަބްމެރިން ފެނުނީ ޖަޕާނުގެ އޮކިނާވާގެ ކަނޑުގެ ސަރަހައްދުގެ 1،400 ފޫޓް (430 މީޓަރު) އަޑިންނެވެ.\nސަބްމެރިން ފެނުނު ޚަބަރު ވަނީ އޭގައި ތިބި 80 މީހުންގެ އާއިލާތަކަށް މިހާރު ދީފަ އެވެ.\nޔޫއެސްއެސް ގްރޭބެކްގެ ދަތުރުތައް ފަށާފައި ވަނީ 1941 ވަނަ އަހަރު. --ފޮޓޯ: ލޮސްޓް 52 ޕްރޮޖެކްޓް\nސަބްމެރިން ހޯދާފައި ވަނީ ދެ ވަނަ ބޮޑު ހަނގުރާމައިގައި ގެއްލުނު އެމެރިކާގެ ސަބްމެރިންތައް ހޯދާ "ލޮސްޓް 52 ޕްރޮޖެކްޓް" އިންނެވެ. ދެ ވަނަ ބޮޑު ހަނގުރާމައިގައި ވަނީ އެމެރިކާގެ 52 ސަބްމެރިން ގެއްލިފަ އެވެ.\nދެ ވަނަ ބޮޑު ހަނގުރާމައިގައި ގެއްލުނު އިނގިރޭސި ވިލާތުގެ ސަބްމެރިނެއް ކަމަށްވާ އެޗްއެމްއެސް އާޖް ވަނީ ގާތްގަނޑަކަށް 77 އަހަރު ފަހުން، މި މަހު 1 ވަނަ ދުވަހު މޯލްޓާ ކަނޑުގެ ސަރަހައްދުން ހޯދައިފަ އެވެ. އެ ސަބްމެރިން މޯލްޓާ އިން މިސްރަށް އެޕްރީލް 29، 1942 ގައި ފުރި ގޮތަށް ޚަބަރެއް ނުވެ އެވެ. އެ ސަބްމެރިން ހޯދީ މޯލްޓާ ޔުނިވާސިޓީގެ މެރިން އާކިއޮލޮޖީ ސާވޭ ޓީމަކުންނެވެ. ސަބްމެރިން ހޯދީ 427 ފޫޓް (130 މީޓަރު) އަޑިންނެވެ.\nއިތުރު ލިޔުންތައް ދެވަނަ ބޮޑުހަނގުރާމަ އެމެރިކާ ސަބްމެރިން


Foakaidhoo Fc Kairin Green Street Ah Muhimmu Molheh - Vaguthu\nފޯކަައިދޫ ކައިރިން ގްރީން ސްޓްރީޓަށް މުހިއްމު މޮޅެއް\nފޯކައިދޫ އާއި ގްރީން ބައްދަލުކުރި މެޗް - ފޮޓޯ: މިހާރު\nދިރާގު ދިވެހި ޕްރިމިއާ ލީގުގައި ރޭ ށ. ފޯކައިދޫ ފުޓްބޯޅަ ކްލަބް ކައިރިން ކްލަބް ގްރީން ސްޓްރީޓްސް މުހިއްމު މޮޅެއް ހޯދައިފި އެވެ.\nގަލޮޅު ދަނޑުގައި ރޭ ކުޅުނު މެޗުން ގްރީން ސްޓްރީޓްސް މޮޅުވީ 2-0 އިންނެވެ. ލީގުގެ ފުރަތަމަ ބުރުގައި މި ދެޓީމު ބައްދަލުކުރި މެޗު ލަނޑެއް ނުޖެހި އެއްވަރުވެގެން ނިމުނުއިރު ރޭގެ މޮޅާއެކު ގްރީން ސްޓްރީޓްސް އަށް ވަނީ 11 މެޗުން 20 ޕޮއިންޓް ލިބިފަ އެވެ. އެޓީމު އޮތީ އެއް ވަނައިގައި އޮތް މާޒިޔާއަށް ވުރެ ހަ ޕޮއިންޓް ފަހަތުގަ އެވެ. ތާވަލުގެ ދެ ވަނައިގައި 21 ޕޮއިންޓާ އެކު އޮތީ ކްލަބް އީގަލްސް އެވެ.\nރޭގެ މެޗު ފަށައިގެން ގްރީން ސްޓްރީޓްސް އިން މޮޅަށް ކުޅުނުއިރު އެޓީމަށް ވަނީ ލަނޑު ޖަހާނެ ރަނގަޅު ފުރުސަތުތަކެއް ލިބި ބޭކާރުވެފަ އެވެ. އެގޮތުން އަލީ އަޝްފާގް (ދަގަނޑޭ) އާއި މުހައްމަދު އުމެއިރު ފޮނުވާލި ހަމަލާތަކެއް ފޯކައިދޫގެ ގޯލްކީޕަރު ހަނީފް ސާގިބް ވަނީ މަތަކޮށްފަ އެވެ.\nގްރީން ސްޓްރީޓްސް އިން މެޗުގައި ލީޑު ނެގީ ދެ ވަނަ ހާފް ފެށިގެން 10 ވަނަ މިނެޓުގަ އެވެ. މިޑްފީލްޑަރު އާދަމް އިމްރާން ދިން ބޯޅައެއްގައި މި ލަނޑު އެޓީމަށް ކާމިޔާބުކޮށްދިނީ މިސްރުގެ މިޑްފީލްޑަރު މުހައްމަދު ސަލާހް އެވެ. ސަލާހަށް ލިބުނު ބޯޅަ ހިފައިގެން ގޮސް އޭރިޔާ ތެރެއަށް ވަނުމަށްފަހު ގޯލުގެ ތެރެއަށް އޭނާ ފޮނުވާލީ ތިރިތިރިންނެވެ. މިއީ ގްރީން ސްޓްރީޓްސްއަށް ސަލާހް ޖަހައިދިން ދެ ވަނަ ލަނޑުކަން ފާހަގަކޮށްލެވެ އެވެ.\nލީޑު ނެގުމަށް ފަހު ވެސް ގްރީން ސްޓްރީޓްސް އިން ދިޔައީ އިތުރު ލަނޑެއް ޖަހައި ލީޑު ފުޅާކުރަން މަސައްކަތް ކުރަމުންނެވެ. ލީޑު ފުޅާކުރަން ކުރި މަސައްކަތް އެޓީމަށް ކާމިޔާބުކޮށްދިނީ މެޗު ނިމެން ތިން މިނެޓަށް ވެފައިވަނިކޮށް ދަގަނޑޭ އެވެ. ދެވަނަ ހާފުގައި ކުޅެން އެރި އަހުމަދު ރަޝީދު (އައްމަޑޭ) ދިން ބޯޅަ ހޯދުމަށް ފަހު ދަގަނޑޭ ކަނާތު ފައިން މަޑުމަޑުން ފޮނުވާލި ބޯޅަ އަމާޒުވީ ގޯލުގެ ތިރީ ކަނަށެވެ. ރޭގެ މެޗުގެ މޮޅު ކުޅުންތެރިޔާގެ މަގާމް ހޯދީ ގްރީން ސްޓްރީޓްސްއަށް ފުރަތަމަ ލަނޑު ޖަހައިދިން ސަލާހް އެވެ.\nލީގުގައި މިއަދު ހަވީރު ކުޅޭނީ ފ.ނިލަންދޫ ސްޕޯޓްސް ކްލަބާއި ވިކްޓްރީ ސްޕޯޓްސް ކްލަބެވެ. ލީގުގައި އެންމެ ފަހުން ކުޅުނު ދެ މެޗަށް ވެސް ވިކްޓްރީ ހާޒިރުވެފައިނުވާއިރު އެފްއޭއެމުން ވަނީ އެޓީމު ބޮޑު އަދަދަކުން ޖޫރިމަނާކޮށްފަ އެވެ. މިރޭ ކުޅޭ މެޗުގައި ބައްދަލުކުރާނީ މާޒިޔާ އާއި ދަ ގްރާންޑޭ ސްޕޯޓްސް ކްލަބެވެ.\nލީގުގައި މިއަދު ކުޅޭ ދެ މެޗަށް ފަހު ކްލަބްތަކަށް 45 ދުވަހުގެ ބްރޭކެއް ލިބޭނެ އެވެ. ބްރޭކަށް ފަހު ލީގުގެ ކުޅުން އަލުން ފަށާނީ ޑިސެމްބަރު 13 ވަނަ ދުވަހު އެވެ. އެދުވަހު ހަވީރު ކުޅޭ މެޗުގައި ގްރީން ސްޓްރީޓްސް ނުކުންނާނީ މާޒިޔާއާ ދެކޮޅަށެވެ.


SunOnline: Roman ge Thari araifi!\nއައިމިނަތު ލުބާ 26 Sep 2020, 10:08\nފެށުނީއްސުރެ އެކްޓުކުރުމަށް ޝައުގުވެރިކަން ހުރި މުހައްމަދު ވިޝާލް (ރޯމަން) އެންމެ ފުރަތަމަ ފިލްމީދާއިރާއަށް ނުކުތީ އެކްޓަރު މަލީހާ ވަހީދު (މަލް) އާއެކު ވީޑިއޯ ލަވައަކުންނެވެ.\nއޭގެ ކުރިއަށް ހަނދާންތައް ގެންދާއިރު އެކްޓްކުރުމަށް ޝައުގުވެރިކަން ހުރި ރޯމަން އެންމެ ފުރަތަމަ ފެނިގެންދިޔައީ "މިއުޒިކަލީ" ކިޔާ އެޕްލިކޭޝަނަކުންނެވެ. ނަމަވެސް އޭރު މިއުޒިކަލީ އަކީ ރާއްޖެއަށް މާ އާންމު އެޕްލިކޭޝަނެއް ނޫނެވެ. ލަންކާގައި ހުރެ ރޯމަން މިއުޒިކަލީ ކުޅެން ފެށި ނަމަވެސް އޭރު މީހުންނަށް ރޯމަން އަކީ ކާކުކަމެއް އެނގިފައެއް ނުވެ އެވެ. ވީޑިއޯ ހެދުމަށް ޝައުގުވެރިކަން އަބަދުވެސް ހުންނަ ރޯމަން މިއުޒިކަލީ އިން ކުޑަ ބުރޭކެއް ނެގިއިރު ދުވަސްކޮޅެއް ފަހުން ރާއްޖެއަށް މިއުޒިކަލީގެ ރާޅެއް ބިންދާލި އެވެ. އަނެއްކާވެސް އިތުރު ހިއްވަރެއް ލުމަށްފަހު އާ ވީޑިއޯ ހެދުމަށް ރޯމަން މިއުޒިކަލީ އަށް ވަދެ ވީޑިއޯ ހަދަން ފެށި އެވެ. މިއުޒިކަލީ ތަރައްގީ ވަމުން ގޮސް އޭގެ ނަން މިއަދު "ޓިކްޓޮކް" އަށް ބަދަލުވެގެންދިޔައިރު ރޯމަން ވެސް މިވަނީ މަޝްހޫރު ތަރިއަކަށްވެފަ އެވެ.\nޓިކްޓޮކް އިން އާންމުންނަށް އެނގެންފެށި ރޯމަން މަލް އާއެކު ވީޑިއޯ ލަވަ ކުޅުމަށްފަހު ފިލްމީ ދާއިރާއިން އޭނާއަށް އެންމެ ފުރަތަމަ ފުރުސަތު ލިބިގެންދިޔައީ "އެހެނަސް" ސީރީޒްއިންނެވެ. އެ ފުރުސަތަކީ ލިޔުންތެރިޔާ އައިކިއު އޭނާއަަށް ދިން ފުރުސަތެކެވެ. އޭނާގެ އެދުމަށް ބަތަލާ ރިޝްމީ ރޯމަން އަށް އޮޑިޝަނަށް އައުމަށް ގުޅިއެވެ. ރިޝްމީ ދިއްކޮށްލި އަތުގައި ހިފައިގެން އެހެނަސްގެ އޮޑިޝަނަށް ދިޔައިރު ވެސް ރޯމަން އަށް ކުޅެން ޖެހެނީ ކޮން ކަހަލަ ރޯލެއް ކަމާމެދު ކުޑަވެސް އިހުސާސެއް ވެފައެއްނެތެވެ.\n"އޭރު އޮޑިޝަނަށް ދިޔައިރުވެސް ރޯމަން އަކަށް ނޭނގެ މި ކެރެކްޓާއަށް [ނިޔާޒު] ކަމެއް ރޯމަން މިގެންދިޔައީ. ދެން ގޮއްސަ ރިޝްމީ ކިޔާދިން ވަރަށް ރީއްޗަށް ސީރީޒްގެ ވާހަކަ. މި ކަހަލަ ކެރެކްޓާއެކޭ ކުޅެންޖެހޭނީ. ދެން ރޯމަންއަށް އޭތި ވަރަށް ބޮޑަށް ފުންކޮށް ވިސްނާލީމަ އެނގުނު އަސްލު ވަރަށް ތަފާތު ކެރެކްޓާއެއްކަން މި. އެހެންވެ ޗެލެންޖެއް ގޮތަށް އޭތި ނަގައިގެން ރޯމަން އެހެނަސް ކުޅުނީ،" ރޯމަން ބުންޏެވެ.\nއިންޑަސްޓްރީގައި މާބޮޑު ތަޖުރިބާއެއް ރޯމަން އަށް ނުލިބު ނަމަވެސް މިހާރު ވެސް ރޯމަން އަންނަނީ ރިޝްމީގެ އެހެން ޕްރޮޖެކްޓެއްގައި މަސައްކަތްކުރަމުންނެވެ. ރޯމަން ބުނީ މިހާތަނަށް އިންޑަސްްޓްރީއިން ލިބުނު ތަޖުރިބާއަށް ބަލާފައި އޭނާއަށް ވަރަށް ގިނަ އެއްޗެހި ދަސްވެއްޖެ ކަމަށެވެ.\n"ޓައިމް އަށް ޕަންޗުއަލް ވުމާއި މީހުންނަށް ރެސްޕެކްޓްކުރުމާއި އެކަހަލަ ކަންތައްތައް އެހެނަސް ތްރޫކޮށް ވަރަށް ބޮޑަށް ދަސްވި،"\nއަހަރެމެން ރޯމަންގެ އިންޓަވިއުއަށް އައުމަށް ދައުވަތު ދިނީ ހަވީރު 17:30 އަށެވެ. ގަޑިން 17:29 ވިއިރު ރޯމަން ހުރީ އިންޓަވިއުއަށް ވަރަށް ބޮޑަށް ތައްޔާރުވެގެން އައިސްއެވެ.\nއެހެނަސް ގައި ރޯމަން ކުޅުނީ ނިޔާޒު ކެރެކްޓާއެކެވެ. ރޯމަން ބުނީ އެހެނަސްގައި އޭނާއަށް އެންމެ އުނދަގޫވި އެއްކަމަކީ ނިޔާޒް އާ ދިމާއަށް މީހުން އެއްޗެހި ކިޔާ މަންޒަރުތައް ނެގުމަށް ކަމަށެވެ. ޝޫޓްކުރާއިރު އެކްޓިންކަން އެނގި ހުރެވެސް އެހެނަސް ގެ އެހެން ކެރެކްޓާތައް ނިޔާޒްއާ ދިމާއަށް ބުލީކޮށް އެއްޗެހި ކިޔާ މަންޒަރުތަކަކީ އޭނާއަށް ވަރަށް "ޑިސްޓާބިންގް" މަންޒަރުތަކެއްކަމަށް ރޯމަން ބުންޏެވެ. އެކަހަލަ މަންޒަރުތައް ނަގާއިރު އުނދަގޫވި ނަމަވެސް އެކަން ކާމިޔާބުކަމާއެކީ މިހާރު ނިންމާލެވިއްޖެއެވެެ. އެހެނަސްގެ ފަހު އެޕިސޯޑު އާންމުންނަށް ފެނިގެންދިޔައީ މިދިޔަ ބުރާސްފަތި ދުވަހުއެވެ.\nރޯމަން ބުނީ ދާއިރާގައި އުޅޭ އެންމެންނަށް އިޚްތިރާމްކޮށް ކުރާ މަސައްކަތްތައް ކުރާ ހިތުންކޮށްފިނަމަ އެ މީހަކު ކުރިއަރާ ދާނެ ކަމަށެވެ. ސީރީޒަކުން ރޯމަން ފެނިގެން ދިޔަ ނަމަވެސް ރޯމަން ގެ މިސްރާބު ފިލްމުތަކަށް ވެސް އެބަހުއްޓެވެ. ފިލްމުތަކުން ކުރިއަށް އޮތްތަނުގައި ވެސް އާންމުންނަށް ފެނިގެންދާނެ ކަމުގެ އުފާވެރި ޚަބަރު ދެމުން ރޯމަން ބުނީ އޭނާއަތުގައި މިހާރުވެސް ދެތިން ޕްރޮޖެކްޓެއް އޮތްކަމަށެވެ. ޝޫޓްކޮށް ވެސް ނިމުމާ ކައިރިވެފައިވާ އެ ޕްރޮޖެކްޓްގެ ނަން އާންމުންނަށް އަދި ހާމަނުކޮށްފައެއް ނުވެއެވެ. ރޯމަން ބުނީ އެއީ ބެލުންތެރިންނަށް ސަޕްރައިޒެއް ކަމަށެވެ.\n"އަބަދުވެސް ކުޅެލަން ބޭނުންވޭ ރުޅިގަދަ ތަޅާފޮޅާ ރޯލެއް ކުޅެލަން. މިސާލަކަށް ލޫދިފާގައި ރަވީގެ ރޯލު. ރަވީ އަކީ މި އިންޑަސްޓްރީގައި ރޯމަން އެންމެ ބޮޑަށް އިންސްޕަޔާވާ އެކަކު. ވިޝްކާގައި ރަވީ ފެނިގެންދިޔަ ރޯލު. އެކަހަލަ ރޯލުތަކެއް،" ރޯމަން ބުންޏެވެ.\nވޯޓުލާ މަރުކަޒުތައް ފަޅަށް، އެންމެ މަދުން ވޯޓުލާ ފަހަރު؟!


Ronaldo Ah Anehkaaves Ithuru Record Eh - Vaguthu\nކޮވިޑްގައި ނިޔާވާ މީހުންގެ އަދަދު މަޑުޖެހުމެއްނެތި މައްޗަށް، ރައްކާތެރިވޭ! - 22 ގަޑިއިރު ކުރިން\nރޮނާލްޑޯ އަށް އަނެއްކާ ވެސް އިތުރު ރެކޯޑެއް\nވޯލްޑް ކަޕްގައި ރޭ ސްޕެއިން އާއި ދެކޮޅަށް ކުޅުނު މެޗުގައި ކާމިޔާބުކުރި ގޯލަކާއެކު ޕޯޗުގަލްގެ ކެޕްޓަން ކްރިސްޓިއާނޯ ރޮނާލްޑޯ އަނެއްކާވެސް އިތުރު ރެކޯޑެއް ގާއިމުކޮށްފިއެވެ.\nރޭގެ މެޗު 3-3 އިން އެއްވަރުވެގެން ނިމުނުއިރު އެ މެޗުގައި ޕޯޗުގަލް އަށް ތިން ގޯލު ކާމިޔާބުކޮށްދީ ރޮނާލްޑޯ ވަނީ ހެޓްރިކެއް ހަދާފައެވެ.\nރޭގެ މެޗުގެ ފުރަތަމަ ގޯލު ކާމިޔާބުކޮށް ލީޑުނެގީ ޕޯޗުގަލް އިންނެވެ. މި ގޯލު ރޮނާލްޑޯ ކާމިޔާބުކުރީ އެޓީމަށް ލިބުނު ޕެނަލްޓީ އަކުންނެވެ. މި ގޯލާއެކު ރޮނާލްޑޯ ރޭ ވަނީ މުޅިން އާ ރެކޯޑެއް ވެސް ގާއިމުކޮށްފައެވެ. އެއީ ޖެހިޖެހިގެން އިންޓަނޭޝަނަލް ބޮޑު އަށް މުބާރާތުގައި ގޯލު ޖެހި ފުރަތަމަ ކުޅުންތެރިޔާގެ ރެކޯޑެވެ.\nމީގެއިތުރުން ރޮނާލްޑޯ ރޭ ކާމިޔާބުކުރި ފުރަތަމަ ގޯލާއެކު އޭނާ ވަނީ ވޯލްޑް ކަޕްގެ ތާރީހުގެ ތެރެއަށް ވެސް ވަދެގެން ގޮސްފައެވެ. އެގޮތުން މި ގޯލަކީ 1966 ވަނަ އަހަރުގެ ވޯލްޑް ކަޕަށްފަހު ކުޅުންތެރިއަކަށް އެންމެ އަވަހަށް ކާމިޔާބުކުރި ގޯލެވެ.\nއަދި ރޭގެ މެޗުގައި ރޮނާލްޑޯ ކާމިޔާބުކުރި ގޯލުތަކާއެކު ހަތަރު ވޯލްޑް ކަޕެއްގައި ލަނޑު ޖެހި ހަތަރު ވަނަ ކުޅުންތެރިޔާއަށް ރޮނާލްޑޯ ވަނީ ވެގެން ގޮސްފައެވެ.\nރޭގެ މެޗުގައި ހެދި ހެޓްރިކަކީ ރޮނާލްޑާ އޭނާގެ ކެރިއަރުގައި ހެދި 51 ވަނަ ހެޓްރިކުކަން ފާހަގަކޮށްލެވެއެވެ. މިއީ ވޯލްޑް ކަޕެއްގައި ޕޯޗުގަލްގެ ކުޅުންތެރިއަކު ސްޕެއިން ކޮޅަށް ހެދި ފުރަތަމަ ހެޓްރިކު ވެސް މެއެވެ.\nޖޫން 16, 2018 09:55\nބަލަ އެފެންނަނީ ރޮލަންޑޯގެ ކަކުލުން މައްޗެއްނޫންތަ


Burj Jumeira: 550 meter ge us tower eh - vNews.mv\nބުރްޖް ޖުމެއިރާ: 550 މީޓަރުގެ އުސް ޓަވަރެއް\nމުޙައްމަދު އަފްރާޙް 09 February 2019, 09:15\nދުބާއީއަކީ އުސް އިމާރާތްތަކަށް އައު ރަށެއް ނޫނެވެ. މީގެ ތެރެއިންވެސް އެންމެ ފާހަގަކޮށްލެވޭ އެއް އިމާރާތަކީ ދުނިޔޭގެ އެންމެ އުސް އިމާރާތުގެ ރެކޯޑް އޮންނަ ބުރްޖް ޚަލީފާ އެވެ. އަދި، އަންނަ އަހަރު ބޭއްވުމަށް ހަމަޖެހިފައިވާ "ވޯލްޑް އެކްސްޕޯ 2020" އާއި ދިމާކޮށް މިފަދަ އިތުރު އިމާރާތްތަކެއް ބިނާކުރުމުގެ މަސައްކަތް ދުބާއީގައި ދަނީ ކުރަމުންނެވެ. މީގެ ތެރެއިން ފާހަގަކޮށްލެވޭ އެއް އިމާރާތަކީ 550 މީޓަރު ނުވަތަ 1804 ފޫޓުގެ އުސް "ބުރްޖް ޖުމެއިރާ" އިމާރާތެެވެ.\nމިއީ އެމެރިކާގެ ނިއުޔޯކްގައި ބިނާކޮށްފައިވާ "ވަން ވޯލްޑް ޓްރޭޑް ސެންޓަރ" އިމާރާތަށް ވުރެ އުސް އިމާރާތަކަށް ވެގެންދާނެ އެވެ. މި އިމާރާތަކީ ވޯލްޑް އެކްސްޕޯ 2020 އަށް ފަހުން ހުޅުވަން ހަމަޖެހިފައިވާ އިމާރާތެއް ނަމަވެސް މިތަން ބިނާކުރުމުގެ މަސައްކަތް ދުބާއީގެ ސަރުކާރު ކުންފުންޏެއް ކަމަށްވާ ދުބާއީ ހޯލްޑިންގްސްއިން މިހާރު ވެސް ވަނީ ފަށާފަ އެވެ.\nބުރްޖް ޖުމެއިރާ ބިނާކުރުމަށް ހަމަޖެހިފައިވަނީ އެފަދަ އުސް އިމާރާތެއް ކަމަށްވާ ބުރްޖް އަލް އަރަބް ކައިރީގައިވާ އައްސޫފޫ ކިޔާ ސަރަހައްދެއްގަ އެވެ. އަދި މި އިމާރާތުގެ ކައިރީގައިވެސް "މިކްސްޑް ޔޫސް" ރެސިޑެންޝަލް އަދި ކޮމާޝަލް އިމާރާތްތަކެއް ބިނާކުރާނެ އެވެ. މި އިމާރާތުގެ މަސައްކަތް 2023 ވަނަ އަހަރު ނިމޭނެ ކަމަށް ގަބޫލުކުރެވެ އެވެ. މި އިމާރާތް ޑިޒައިންކޮށްފައިވަނީ ސަހަރާގެ ބިންތައް މިސާލަކަށް ބޭނުންކޮށްގެންނެވެ. އަދި މި ޓަވަރުގެ އެންމެ މުހިއްމު ނުވަތަ ފާހަގަކޮށްލެވޭ ކަމަކަށްވާނީ އިމާރާތުގެ އެންމެ ތިރީގައިވާ ޑިޒައިނެވެ. މި ޑިޒައިނަކީ ދުބާއީގެ ވެރިޔާ ޝައިޚް މުހައްމަދު ބިން ރާޝިދުގެ ބޮޑުވައިއިނގިލީގެ ފިންގަޕްރިންޓް ނިޝާނާ އެއްގޮތަށް ފަރުމާކޮށްފައިވާ ޑިޒައިނެކެވެ.\nމާލޭގެ މަގުތަކުން ފެން ހިންދުމުގެ މަސައްކަތް ފަށައިފި


ގުރުއާނާއި ބެހޭ މަރުކަޒު-ފުވައްމުލައް – Mikal News\nފުވައްމުލައް ސިޓީގައި ޤުރުއާނާބެހޭ މަރުކަޒެއް ޢިމާރާތްކުރުމުގެ އެއްބަސްވުމުގައި ރައިސާ ޕްރައިވެޓް ލިމިޓަޑާއެކު މިނިސްޓްރީ އިން މިދިޔަ ހޯމަ ދުވަހު ސޮއިކޮށްފިއެވެ. ރައިސާ ޕްރައިވެޓް ލިމިޓެޑްގެ ފަރާތުން މި އެއްބަސްވުމުގައި ސޮއިކުރައްވާފައިވަނީ އެކުންފުނީގެ އެޗް.އާރް މެނޭޖަރ\nފުވައްމުލައް ސިޓީގައި ކީރިތި ގުރުއާން ހިތުދަސްކުރާ މީހުން އިމްތިހާނު ކުރުމަށް ހިފުޒު ކޮމެޓީއެއް އެކުލަވާލައިފިއެވެ. މިކޮމެޓީ އިފުތިތާހުކޮށްދެއްވީ ރައީސުލްޖުމްހޫރިއްޔާގެ ނައިބު ފައިޞަލް ނަސީމް އެވެ. ކީރިތި ޤުރުއާން ހިތުދަސް ގިނަ ޢަދަދެއްގެ ހާފިޒުން ފުވައްމުލައް\nކީރިތި ގުރުއާނާއި ބެހޭ މަރުކަޒު ފުވައްމުލައް ސިޓީ ގޮފީގެ ދަސްވެނިވުން ބާއްވައިފި\nގުރުއާނާއި ބެހޭ މަރުކަޒުގެ ފުވައްމުލައް ސިޓީ ގޮފީގެ ދަސްވެނިވުން ރޭ ހާފިޒް އަހުމަދު ސްކޫލް ހޯލުގައި ބައްވައިފިއެވެ. މިރަސްމިއްޔާތު ޝަރަފްވެރި ކޮށްދެއްވީ ދިވެހިރާއްޖޭގެ ރައިސުލްޖުމްހޫރިއްޔާގެ ނައީބު އޮނަރަބްލް ފައިސަލް ނަސީމުއެވެ. ފުވައްމުލައް ސިޓީއަކީ ރާއްޖޭގެ\nކީރިތި ޤުރުއާނާ ބެހޭ ޤައުމީ މަރުކަޒު ފުވައްމުލައް ސިޓީ ގޮފި އާއި ގދ.ފިޔޯރީ ކައުންސިލް ގުޅިގެން ގދ.ފިޔޯރީ ގައި ކުރިޔަށްގެންދިޔަ ޖަމާއަތްތެރިކަމުގެ ކޯސް ނިންމުމުގެ ރަސްމިއްޔާތު ގދ. ފިޔޯރީގައި ރޭ ބާއްވައިފިއެވެ. ރޭގެ ރަސްމިއްޔާތުގައި\nފުވައްމުލައް ސިޓީގެ ކީރިތި ޤުރުއާނާއި ބެހޭ މަރުކަޒުގެ އާ އިމާރާތް އެޅުމަށްޓަކައި ޚާއްސަކޮށްފައިވާ ބިން ހަވާލުކޮށްފިއެވެ. މިމަސައްކަތް ހަވާލުވެފައިވާ ކޮންޓްރެކްޓާ މާރިޝް ކޮމްޕެނީ އާއި ބިން ހަވާލުކުރުމުގެ އެއްބަސްވުމުގައި ސޮއިކޮށްފައިވަނީ މިމަހު6ވަނަ\nމި ސެޕްޓެމްބަރު މަހުތެރޭ ގިރާއަތު ކޯހެއް ފުވައްމުލަކު ގުރުއާނާއި ބެހޭ މަރުކަޒުގައި ހިންގުމަށް އިއުލާން ކޮށްފިއެވެ. މިއީ 8 ހަފުތާގެ މުއްދަތަށް ހިންގޭ ގިރާއަތު ސެޓްފިކެޓް ލެވެލް 1 ގެ ކޯހެކެވެ. މިކޯހުގެ ބައުވެރިވުމައެއް އެދޭ


Villi Mu’assasaa Cup ge final ge jaagathah Villijoayyaai Club Wamco - One Online\nވިލި މުއައްސަސާ ކަޕްގައި ވިލިޖޯއްޔާއި ކްލަބު އެމްޓީސީސީ ބައްދަލުކުރި ސެމީ ފައިނަލު މެޗުގެ ތެރެއިން: އެ މެޗު 7-5ގެ ނަތީޖާއަކުން ކާމިޔާބުކޮށް ފައިނަލުގެ ޖާގަ ހޯދީ ވިލިޖޯލި -- ފޮޓޯ/ އިމޭޖަސް އެމްވީ\nކްލަބު އެމްޓީސީސީ އާއި އެމްޓީސީސީ ވިލިމާލެ ފެރީ ޔުނިޓް ގުޅިގެން ވިލިމާލޭގެ މުއައްސަސާތަކުގެ މެދުގައި ބާއްވާ ވިލި މުއައްސަސާ ކަޕްގެ ފައިނަލުގެ ޖާގަތައް ވިލިޖޯއްޔާއި ކްލަބު ވެމްކޯ އިން ހޯދައިފިއެވެ.\nވިލިޖޯލިން ފައިނަލުގެ ޖާގައެއް ހޯދީ ވިލިމާލެ ފުޓްސަލް ދަނޑުގައި ރޭ ކުޅުނު ސެމީ ފައިނަލުގެ ފުރަތަމަ މެޗުގައި އެންމެ ފަހުގެ ރަނަރަޕް ކްލަބު އެމްޓީސީސީ ބަލިކޮށްގެންނެވެ. އެ މެޗުން ވިލިޖޯލި މޮޅުވީ 7-5ގެ ނަތީޖާއަކުންނެވެ.\nވިލި މުއައްސަސާ ކަޕްގައި ކްލަބު އެމްޓީސީސީއާ ދެކޮޅަށް ކުޅުނު ސެމީގެ މެޗުގެ މޮޅު ކުޅުންތެރިޔާގެ މަގާމަށް ހޮވުނު ވިލިޖޯލީގެ އާދަމް ނަޝްވާން(ކ) -- ފޮޓޯ/ އިމޭޖަސް އެމްވީ\nއެ މެޗުގައި ވިލިޖޯލިން ޖެހި ހަތް ލަނޑުގެ ތެރެއިން ތިން ލަނޑު އާދަމް ނަޝްވާން ކާމިޔާބުކޮށްދިން އިރު، އަލީ އިފާޒް ދެ ލަނޑު ކާމިޔާބުކޮށްދިނެވެ. އަދި އެޓީމުގެ އަނެއް ދެ ލަނޑު ކާމިޔާބުކޮށްދިނީ މުހައްމަދު އަޔާޒާއި ހުސައިން ސާމިލްއެވެ.\nއެ މެޗުގައި ކްލަބު އެމްޓީސީސީން ޖެހި ފަސް ލަނޑުގެ ތެރެއިން ދެ ލަނޑު ކާމިޔާބުކޮށްދިނީ ހުސައިން އާފާގެވެ. އަދި އެޓީމުގެ އަނެއް ތިން ލަނޑު ކާމިޔާބުކޮށްދިނީ އިބްރާހިމް ނަޒީހާއި އަހްމަދު ރިޒުނީ އަދި މުހައްމަދު އަހުސަނެވެ. މެޗުގެ މޮޅު ކުޅުންތެރިޔާގެ މަގާމަށް ހޮވުނީ މެޗުގައި ތިން ލަނޑު ކާމިޔާބުކުރި ވިލިޖޯލީގެ އާދަމް ނަޝްވާނެވެ.\nކްލަބު ވެމްކޯ އިން ފައިނަލުގެ ޖާގައެއް ހޯދީ ރޭ ކުޅުނު ސެމީގެ ދެވަނަ މެޗުގައި އެމްޑަބްލިޔުއެސްސީ ބަލިކޮށްގެންނެވެ. އެ މެޗުން ވެމްކޯ މޮޅުވީ ފަސޭހަކަމާއެކު 6-0ގެ ނަތީޖާއަކުންނެވެ.\nވިލި މުއައްސަސާ ކަޕްގައި ކްލަބު ވެމްކޯ އާއި އެމްޑަބްލިޔުއެސްސީ ބައްދަލުކުރި ސެމީ ފައިނަލު މެޗުގެ ތެރެއިން: އެ މެޗު 6-0ގެ ނަތީޖާއަކުން ކާމިޔާބުކޮށް ފައިނަލުގެ ޖާގަ ހޯދީ ކްލަބު ވެމްކޯ -- ފޮޓޯ/ އިމޭޖަސް އެމްވީ\nއެ މެޗުގައި ވެމްކޯ އިން ޖެހި ހަ ލަނޑުގެ ތެރެއިން ތިން ލަނޑު ކާމިޔާބުކޮށްދިނީ އިބްރާހިމް މުބީން (މުއްކި) އެވެ. އެޓީމުގެ އަނެއް ތިން ލަނޑު ކާމިޔާބުކޮށްދިނީ އިބްރާހިމް ޖުނާހާއި އިބްރާހިމް ސަމީހު މޫސާ އަދި އަބްދުﷲ ޖުނާއެވެ. އެ މެޗުގެ މޮޅު ކުޅުންތެރިޔާގެ މާގަމަށް ހޮވުނީ މެޗުގައި ތިން ލަނޑު ކާމިޔާބުކުރި ވެމްކޯގެ މުއްކިއެވެ.\nފާއިތުވެދިޔަ ދެ އަހަރުވެސް އެ މުބާރާތް ބާއްވާފައިވާ އިރު، މިއީ ވިލިޖޯއްޔާއި ކްލަބު ވެމްކޯ ފައިނަލަށް ދަތުރުކުރި ފުރަތަމަ ފަހަރެވެ. މިދިޔަ އަހަރުގެ މުބާރާތުގެ ފައިނަލުގައި އެމްޓީސީސީ ބަލިކޮށް، ޗެމްޕިއަންކަން ހޯދީ ވިލިމާލެ ހިޔާއެވެ. އަދި 2017 ވަނަ އަހަރު ބޭއްވި މުބާރާތުގެ ފައިނަލުގައި ޓީމް ހައުސިން ބަލިކޮށް، ޗެމްޕިއަންކަން ހޯދީ މޯލްޑިވް ގޭސްއެވެ.\nވިލިޖޯއްޔާއި ކްލަބު ވެމްކޯ ބައްދަލުކުރާ ފައިނަލު މެޗު ކުޅުމަށް ހަމަޖެހިފައިވަނީ މާދަމާ ރޭ 9:00 ގައެވެ. ފައިނަލަށް ދަތުރުކުރި ދެ ޓީމުގެ ތެރެއިން ވިލިޖޯލި ކުޅުނު އެއްވެސް މެޗަކުން ބަލިވެފައިވާ ޓީމެއް ނޫނެވެ. އަދި ވެމްކޯ ބަލިވެފައިވަނީ ހަމައެކަނި ކްލަބު އެމްޓީސީސީއާ ދެކޮޅަށް ކުޅުނު ގްރޫޕު ސްޓޭޖުގެ މެޗުންނެވެ. ދެ ޓީމަކީ ވެސް ދެ ގްރޫޕުގެ އެއްވަނައިގެ ގޮތުގައި ސެމީން ޖާގަ ހޯދި ދެ ޓީމެވެ.\nވިލި މުއައްސަސާ ކަޕްގައި އެމްޑަބްލިޔުއެސްސީއާ ދެކޮޅަށް ކުޅުނު ސެމީގެ މެޗުގެ މޮޅު ކުޅުންތެރިޔާގެ މަގާމަށް ހޮވުނު ކްލަބު ވެމްކޯގެ އިބްރާހިމް މުބީން(ކ) -- ފޮޓޯ/ އިމޭޖަސް އެމްވީ\nއެމްއާރުސީސީ ބަލިކޮށް، އެމްޑަބްލިޔުއެސްސީ ސެމީއަށް


29 މޭ 2021 - 10:25 2\nރުޅީގެ އިހުސާސްވުމަކީ ވެދާނެ ކަމެކެވެ. ރުޅިއަކީ އިންސާނުންގެ އިހުސާސެކެވެ. ރުޅީގެ އިހުސާސްއާ ނުލައި އުޅުމަކީ އިންސާނަކަށް ކުރެވިދާނެ ކަމެއް ނޫނެވެ. އެކަމަކު ރުޅިއަށް އިޖާބަނުދީ ރުޅީގެ ވަގުތުގައި ނަފުސުގެ މައްޗަށް ބާރު ހިންގުމަކީ އެއީ އިސްލާމްދީން ގޮވާލާ ގޮތެވެ. ތަގުވާވެރިންގެ ސިފަތައް ބަޔާންކުރައްވަމުން، އާލްއިމްރާން ސޫރަތުގެ 134 ވަނަ އާޔަތުގައި ބަޔާންކުރައްވަ އެވެ.\n"...އަދި، ރުޅި މަތަކޮށް ހިފަހައްޓާ މީހުންނެވެ. އަދި، މީސްތަކުންނަށް މާފުކުރާ މީހުންނެވެ. އިހްސާންތެރިންދެކެ ﷲ ލޯބިވެވޮޑިގެންވެ އެވެ."\nއެހެންވީމާ ތަގުވާވެރިކަމުގެ ސިފަ ބޭނުންނަމަ ސަމާލުވާންވީ ރުޅީގެ އިހުސާސް އެހެން މީހުންނަށް ނުދެއްކުމަށެވެ. ހަމައެކަނި އެހެން މީހުންނަކަށް ނޫނެވެ. ތިމާގެ ރުޅީގެ އިހުސާސް ތިމާއަށް ވެސް ނުދެއްކުމަށެވެ. ބޭނުންވަނީ ރުޅި މަތަކޮށް ހިފެހެއްޓުމެވެ. ރުޅީގެ ސަބަބުން ނަތީޖާއެއް ނުކުންނާނެ ފަދަ ކަމެއް ނުކުރުމެވެ. އަދި ބަހެއް ވެސް ނުބުނުމެވެ.\nހެޔޮކަކަމަކަށް ވަސިއްޔަތްކުރުމަށް މާތް ނަބިއްޔާގެ އަރިހުގައި ބޭކަލަކު ދެންނެވިއެވެ. ހަދީސް ކުރެއްވި އެވެ. "ރުޅިނާންނާށެވެ!"\nދެން އެމީހަކު ތަކުރާރުކޮށް އިތުރު ކަންކަން ބުނެދެއްވުމަށް ދެންނެވި އެވެ. ހަދީސް ކުރެއްވި އެވެ. "ރުޅިނާންނާށެވެ." - ރަވާހުލްބުހާރީ -\nރުޅި ނައުމަށް ދެވޭ ނަސޭހަތް އެތައްގިނަ ނަސޭހަތަށް ފުދޭކަމުގައި މާތް ނަބިއްޔާ ހެއްދެވީ ސަބަބެއް އޮވެގެންނެވެ. ރުޅިއަކީ ވަރަށް ގިނަ ނުބައިތަކުގެ ފެށުމެއް ކަމުގައި ވާތީ އެވެ. ބަނގުރާއަކީ ނުބައިތަކުގެ މަންމައަށް ވަނީ ބަނގުރާ ބޯ މީހާގެ ބުއްދި ލުހިގެންދާތީ ކަމަށް ވާނަމަ، ރުޅިއަކީ ވަރަށް ގިނަ ނުބައިތަކުގެ ފެށުމެއް ކަމުގައި ވާ ސަބަބު ވަރަށް ސާފެވެ.\nރުޅިނާންނާށޭ ހަދީސް ކުރެއްވި ބަސްފުޅު އިލްމުވެރިން މާނަކުރައްވައި ތަރުޖަމާކުރައްވަނީ އޭގެ ލަފުޒީ މާނައަށްވުރެ ފުޅާކޮށެވެ. އިމާމް ހައްތާބީ ވިދާޅުވެފައިވެ އެވެ. އެބަސްފުޅުގެ މުރާދަކީ ރުޅީގެ ސަބަބުތަކަށް ހުށަހެޅި ނުގަތުމާއި ރުޅިއަށް މެދުވެރިވެދާނެ ކަންކަމަށް ހުށަހެޅި ނުގަތުމެވެ. ނުވަތަ ރުޅީގެ އިހްސާސް އަމުރުކުރާ ގޮތަށް ނުހެދުމެވެ. ބުނާ ބަހާއި ކުރާ ކަންތަކުގައި ރުޅީގެ އިހުސާސް ދައްކާ މަގުން ނުހިނގުމެވެ.\nއެހެން ބޭކަލަކު މާތް ނަބިއްޔާގެ އަރިހުގައި ދެންނެވިއެވެ. އޭ މާތް ﷲ ގެ ރަސޫލާ އެވެ. އެކަމެއް ކުރުމުން ތިމަން ސުވަރުގެ ވަންނާނެ ކަމެއް ބުނެދެއްވާށެވެ. ހަދީސް ކުރެއްވި އެވެ. "ރުޅިނާންނާށެވެ. އޭރަށް ތިބާ ސުވަރުގެ ވަންނާނެ އެވެ." - ރަވާހުއްތަބަރާނީ -\nބުހާރީ ރިވާކުރެއްވި އެހެން ހަދީސެއްގައި ވެ އެވެ. ގަދަފަދަ މީހަކީ އަނެއް މީހާ ބިންމައްޗަށް ވައްޓާލެވޭ މީހާއެއް ނޫނެވެ. އެކަމަކު ގަދަފަދަ މީހަކީ ރުޅި އަންނަ ވަގުތު ނަފުސުގެ މައްޗަށް ވެރިކަން ހިންގާ މީހާ އެވެ."\nމި ދެ ހަދީސް ބަސްފުޅަށް ވިސްނާލުމުން ރުޅި މައިތިރިކުރުމާއި ރުޅީގެ ވަގުތުގައި ސަމާލުވެގެން ހުރުމަކީ އާދައިގެ މީހަކަށް ކުރެވޭނެ ކަމެއް ނޫންކަން އެނގެ އެވެ. އަދި އެކަމަކީ އެހާ ދަރުމަ ބޮޑު ކަމެއްކަން ވެސް އެނގެ އެވެ. އަދި އެހާ ބުރައުނދަގުލުން އެކަންކުރާ ކަމަށްޓަކައި އެކަން ގެނެސްގަންނަ މީހާއަށް ބަދަލުގެ ގޮތުގައި ލިބެވޭ އިނާމަކީ އެހެން އެކައްޗެއް ނޫނެވެ. މާތް ﷲ ގެ ސުވަރުގެއެވެ. ތާއަބަދުގެ އުފާވެރިކަމެވެ.\nތިމާ ނަފުރަތުކުރާ މީހާއާ ދިމާއަށް ކާކުކަން ނޭނގޭ ގޮތަށް ނުވަތަ ފާޅުގައި ވިޔަސް ޓްވީޓަކުން ނޫނީ ސީދާ ބަހުން އެއްޗެހި ގޮވާލުމަކީ ރުޅީގެ ވަގުތުގައި ފަސޭހަކަމެކެވެ. މީހަކަށް ހަމަލާއެއްދީ އަނިޔާއެއް ދިނުމަކީ ރުޅީގެ ވަގުތުގައި ކުރަން އެންމެ ފަސޭހަ ކަންތަކެވެ. އުނދަގޫ ކަމަކީ ރުޅި މައިތިރިކުރުމެވެ. އެކަމަކު ސަވާބާއި ދަރުމަހުރީ ރުޅި އަންގާ ގޮތް ނުހެދުމުގަ އެވެ. ސުވަރުގެ ލިބެނީ އޭރުންނެވެ.\nރުޅި މައިތިރިކޮށް ހިފެހެއްޓުމަކީ އުނދަގޫ ކަމެއް ކަމަށް ވާތީ، އެއީ ކޮންމެ ފަހަރަކު އެއް ވަސީލަތަކުން ކުރެވިދާނެ ކަމެއް ނޫނެވެ. އެހެންކަމާއެކު ހާލަތާއި ގުޅޭ ގޮތުން ރުޅި ކޮންޓްރޯލްކުރުމަށް ކުރެވިދާނެ ތަފާތު އެތައް ކަމަކަށް އަހަރެމެންގެ މާތް ނަބިއްޔާ އިރުޝާދު ދެއްވާފައި ވެ އެވެ. އެއް ކަމަކީ ރުޅި އަންނަ ވަގުތު އައޫޒު ކިޔުމެވެ. އައޫޒުގެ އިބާރާތުގައި ހިމެނޭ މާނައަކީ ޝައިތާނާގެ ކިބައިން މާތް ﷲ ގެ ހަޒުރަތުން ރައްކާތެރިކަމަށް އެދެވޭ އިބާރާތެކެވެ. އެހެންވީމާ އައޫޒު ކިޔުމުގައި ސަމާލުވާންޖެހޭ ކަމެއްވެ އެވެ. އެއީ ތިމާ ރުޅި އަންނަ ވަގުތު ޝައިތާނާއަށް ތިމާއަށް ކޮންމެ ލަނޑެއް ވެސް ދެވިދާނެކަމަށް ގަބޫލުކުރުމާއެކު ތިމާ އެކަމަށްޓަކައި ﷲ ގެ ހަޒުރަތުން ރައްކާތެރިކަމަށް އެދިގަންނަނީކަން ގަބޫލުކޮށްގެން ހުރެ އައޫޒު ކިޔުމެވެ. އިމާމް އަހުމަދު ރިވާކުރައްވާފައިވާ ހަދީސެއްގައި، ރުޅީގެ ވަގުތުގައި ހަނުހުރުމަށް މާތް ނަބިއްޔާ އިރުޝާދުދެއްވާފައި ވާކަމަށް ވެ އެވެ. އަދި އެހެން ބަސްފުޅެއްގައި މާތް ނަބިއްޔާ އިރުޝާދުދެއްވަނީ ކޮޅަށް ހުއްޓައި ރުޅި އައިނަމަ އިށީނުމަށާއި އިށީނދެ އިންދާ ރުޅިއައި ނަމަ އޮށޯތުމަށެވެ.\nހުލާސާއަކީ ރުޅީގެ ވަގުތުގައި އެއްވެސް ކަމެއް ނުކުރެމެވެ. ރުޅީގެ ވަގުތުގައި އައޫޒުކިޔަން އާދަކުރުމުން ގޯސް ބަހެއް ނުބުނެ ހިފެހެއްޓެއެވެ. އަދި މާނަޔަށް ވިސްނައިގެން އައޫޒު ކިޔަން އާދަކޮށްފިނަމަ ރުޅީގެ އިހުސާސް ދުރުކޮށްލެވޭނެމެ އެވެ. ރުޅީގެ ވަގުތުގައި ހަނުހުރުމުން ވެސް އެމަގުސަދު ހާސިލުވެ އެވެ. ކޮޅަށް ހުއްޓާ ރުޅި އައުމުން އިށީނދެއްޖެނަމަ ރުޅީގެ ނަތީޖާއަށް ހުރަސްއެޅެ އެވެ. އިށީނުމަކީ ކޮޅަށް ހުންނަ މީހާގެ ހަރަކާތުގެ ހުއްޓުވާލުމެކެވެ. އޮށޯވެތުމަކީ އިށީނދެ އިން މީހާގެ ހަރަކާތުގެ ހުއްޓުވާލުމަކާއި ލަސްކޮށްލުމަކާއި މަޑުޖައްސާލުމެކެވެ.\nރުޅި މައިތިރިކޮށް ހިފެހެއްޓުން އަހަރެމެން އެންމެންގެ ކިބައިގައި އާދަކުރެވިއްޖެނަމަ، ޒުވާބުތައް ހުއްޓުވިދާނެ އެވެ. މާރާމާރީތައް ހުއްޓުވިދާނެ އެވެ. ގެވެށި އަނިޔާއަށް ނިމުން ގެނެވިދާނެ އެވެ. ޓެރަރިޒަމް ފިލުވައިލެވިދާނެ އެވެ. އެކަކު އަނެކަކަށް ހިނިތުންވުމާއެކު ހަމަޖެހިގެން ދިއިރުޅެވޭނެ ވެއްޓެއް ބިނާކުރެވިދާނެ އެވެ. މާތް ﷲ ރުއްސުންލެއްވި އުމަރު ބުން އަބްދުލްއަޒީޒް ވިދާޅުވެފައި ވެ އެވެ. އަމިއްލައެދުމާއި ރުޅިއާއި ދަހިވެތިކަމުން ސަލާމަތްވެއްޖެ މީހާ ކާމިޔާބުހޯދައިފި އެވެ.


SunOnline: Haamakan bodu gothehgai mauloomaathu dhinumah2portal eh thaaraf koffi\nހާމަކަން ބޮޑު ގޮތެއްގައި މައުލޫމާތު ދިނުމަށް ދެ ޕޯޓަލްއެއް ތައާރަފް ކޮށްފި\nމުހައްމަދު މުޒައްޔިން ނާޒިމް 08 Nov 2018, 00:46\nފިނޭންސް މިނިސްޓަރު އަހުމަދު މުނައްވަރު ވާހަކަ ދައްކަަވަނީ -- ސަން ފޮޓޯ\nހާމަކަން ބޮޑު ގޮތެއްގައި މައުލޫމާތު ދިނުމަށް ފިނޭންސް މިނިސްޓްރީން ދެ ޕޯޓަލް އެއް ތައާރަފް ކޮށްފި އެވެ.\nއެ ދެ ޕޯޓަލް ތައާރަފް ކުރީ މިއަދު އެމިނިސްޓްރީގައި ބޭއްވި ރަސްމިއްޔާތުގައި ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރު އަދި ފައިނޭންޝަލް ކޮންޓްރޯލާ އަހުމަދު އައްސަދުއެވެ.\nފިނޭންސް މިނިސްޓްރީން މިއަދު ތަޢާރަފްކުރި ދެ ޕޯޓަލްއަކީ ބީލަން ކިޔުމާއި ނީލަމުގެ ކަންކަމާ ގުޅޭ ދެ ޕޯޓަލްއެކެވެ. އަދި މީގެ ތުރުން ކުރިން ތަޢާރަފްކޮށްފައިވާ ބަނޑޭރި ޕޯޓަލް އިތުރަށް ތަރައްްގީކުރުމަށްފަހު މިއަދު ވަނީ ނެރެފައެވެ.\nފިނޭސް މިނިސްޓަރު އަހްމަދު މުނައްވަރު ވާހަކަ ދައްކަވަނީ -- ސަން ފޮޓޯ\nއެ ރަސްމިއްޔާތުގައި ފިނޭސް މިނިސްޓަރު އަހްމަދު މުނައްވަރު ވިދާޅުވީ އެފަދަ ޕޯޓަލްތަކުގެ ބޭނުމަކީ އެ މިނިސްޓްރީ އަށް އަންނަ ސުވާލުތަކުގެ ޖަވާބު ވީހާވެސް ހާމަ ކަން ބޮޑު ގޮތެއްގައި އަވަސް ސްޕީޑެއްގައި ސަރުކާރުގެ މުޢައްސަސާތަކުން ކުރަމުންދާ މަސައްކަތައް ފެންނާނެގޮތަށް އާއްމުކުރުންކަމަށެވެ. އަދި މިފަދަ ޕޯޓަލްތަކުގެ ސަބަބުން ކޮރަޕްޝަންގެ އަމަލުތައް ހުއްޓުވުމަށް ފަސޭހަ ވާނެ ކަމަށްވެސް މިިނިސްޓަރު ވިދާޅުވިއެވެ.\n"އަޅުގަނޑު އުންމީދު ކުރަނީ މި ތިން ހިދުމަތުންވެސް އިތުރަށް އަޅުގަނޑުމެންނަށް އަޅުގަނޑުމެންގެ ހިދުމަތްތައް އެތައް ތަނަކުން އިތުރު ކުރެވި، ވަރަށްވެސް އެފިޝިއަންޓް އަދި މޮޑާން ފިނޭންސް މިނިސްޓްރީއަކަށް ވެގެން ދިއުން" ފިނޭންސް މިނިސްޓަރު ވިދާޅުވި އެވެ.\nފިނިނޭންސް މިނިސްޓްރީ އިން މިއަދު ތައާރަފް ކުރި ދެ ޕޯޓަލް ފިނޭންސް މިނިސްޓްރީގެ ކުރީގެ ސްޓޭޓް މިނިސްޓަރު އަހްމަދު އަސްލަމް އިފްތިތާހު ކުރައްވަނީ -- ސަން ފޮޓޯ\nއެ ރަސްމިއްޔާތުގައި މި ޕޯޓަލްތައް މަސައްކަތް ކުރާނެ ގޮތް އެ މިނިސްޓްރީން ވަނީ ކިޔައި ދީފައެވެ.\nއަލަށް ތައާރަފްކުރި ބީލަން ޕޯޓަލް މެދުވެރިކޮށް ފިނޭންސް މިނިސްޓްރީން އިއުލާންކުރާ ޕްރޮޖެކްޓްތަކުގެ މަޢުލޫމާތާއި، ޕްރޮޖެކްޓަށް ޕްރޮޕޯސަލް ހުށައެޅުމާއި، އަދި ފައިސާގެ މުޢާމަލާތްތައް ފަސޭހަކަމާއިއެކު ޕޮޓަލް މެދުވެރިކޮށް ކުރިއަށް ގެންދެވޭނެއެވެ. އަދި ނޭޝަނަލް ޓެންޑާ މެދުވެރިކޮށް ކުރިިއަށް ގެންދާ ހުރިހާ ޕްރޮޖެކްޓްތަކަށް އޮންލައިންކޮށް ޕޯޓަލް މެދުވެރިކޮށް ކޮންޓްރެކްޓަރުންނަށް ރެޖިސްޓްރީ ކުރެވޭނެ ކަމަށްވެސް މިނިސްޓްރީ އިން ބުންޏެވެ.\nއަދި ނީލަން ޕޯޓަލް އަކީ މުސްތަގުލަބަލުގައި ދައުލަތުގެ ހަރު މުދާތަކުގެ އިންވެންޓްރީ އެއް ފުރިހަމަކޮށް، ސަރުކާރުގެ އެއް މުއައްސަސާ އިން އަނެއް މުއްސާއިން ހާމަކަން ބޮޑު ގޮތެއްގައި ނީލަން ކިޔާ މުދަލުގެ މަޢުލޫމާތާއި، ނީލަމުގައި ބައިވެރިވުމުގެ ކަންކަމުގައި އޮންލައިންކޮށް ބައިވެރިވެވޭނެ ގޮތަށް ތަޢާރަފްކޮށްފައިވާ ޕޯޓަލްއެކެވެ. އަދި މި ޕޯޓަލް މެދުވެރިކޮށް ޢާއްމު ފަރާތްތަކަށްވެސް ނީލަމުގައި ބައިވެރިވެ މުދާ ގަތުމުގެ ފުރުސަތު ހުޅުވާލާފައިވާކަމަށް މިނިސްޓްރީން ބުނެއެވެ.\nއަލަށް ތާއާރަފް ކުރެވުނީ ބީލަން ޕޯޓަލް އަދި ނީލަން ޕޯޓަލް، މީގެ އިތުރުން ކުރިންވެސް ބޭނުން ކުރަމުން އައި ބަނޑޭރި ޕޯޓަލްގެ ވާޝަން ދޭއް -- ސަން ފޮޓޯ\nބަނޑޭރި ޕޯޓަލް އަކީ ކުރިން ވެސް މިނިސްޓްރީ އިން ބޭނުން ކުރަމުން އަންނަ ޕޯޓަލް އެކެވެ. މިއަދު ތާއާރަފް ކުރެވުނީ އެ ޕޯޓަލްގެ ވާޝަން ދޭއް އެވެ. މިއަހަރުގެ ބަޖެޓުގައި ހިމަނާ ޕްރޮޖެކްޓްތަކުގެ މަޢުލޫމާތު މިޕޯޓަލްއިން ފެންނާނެއެވެ. މި ޕޯޓަލްއަކީ ސަރުކާރުގެ އެއް މުޢައްސަސާއިން އަނެއް މުޢައްސަސާއަށް ލިޔެކިޔުންތައް ފޮނުވުމަށް ބޭނުންކުރާ ޕޯޓަލްއެކެވެ. މި ޕޯޓަލްއިން ސަރުކާރުން ހިންގާ މަޝްރޫޢުތަކުގެ މަޢުލުމާތު ފޮޓޯއާއެކު އާންމުންނަށް ބެލޭނެގޮތް ހެދުމަށްވެސް ވަނީ ހަމަޖެހިފައެވެ.\nމި ޕޯޓަލްތަކަށް މުއަސަސާތައް އަހުލުވެރިކުރުމަށް ތަމްރީން ޕްރޮގްރާމްތައް ހިންގުމަށް ހަމަޖެހިފައިވާއިރު މި ޕޯޓަލްތައް މިއަންނަ މަހު ބޭނުން ކުރަން ފަށާނެ ކަމަށް މިނިސްޓްރީ އިން ބުންޏެވެ.\n"އޮންލައިން ނޫން ހިދުމަތްތައް ދޭނީ އެޕޮއިންޓްމަންޓަށް"


ޒިޔާދާގެ މަރުގެ މައްސަލައިގައި ހުކުމް ކޮށްފައިވާ ޝާހު ނިޔާވެއްޖެ! | Sandhaanu\nޒިޔާދާގެ މަރުގެ މައްސަލައިގައި ހުކުމް ކޮށްފައިވާ ޝާހު ނިޔާވެއްޖެ!\nޖިންސީ ގޯނާ ލިބިގެން ނިޔާވި ޒިޔާދާ ނައީމުގެ މަރުގެ މައްސަލައިގައި ހުކުމް ކުރި އޭނަގެ ފިރިމީހާ އިބްރާހިމް ޝާހް އިއްޔެ މަރުވެއްޖެއެވެ. މައުލޫމާތު ލިބޭގޮތުގައި އޭނާ މަރުވެފައިވަނީ މަހަށް ގޮސް އުޅުމުގެ ތެރޭގައި އޭނާގެ މޭމަތީގައި މަހަކުން ޖެހިގެންނެވެ. އެ އަނިޔާއާއި ގުޅިގެން އޭނާއަށް ހާޓް އެޓޭކެއް ޖެހުނީ ކަމަށްވެސް ބައެއް މީޑިޔާތަކުން ރިޕޯޓްކޮށްފައި ވެއެވެ.\nޒިޔާދާގެ މަރުގެ މައްސަލައިގައި ތިން އަހަރު ދުވަހުގެ ޖަލު ހުކުމެއް، ޝާހުގެ މައްޗައް އިއްވައިފާ ވެއެވެ. މިޙުކުމް އިއްވީ މިމަހުގެ އެއްވަނަ ދުވަހެވެ. އޭނާއަށް އިއްވި ހުކުމާއި އެކުވެސް އޭނާ މިނިވަންވީ ކުރިން ހަތަރު އަހަރު ޖަލުގައި ހުރީމައި ކަމަށް ވެއެވެ.\nފަހަކަށް އައިސް ކަނޑުމަތީގައި ހިނގާ ހާދިސާ ތަކުގައި ނިޔާވާ މީހުންގެ އަދަދުވަނީ އިތުރުވެފައެވެ. މިގޮތުން މަސްވެރިކަމުގައި އުޅުމުގެ ތެރޭގައި އެކިވަރުގެ އަނިޔާވެގެން އެތައް ބަޔަކު ނިޔާވެފައި ވެއެވެ. އެންމެ ގިނައިން މިފަދަ ހާދިސާތައް ދިމާވެފައިވަނީ “ސްކޫބާ ޑައިވް” ކޮށްގެން އެން ހޯދަން ފީނާ މީހުންނަށެވެ.


Market agu thah: Lettuce ge agu dhe guna thirive, 50 Rufiyaa ah kilo eh\nމާރުކޭޓު އަގުތައް: ލެޓިއުސްގެ އަގު 50ރ އަށް ވެއްޓިއްޖެ\nމިއަހަރުގެ ރޯދަމަސް ދެބައިވީއިރު، ބާޒާރުގެ އަގުތަށް އެއްވަރެއްގައި ހުރި ނަމަވެސް، ކުރިން އަގު ބޮޑުކޮށް ވިއްކި ބައެއް ތަކެތި ވަރަށް ބޮޑުތަނުން އަގުހެޔޮ ވެއްޖެ އެވެ.\nބާޒާރުގެ މިއަދުގެ އަގުތަކަށް ބާލާއިރު، އެންމެ ފާހަގަ ކޮށްލެވެނީ، ލެޓިއުސްގެ އަގެވެ. ރޯދަމަސް ފެށުނުއިރު، ލެޓިއުސް ކިލޯއެއް 150ރ އާއި 120ރ އާ ދޭތެރޭގައި ހުރިނަމަވެސް އަގު ދަށްވަމުން ގޮސް މިއަދު ލެޓިއުސް ކިލޯއެއް 50ރ ލިބެއެވެ.\nމިރޯދަމަހުގެ ފުރަތަމަ ދުވަހު ކަނޑޫދޫ މިރުސް، 100 ގްރާމް ވިއްކީ 100ރ އަށެވެ. ނަމަވެސް ޖެހިގެންއައި ދުވަސް ރާއްޖެއިން ބޭރުން މިރުސް އެތެރެކުރުމުން އަގު ވަނީ ހެޔޮވެފަ އެވެ. މިއަދު ކަނޑޫދޫ މިރުސް، 100 ގްރާމް 45ރ އަށް ވެސް ލިބެއެވެ. އަދި ބޭރު ގައުމުތަކުން އެތެރެކޮށްފައިވާ މިރުހާއި ދިވެހި އެހެން ރަށްތަކުން ގެނެސްގެން ވިއްކާ މިރުސް 100 ގްރާމް 15ރ އަށް ވެސް ލިބެން އެބަހުއްޓެވެ.\nމީގެ އިތުރުން ކަރަލާއި ފަޅޮލުގެ އަގުތަށް ވެސް މިރޯދަ މަހުގެ ފުރަތަމަ ދުވަސްކޮޅު ތަންކޮޅެއް އަގުބޮޑުވި ނަމަވެސް މިއަދު ކަރަލާއި ފަޅޮލުގެ އަގުވެސް ވަނީ ދަށަށް ގޮސްފަ އެވެ.\nމިއަދު މާރުކޭޓުގައި ކަރާ ކިލޯއެއް 20ރ އާއި 25ރ އަށް ވިއްކާއިރު، ފަޅޯ ކިލޯއެއް އުޅެނީ 30ރ އާއި 35ރ އަށެވެ. ނަމަވެސް ދިވެހި ފަޅޯ ކިލޯއެއް 15ރ އަށް ލިބެއެވެ. 30ރ އަށް ވިއްކަނީ އިޒްރޭލް ފަޅޮލެވެ.\nމި ރޯދަމަހު ތަކެތީގެ އަގުތަކުގައި، އެއްދުވަހުން އަނެއް ދުވަހަށް ބަލާއިރު، މާބޮޑު ތަފާތެއް ނުފެނެ އެވެ. އަގުތައް ބޮޑުވެގެން ނުވަތަ ހެޔޮވެގެން އުޅެނީ 5ރ ގެ ތަފާތެކެވެ.\nމި ރޯދަމަސް ދެބައިވާންދާއިރު، ބާޒާރުމަތި ވަރަށް ހަލަބޮލިކަން ފާހަގަ ކުރެވެއެވެ. އަދި ރަށްތަކުން ގެންނަ ތަރުކާރީ އާއި މޭވާގެ ބާވަތްތައް މާބޮޑު ތާށިކަމެއް ނެތި، މާރުކޭޓާ ހަމައަށް ގެނެވި، ތަކެތީގެ އަގުތައް ދާދި އެއްވަރެއްގައި ހިފެހިއްޓިފައިވެއެވެ.\nކަރާ ކިލޯއެއް: 20ރ އާއި 25ރ އަށް\nޓޮމާޓޯ ކިލޯއެއް: 50ރ-55ރ އަށް\nލެޓިއުސް ކިލޯއެއް: 70ރ އާއި 50ރ އަށް\n4 ފަތުގެ ކޮޕީފަތް ބޮނޑިއެއް: 10ރ އަށް


vnews - CP Cup football mubaaraathuge finalah ID Club aai FC Mariners\nސީޕީ ކަޕްގެ ފައިނަލަށް އައިޑީ ކުލަބާއި މެރިނަރސް\nސީޕީ ކަޕް ފުޓްބޯޅަ މުބާރާތުގެ ފުރަތަމަ ޑިވިޒަންގެ ފައިނަލުން އައިޑީ ކުލަބާއި އެފްސީ މެރިނަރސް ޖާގަހޯދައިފިއެވެ.\nއައިޑީ ކުލަބު ފައިނަލުން ޖާގަހޯދީ މިއަދު ހެނދުނު ކުޅުނު ސެމީ ފައިނަލް މެޗުގައި ޑީއީޑީ ކުލަބާ ވާދަކޮށް 4-1 ނަތީޖާއަކުން މެޗު ކާމިޔާބުކޮށްގެންނެވެ. މިމެޗުގެ މޮޅު ކުޅުންތެރިޔާގެ މަޤާމަށް ހޮވިފައިވަނީ އައިޑީ ކުލަބުގެ އަލީ ވިފާގް ހަސަންއެވެ.\nއެފްސީ މެރިނަރސް ފައިނަލުން ޖާގަހޯދީ މިއަދު ހެނދުނު ކުޅުނު ސެމީ ފައިނަލް މެޗުގައި ކުލަބް އީއެމްއީއެސް އާ ވާދަކުރިމެޗުގެ ފުރިހަމަ ވަގުތު ހަމަވިއިރު ދެޓީމު 2-2 ން އެއްވަރުވުމާ ގުޅިގެން ނަތީޖާ ނެރުމަށް ޖެހި ޕެނަލްޓީން 3-5 ގެ ނަތީޖާއަކުން އީއެމްއީއެސްގެ މައްޗަށް ކުރިހޯދައިގެންނެވެ. މިމެޗުގެ މޮޅު ކުޅުންތެރިޔާގެ މަގާމަށް ހޮވުނީ އެފްސީ މެރިނަރސްގެ ކީޕަރު އަޒްމީ އަބްދުލް ރަހުމާންއެވެ.\nފިރިހެން ޑިވިޒަންގެ ފައިނަލުގައި އެފްސީ މެރިނަރސް އާއި އައިޑީ ކުލަބު ވާދަކުރާ މެޗު ކުޅުމަށް ހަމަޖެހިފައިވަނީ ޖުލައި 16 ވަނަ ދުވަހުގެ ހަވީރު 16:00 ގައި ޓާފް ދަނޑުގައެވެ.


SunOnline: Ramos Real gai madu kuraane kamuge yageen kameh neih: Zidane\nރާމޯސް ރެއާލްގައި މަޑު ކުރާނެ ކަމުގެ ޔަގީންކަމެއް ނެތް: ޒިދާން\nޢަބްދުﷲ އައިމަން 14 Mar 2021, 09:28\nރާމޯސްގެ ގޯލަށްފަހު އުފާފާޅުކުރަނީ --- ފޮޓޯ/ އޭޕީ\nރެއާލް މެޑްރިޑްގެ ކެޕްޓަން ސާޖިއޯ ރާމޯސް އެކުލަބުގައި މަޑު ކުރާނެ ކަމުގެ ޔަގީންކަމެއް ނެތް ކަމަށާއި އުންމީދަކީ އައު އެއްބަސްވުމެއްގައި ސޮއިކޮށް އޭނާ ކުލަބުގައި މަޑު ކުރުން ކަމަށް އެ ޓީމުގެ ކޯޗު ޒައިނުއްދީން ޒިދާން ބުނެފި އެވެ.\nރާމޯސް، 34، މި ސީޒަނުގެ ނިޔަލަށް ރެއާލްއާ އެކު ހަދާފައިވާ އެއްބަސްވުން ހަމަވާ އިރު، ޔޫރޮޕުގެ ބޮޑެތި ކުލަބުތަކަކުން އަންނަނީ އެ ދަނޑިވަޅަށް ފާރަލަމުންނެވެ. އެހެން ނަމަވެސް ރެއާލަށް 668 މެޗު ކުޅެދީ 100 އަށް ވުރެން ގިނަ ގޯލު ޖަހާފައިވާ ރާމޯސް އެކުލަބު ދޫކޮށްލާނެ ކަމުގެ އެއްވެސް އިޝާރާތެއް މިހާތަނަށް ކޮށްފައި ނުވާ އިރު، ކެރިއަރުގެ ފަހުބައި ވެސް ހޭދަކުރަން ބޭނުން ވަނީ ރެއާލްގައި ކަމަށް އޭނާ ވަނީ ކުރިން ބުނެފަ އެވެ.\nސެވިއްޔާއަށް ކުޅުމަށް ފަހު 2005 ވަނަ އަހަރު ރެއާލަށް ބަދަލުވި ރާމޯސް އޭނާ އެކުލަބަށް 16 ސީޒަން ކުޅެދީފައިވާ އިރު، އެ މުއްދަތުގައި އޭނާ ވަނީ ހަތަރު ފަހަރަށް ޗެމްޕިއަންސް ލީގާއި ހަތަރު ކުލަބު ވޯލްޑްކަޕުގެ އިތުރުން ފަސް ސްޕެނިޝް ލީގުގެ ތަށި ހޯދައިދަ އެވެ.\n"ތެދު ތެދަށް ބުނާ ނަމަ އޭނާގެ [ރާމޯސްގެ] މުސްތަގުބަލާއި މެދު އެއްޗެއް ބުނަން ވަރަށް ދަތި،" ޒިދާން ބުންޏެވެ. "އަހަރަމުން ބޭނުން ވަނީ ރާމޯސް ކުލަބުގައި މަޑު ކުރަން. އޭނާ ކުލަބުގައި ހުރިހާ ހިނދަކު އެއީ މުހިއްމު ކުޅުންތެރިއަކަށް ވާނެ. ކޯޗެއްގެ ހައިސިއްޔަތުން ބޭނުންވާ ގޮތަކީ ރާމޯސްގެ އެއްބަސްވުން އައު ކުރުން،"\nމިދިޔަ ސީޒަނުގައި ވެސް ރެއާލްއަށް ގިނަ ދުވަސްތަކެއް ކުޅުނު ބައެއް ކުޅުންތެރިން ޓީމު ދޫކޮށްލާފައިވާ އިރު، އެ ޓީމަަށް އެންމެ ބޮޑެތި ކާމިޔާބީތައް ހޯދައިދިން ކްރިސްޓިއާނޯ ރޮނާލްޑޯ އެކުލަބަށް އެނބުރި އަންނަން ބޭނުންވާ ކަމުގެ ވާހަކަތަކެއް ވަނީ ފެތުރެން ފަށައިފަ އެވެ. ކާމިޔާބު އަހަރުތަކަކަށް ފަހު 2018 ވަނަ އަހަރު ރެއާލް ދޫކޮށްލުމަށް ފަހު ޔުވެންޓަސްއަށް ރޮނާލްޑޯ ދިޔަ ނަމަވެސް އެކުލަބުން ބޭނުންވާ ވަރުގެ ކުޅުމަށް ރޮނާލްޑޯގެ ފަރާތުން ފެނިފައި ނުވުމުން ގިނަ ފާޑުކިޔުންތަކެއް ވަނީ އަމާޒުވެފަ އެވެ. ހާއްސަކޮށް ރޮނާލްޑޯ އެކުލަބަށް ގެންދިއުމުގެ އެންމެ ބޮޑުު އެއް އަމާޒު ކަމަށްވާ ޗެމްޕިއަންސް ލީގު ހޯދުމަށް ކުރި މަސައްކަތް ނާކާމިޔާބުވެފައިވާ އިރު، ރޮނާލްޑޯގެ އެއްބަސްވުމުގައި ދެން އޮތީ ބާކީ އެއްއަހަރެވެ.\n"އެންމެންނަށް ވެސް އެނގޭނެ ރޮނާލްޑޯ މިކުލަބަށް ކޮށްދިނީ ކިހާވަރެއްގެ ހިދުމަތެއް ކަން. މިހާރު ގިނަ ވާހަކަތަކެއް އެކި ގޮތްގޮތަށް އެބަ ދެކެވޭ. އެކަމަކު ރޮނާލްޑޯ އަކީ މިވަގުތު ޔުވެންޓަސްގެ ކުޅުންތެރިއެއް." ޒިދާން ރޭ އެލްޗޭއާ ދެކޮޅަށް ރެއާލް ކުޅުނު މެޗަށްފަހު ނޫސްވެރިންނާ ވާހަކަ ދައްކަމުން ބުންޏެވެ.


BREAKING: Cafe Thah Bandhu Kuranee Muhdhatheh Nei Gothah - Vaguthu\nކެފޭތައް ބަންދު ކުރަނީ މުއްދަތެއް ނެތް ގޮތަށް\nހޮނިހިރު ދުވަހުގެ ރޭ 12:00އިން ފެށިގެން މާލެ ސަރަހައްދުގައި ހިންގާ ހުރިހާ ކެފޭތަކެއް ބަންދު ކުރަން ނިންމާފައިވަނީ މުއްދަތެއް ނެތް ގޮތަށް ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ވިދާޅުވެއްޖެއެވެ.\nއެޗްޕީއޭ އިން ވިދާޅުވީ، ރާއްޖެއަށް އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާނުކުރައްވާފައިވާއިރު، ޑިރެކްޓަރ ޖެނެރަލް އޮފް ޕަބްލިކް ހެލްތްއަށް ލިބިދޭ ބާރުގެ ދަށުން މާރިޗް 21 ވަނަ ދުވަހުގެ ރޭ 12:00 އިން ފެށިގެން ވަކި ގޮތެއް އަންގަންދެން މި ތަންތަން ބަންދު ވާނެ ކަމަށެވެ.\nއެޗްޕީއޭ އިން ބަންދު ކުރަން ނިންމާފައިވާ ތަންތަނުގެ ތެރޭގައި މާލެ ވިލިމާލެ އަދި ހުޅުމާލޭގައި ހިންގާ ކެފޭ، ހޮޓާ، ރެސްޓޯރެންޓް ފަދަ އާއްމު ކާބޯތަކެތީގެ ހިދުމަތް ދޭ ތަންތަނެވެ.\nއެހެން ނަމަވެސް އެތަންތަނުން ޓޭކްއަވޭ އާއި ޑެލިވަރީ ހިދުމަތް ދެވޭނެ ކަމަށް އެޗްޕީއޭ އިން ވިދާޅުވިއެވެ.\nކޮވިޑް-19 އަށް ރާއްޖެއިން 13 މީހަކު ވަނީ ފައްސި ވެފައެވެ.\nރާއްޖޭގައި އާއްމު ސިއްހަތުގެ ކުއްލި ނުރައްކަަަލުގެ ހާލަތު އިއުލާނުކޮށްފައި ވަނީ މާރިޗް މަހުގެ 12 ވަނަ ދުވަހުއެވެ.\nއެ ބަލި ފެތުރުން ހުއްޓުމަށް ސަރުކާރުން ގެންދަނީ އެތައް ފިޔަވަޅުތަކެއް އަޅަމުންނެވެ. އެގޮތުން ސްކޫލްތަަކާއި ކޮލެޖްތައް ބަންދުކޮށް، ޕާކްތަކާއި، މައިޒާންތަކަށް ދިއުމާއި މީހުން އެއްވެ އުޅުން ވަނީ މަނާކޮށްފައެެވެ. އަދި މާލެ ސިޓީ މިސްކިތްތަކުގައި ޖަމާއަތުގައި ނަމާދު ކުރުން މަޑުޖައްސާލަައި، ހުކުރު ނުކުރުމަށްވެސް ވަނީ ނިންމާފައެެވެ.\nމާޗް 20, 2020 18:41\nމާޗް 20, 2020 19:42\nދިވެހިރާއްޖޭގެ އެއަރޕޯރޓްތައް ބަންދުނުކޮށް\nދިވެހިރާއްޖޭގައި ކޮވިޑް19 ކޮންޓުރޯލްކުރެވިދާނެތަ ؟\nކޮވިޑް ޖެހެނީ މިސްކިތުން ކަންނޭގެ ރާބޯ މީހުން ގެނައިމަ ޑޮލަރު ވީމާ ބައޭބައޭ ޔޫރަޕިއަން ދޯ\nމާޗް 20, 2020 20:21\nމިސްކިތްތަކުގެ ޖަމާޢަތް ހުއްޓާލިއިރު ނުބުނޭ ހުއްޓާލަން ނިންމަނީ އެކޭ.. ވަގުތުން ޖަމާޢަތް ހުއްޓާލަން ނިންމީ.\nމާޗް 21, 2020 09:23\nއަމީން އަކީ ވަރަށް ގާބިލް ބޭފުޅެއް. ކުރައްވަވާ ބުރަ މަސައްކަތްޕުޅަށް ފައްފަށުން ޝުކުރު ދެންނުވުމަށް މިފުރުސަތު ގެ ބޭނުން ކުރަން.


ދިވެހި ފުރަތަމަ މެޑިކަލް ޑޮކްޓަރުންގެ ތެރޭގައި ހިމެނިވަޑައިގެންނެވި ޑރ. އަހުމަދު ލަތީފު އަވަހާރަވެއްޖެ |\nދިވެހި ފުރަތަމަ މެޑިކަލް ޑޮކްޓަރުންގެ ތެރޭގައި ހިމެނިވަޑައިގެންނެވި ޑރ. އަހުމަދު ލަތީފު އަވަހާރަވެއްޖެ\nފުރަތަމަ ދިވެހި މެޑިކަލް ޑޮކްޓަރުންގެ ތެރޭގައި ހިމެނިވަޑައިގެންނެވި ޑރ. އަހުމަދު ލަތީފު އަވަހާރަވެއްޖެއެވެ. އިނގިރޭސިވިލާތުގެ ހޮސްޕިޓަލެއްގައި ފަރުވާދެމުން ގެންދަނިކޮށް ޑރ. ލަތީފު ރޭ އަވަހާރަވިއިރު އުމުރުފުޅަކީ 79 އެވެ.\nގދ. ވާދ،ޫ ގައްދަޑުގޭ ޑރ. ލަތީފަކީ މަޝްހޫރު ދިވެހި ބޭސްވެރިޔާ މަރުހޫމު ގައްދަޑު ލަތީފުގެ އެއްބަނޑު އެއްބަފާ ކޮއްކޮއެކެވެ. އަދި އެތެރެހަށީގެ މަޝްހޫރު ޑޮކްޓަރު ޑރ. އަލީ ލަތީފާއި ޑރ. ފާތިމަތު އަލިދީދީގެ ބޮޑުބޭބެއެވެ.\nޑރ. ލަތީފު ކިޔަވައިވިދާޅުވެފައި ވަނީ ކޮޅުނބުގެ ސެންޓް ޕީޓާސް ކޮލެޖުންނެވެ. ކިޔަވައިވިދާޅުވުމަށް ކޮޅުނބުގައި ހުންނެވީ ދިވެހި ސަރުކާރުގެ ހޮސްޓެލް، ސޯސަންވިލާގައި، އޮނަރަބަލް ކޮލި އަލީ އުމަރު މަނިކާއި އޮނަރަބަލް އަބްދުއްސައްތާރު މޫސާ ދީދީއާއެކުއެވެ.\nއެއަށްފަހު އިންޑިޔާގެ މެޑްރާސްގެ މެޑިކަލް ކޮލެޖުން އެމް.ބީ.ބީ.އެސް. ހާސިލުކުރައްވައިގެން 15 ޖޫން 1967 ގައި ރާއްޖެވަޑައިގެން ގަވަރުމެންޓް ހޮސްޕިޓަލު (ފަހުން ސެންޓްރަލް ހޮސްޕިޓަލް) ގައި ޑރ. ލަތީފު ޚިދުމަތްކުރެއްވިއެވެ. ގަވަރުމަންޓް ހޮސްޕިޓަލްގައި ހިދުމަތްކުރެއްވި ފުރަތަމަ ދިވެހި ދެ ޑޮކްޓަރުންގެ ތެރޭގައި ޑރ. ލަތީފުވެސް ހިމެނިވަޑައިގަތެވެ. އަނެއް ޑޮކްޓަރަކީ މއ. ދަހަރާގޭ ޑރ. އަބްދުއްރަޝީދު އަބްދުލް ވައްހާބެވެ. އެ ދުވަސްވަރު (ފަހުން ހެލްތު މިނިސްޓަރުކަން ކުރެއްވި) އޮނަރަބަލް މޫމިނާ ހަލީމާއި އައިޝަތު އިބްރާހިމް ދީދީ އާއި (ރައީސް އިބްރާހިމް ނާސިރުގެ އަނބިކަނބަލުން) ނަސީމާ މުހައްމަދު ކަލޭފާނާއެކު ޑރ. ލަތީފު ވަނީ ގަވަރުމަންޓް ހޮސްޕިޓަލްގައި ހިދުމަތް ކުރައްވައިފައެވެ.\nއޭގެ ދެތިން އަހަރު ފަހުން އިތުރަށް ޚާއްޞަވެވަޑައިގަތުމަށް ސާޖަރީކަމުގެ ރޮނގުން ކިޔަވައިވިދާޅުވުމަށް އިނގިރޭސިވިލާތަށް ޑރ. ލަތީފު ވަޑައިގަތެވެ. ނަމަވެސް ސާޖަރީކަމުގެ ފާސް ލިބިވަޑައިގަތް ފަހުން ރާއްޖޭގައި ޚިދުމަތްކުރައްވަން ވަޑައެއްނުގަންނަވައެވެ.\nއާއިލާއާއެކު އިނގިރޭސިވިލާތުގައި ދިރިއުޅުއްވަމުން، ޕްރިސްޓަންގެ ހޮސްޕިޓަލްތަކުގައި ސާޖަންއެއްގެ ގޮތުގައި ފަންސާހަކަށް އަހަރު މަސައްކަތް ކުރެއްވުމަށްފަހު ޑރ. ލަތީފު މެޑިކަލް ދާއިރާއިން ރިޓަޔަރ ކުރައްވައިގެން ހުންނަވާތާ ދުވަސްކޮޅެއް ވެއްޖެއެވެ.\nޑރ. ލަތީފަކީ ރާއްޖޭގެ ޢިލްމީ ދަރިކޮޅުތަކުގެ ތެރެއިން އައްޑޫ ބޮޑުފަނޑިޔާރު ދަރިކޮޅުގެ އުއްތަމަފަނޑިޔާރުންގެ ތެރެއިން އަލްޤާޟީ މޫސާ ބަދުރުއްދީނުގެ މުނިކާފަ ދަރިކަލެކެވެ. މި ދަރިކޮޅުން ރާއްޖޭގެ މޮޅެތި މެޑިކަލް ޑޮކްޓަރުން ފާހަގަކުރެވިފައިވެއެވެ.\nޑރ. ލަތީފަކީ ކުރީގެ މިނިސްޓަރު އަދި ރައްޔިތުންގެ މަޖިލީސްގެ ކުރީގެ ރައީސް އޮނަރަބަލް އަޙްމަދު ޒާހިރު (ސީނާ)ގެ ބޮޑުބޭބެއެކެވެ.\nވާދޫ ރައްޔިތުންގެ ފަޚުރެއް ކަމުގައި ދެކޭ ޝަހުސިއްޔަތު އަވަހާރަވުމުން، އެ އާއިލާއަށް ތައުޒިޔާ ކިޔައި، ވާދޫ ކައުންސިލުން މިއަދު ވަނީ ބަޔާނެއް ނެރެފައެވެ.


މީހެއްގެ އުފާތަކެއް ފޭރިގަނެގެން ތިބާއަށް ލިބޭނެ އުފަލެއް ނޯންނާނެ | Jazeera\tމީހެއްގެ އުފާތަކެއް ފޭރިގަނެގެން ތިބާއަށް ލިބޭނެ އުފަލެއް ނޯންނާނެ - Jazeera\nމީހެއްގެ އުފާތަކެއް ފޭރިގަނެގެން ތިބާއަށް ލިބޭނެ އުފަލެއް ނޯންނާނެ\nއީމާ މުހައްމަދު ވަހީދު May 15, 2019 116 views0\nބައެއް މީހުންނަކީ ވަރަށް އަމިއްލަ އެދުން ބޮޑު ބައެކެވެ. އެފަދަ މީހުން ހަމައެކަނި ވިސްނާނީ އަމިއްލަ ފައިދާއަށާއި އަމިއްލަ އުފަލަށެވެ. އަމިއްލަ މީހާ އުފަލުގައި ހުރުމަށް އަނެކާގެ އުފާތައް ފޭރިގަންނަންވެސް އެފަދަ މީހުން ފަހެއް ނުޖެހޭނެއެވެ. އެހެން މީހުންގެ އިހްސާސްތައް ދެނެގެންނާކަށް އެމީހުންނަކަށް ނޭނގޭނެއެވެ. އެ މީހުންނަށް އެމީހުން ބޭނުންވާ ކަމެއް ނުވަތަ އެއްޗެއް ހާސިލުވުމުން އެނިމުނީއެވެ. އެކަމެއްގެ ސަބަބުން އެހެން މީހުންނަށް ކިތަންމެ އުނދަގުލަކާއި ހިތާމައަކާއި ކުރިމަތިލާންޖެހުނަސް ވެހެވެ.\nއަމިއްލަ އެދުން އިސްކުރުމާއި، އެހެން މީހުންނާއި ދޭތެރޭ އިހާނެތިކޮށް ކަންތައްކުރުމުގެ އާދަ މުސްލިމުންގެ ތެރޭގައި އޮވެގެން ނުވާނެއެވެ. މުސްލިމުން ވާންޖެހޭނީ އަމިއްލަ މީހާގެ އުފާތަކަށް ސަމާލުކަން ދޭ މިންވަރަށް އެމީހާގެ އަޚާގެ އުފާވެރިކަމަށްވެސް ސަމާލުކަން ދޭން ބަޔަކަށެވެ. މުސްލިމުން ވާން ޖެހޭނީ، އެއްބައިވަންތަ އެކުވެރި ބަޔަކަށެވެ. ތިބާގެ އަޚާގެ އުފާވެރިދުވަސްތަކުގެ ހިއްސާއަކަށް ވާ ބީދައިން، ތިބާގެ އަޚާގެ ދިރިއުޅުމަށް އަންނަ ކަނު އަނދިރި ދުވަސްތަކުގައި ވެސް އޭނާގެ ހިތްވަރަކަށެވެ. މުސްލިމުން ވާން ޖެހޭނީ އެކަކު އެނަކަކަށް އަޅައިލާ އޯގާވެރި ބަޔަކަށެވެ. އެއްވެސް ހާލެއްގައި އަނެކާއަށް ދެރައެއް ދިނުމަށް މަސައްކަތްކުރާ ބަޔަކަށް އަޅުގަނޑުމެން މުސްލިމުން ވެގެން ނުވާނެއެވެ.\nދުނިޔޭގައި އުޅުމަކީ ފަސޭހަ ކަމެއް ނޫނެވެ. ހަމަގައިމުވެސް މިދުނިޔޭގައި ހަމަޖެހިގެން އަބަދު އުފަލުގައި އެއްވެސް މީހަކަށް ނޫޅެވޭނެއެވެ. ނަމަވެސް ހިތާމައަކީ އަޅުގަނޑުމެންގެ ހިތާމައާއި ވޭނުގެ ސިއްރަކަށް ނުވަތަ އެ ހިތާމަވެރިކަމުގެ ފަހަތުގައި އަޅުގަނޑުމެންގެ ގާތް މީހަކު ވާތީއެވެ. ނުވަތަ ދަންނަ މީހަކު ވާތީއެވެ. އުފަލުގައި އެކީގައި ލޯބިން އުޅޭ ދެމީހެއްގެ ދޭތެރެއަށް ވަދެ ހުރިހާ ކަމެއް ބޮއްސުންލައްވާލާ މީހަކީ އަޅުގަނޑުމެންގެ އަޚަކަށް ވާތީއެވެ. ތިބާއަށް އެހެން މީހެއްގެ ދިރިއުޅުމަށް ވަދެ އެމީހާގެ ދިރިއުޅުން ހަރާބުކޮށްލައި، ހުރިހާ އުފާތަކެއް ފޭރިގަތުމުން ވާނެ ފައިދާއެއް ވަކި އޮންނާނެތޯއެވެ؟ ފަހަރެއްގައި ވަގުތީ ފައިދާއެއް ވެދާނެއެވެ. އެހެންނަމެވެސް މީހެއްގެ އުފާތައް ފޭރިގަންނަ މީހަކަށް ވެސް އުފަލެއް ނުލިބޭނެއެވެ.\nތަނެކޭ ބުނަނީ ސަބަބެއް ނެތިއެއް ނޫނެވެ. އަޅުގަނޑުމެން އުޅެމުންމިދާ ދުނިޔޭގައި ގިނަ ފަހަރަށް ތިބާއަށް ލަނޑު ދޭނީ\nތިބާއަށް އެންމެ ހެޔޮ އެދިގެން އުޅޭ މީހާއެވެ. ތިބާގެ އުފާތަކަށް އަނގުރު އަލިފާން އަޅާނީވެސް ގިނަ ފަހަރަށް ތިބާ އެންމެ\nގާތްކޮށް ގެންގުޅޭ އެންމެ އިތުބާރު ކުރާ މީހާއެވެ. ހަގީގަތަކީ ގިނަ މީހުންނަކީ އަމިއްލަ އެދުމުން ފުރިފައިވާ ބައެއް ކަމެވެ. ބައެއް މީހުންނަށް މީހުންގެ\nއުފާތައް ފޭރިގަތުން އެބައިމީހުންނަށް ވަނީ ލިބޭ އުފަލަކަށެވެ. މީހެއްގެ އުފާތައް ފޭރިގަނެފައި މިއަދު ފަހަރެއްގައި އުފަލުގައި އުޅެވިދާނެއެވެ. ނަމަވެސް މާދަމާ އެމީހާ އެކަމުގެ ހިތާމަ ކުރަން ޖެހިދާނެއެވެ.


Dhuniyege emme agu bodu cricket mubaaraiy feshumah thayyaaru vejje\nއިތުރު 74 މީހަކު ކޮވިޑަށް ޕޮޒިޓިވްވެއްޖެ\nމުބާރާތް ހުޅުވާނީ މުމްބާއީ އިންޑިއަންސްއާއި ޗެންނާއި ސުޕަރ ކިންގްސް\nދުނިޔޭގެ އެންމެ އަގުބޮޑު ކްރިކެޓް މުބާރާތް ފަށަން ތައްޔާރުވެއްޖެ\n16 ސެޕްޓެމްބަރ 2020 - 22:45:12\nދުނިޔޭގެ އެންމެ އަގުބޮޑު ކްރިކެޓް މުބާރާތް، އިންޑިއަން ޕްރިމިއަ ލީގުގެ ތޭރަވަނަ އެޑިޝަނަށް ފުރިހަމައަށް ތައްޔާރުވެއްޖެ އެވެ.\nއެކުވެރި އަރަބި އިމާރާތުގައި މުބާރާތް ފަށާނީ އަންނަ ހޮނިހިރު ދުވަހުގެ ރޭ ރާއްޖޭ ގަޑިން ހަތެއް ޖަހާއިރު އެވެ.\nދުނިޔޭގެ އެންމެ އަގުބޮޑު ކްރިކެޓް މުބާރާތް ކަމަށްވާ، އިންޑިއަން ޕްރިމިއާ ލީގު- އައިޕީއެލް، ހޮނިހިރު ދުވަހުގެ ރޭ ފަށާނީ މުމްބާއީ އިންޑިއަންސްއާއި ޗެންނާއީ ސުޕަ ކިންގްސްގެ މެޗުންނެވެ. މާޗު މަހު އިންޑިއާގައި ފަށަން އޮތް މުބާރާތް، ކޮވިޑާއި ގުޅިގެން އިންޑިއާގައި ބޭއްވޭނެ އެއްވެސް ގޮތެއް ނެތުމުން، މުބާރާތް ޔޫއޭއީއަށް ބަދަލުކުރީއެވެ.\nމި މަހުގެ ނަވާރަވަނަ ދުވަހު މުބާރާތް ފެށުމަށް ހުރިހާ އިންތިޒާމެއް މިހާރުވަނީ ހަމަޖައްސާފަ އެވެ. ޓީމުތައް ޔޫއޭއީއަށް ގޮސް މިހާރު ޕްރެކްޓިސްތައް ވެސް ކުރަން ވަނީ ފަށާފަ އެވެ. މުބާރާތުގެ ފައިނަލް މެޗު އޮންނާނީ ނޮވެމްބަރު މަހުގެ ވިހި ވަނަ ދުވަހު އެވެ.\nދުނިޔޭގެ އެންމެ އަގުބޮޑު ކްރިކެޓް މުބާރާތް ކަމަށްވާ އައިޕީއެލްގެ މި އަހަރުގެ މުބާރާތް ފަށަން އެންމެ ފުރަތަމަ އޮތީ މާޗު މަހުގެ 29 ވަނަ ދުވަހު އެވެ. އޭގެ ފަހުން، އޭޕްރީލް 15 ވަނަ ދުވަހު ފެށުމަށް ތާވަލު ކުރުމަށް ފަހު މުއްދަތެއް ނެތް ގޮތަށްވެސް ފަސް ކުރިއެވެ. އެންމެ ފަހުން ނިންމީ މިހާރު މި ރާވާފައި މިވާ ގޮތަށް އެކުވެރި އަރަބި އިމާރާތުގައި މުބާރާތް ކުރިއަށް ގެންދާށެވެ.\nއައިޕީއެލް ޓުވެންޓީ ޓުވެންޓީ ކްރިކެޓް މުބާރާތުގައި އިންޑިއާގެ އަށް ސްޓޭޓަކުން ވާދަކުރާއިރު ސްޓޭޓްތަކުގެ ޓީމުތަކުގައި ދުނިޔޭގެ އެންމެ މޮޅެތި ކްރިކެޓް ކުޅުންތެރިން ވާދަކުރެ އެވެ. ދެހާސް ހަތްވަނަ އަހަރުން ފެށިގެން ކުރިއަށްދާ އެ މުބާރާތަކީ ދުނިޔޭގެ އެންމެ އަގުބޮޑު ކުޅިވަރު މުބާރާތްތަކުގެ ތެރޭގައި ވެސް ހިމެނޭ މުބާރާތެކެވެ.\nކްރިކެޓްއިންޑިއަން ޕްރިމިއަ ލީގު\nއައިޕީއެލްގެ ފުލް ޝެޑިއުލް މިއަދު އިއުލާން ކުރަނީ\nއައިޕީއެލްއަށް އަނެއްކާވެސް ކޮވިޑުގެ ހިޔަނި\nދޯނީ އިންޓަރނޭޝަނަލް ކްރިކެޓުން ރިޓަޔާކޮށްފި\nއައިޕީއެލް ސެޕްޓެމްބަރު މަހު ދުބާއީގައި\nޔޫއެންއޯޑީސީގެ ފަރާތުން ކަސްޓަމްސްއަށް އެހީއެއް\nސުޕްރީމް ކޯޓުގެ މާލަމުގައި ކުރާ ޝަރީއަތް ވެސް ލައިވް ކުރަނީ\nޗައިނާއިން އުފެއްދި ވެކްސިން ޓެސްޓް ކުރަންފަށައިފި


Bodethi Thuhumaththakeh Kurevifaiva Gas Ge Acting MD Isthiufaa Dhehvaifi - Vaguthu\nއިކްރާމް މަޖިލީހުގެ ކޮމެޓީގައި ވާހަކަދައްކަވަނީ - ފޮޓޯ: މަޖިލިސް\nމިހާރު ވެސް މުވައްޒަފަކަށް ޖިންސީ ފުރައްސާރަ ކުރިކަމުގެ ތުހުމަތުގައި ސަސްޕެންޑް ކޮށްފައި ހުރި އެތަނުގެ ޑެޕިއުޓީ މެނޭޖިން ޑިރެކްޓަރ އިކްރާމް ޢަލީ މަޤާމުން އިސްތިއުފާދެއްވައިފިއެވެ.\nއިކްރާމް އިސްތިއުފާ ދެއްވާފައިވާކަން އެސްޓީއޯ އިން ވެސް ވަނީ ކަށަވަރު ކޮށްދީފައެވެ. މޯލްޑިވްސް ގޭސް އަކީ އެސްޓީއޯގެ ދަށުން ހިންގަމުން އަންނަ ކުންފުންޏެކެވެ. އެސްޓީއޯ އިން ބުނީ އިކްރާމް އިސްތިއުފާ ދެއްވީ އަމިއްލަ ސަބަބަކަށްޓަކައި ކަމަށެވެ.\nއިކްރާމްގެ މައްޗަށް ތުހުމަތުކުރެވޭ ޖިންސީ ފުރައްސާރައިގެ މައްސަލައިގެ އިތުރުން އޮކްސިޖަން ސިލިންޑަރުތަކެއް ގަތުމުގައި ކޮރަޕްޝަން ހިންގާފައިވާ ކަމަށް ވެސް އޭނާގެ މައްޗަށް ތުހުމަތު ކުރެވެއެވެ.\nއިކްރާމް ކޮރަޕްޝަން ހިންގި ކަމަށް ތުހުމަތު ކުރެވެނީ ކޮވިޑް-19 އަށް ފައްސިވެ ހާލު ބޮޑުވާ މީހުންނަށް އޮކްސިޖަން ފޯރުކޮށްދިނުމަށް 4،128 އޮކްސިޖަން ސިލިންޑަރު ގެނައުމުގައެވެ.\nއޮކްސިޖަން ސިލިންޑަރު ގަތުމަށް ހަވާލުކުރި ސިންގަޕޫރުގެ ޕްރޯބިޒް ކުންފުނީގެ ހިއްސާދާރަކު ޚަރަދުކޮށްގެން އިކްރާމް ސިންގަޕޫރަށް ދަތުރެއް ކުރައްވާފައިވާ ކަމަށް ތުހުމަތު ކުރެވެއެވެ. ލިޔެކިޔުމުން އެ ހަރަދުތައް ފެންނަން ވެސް އެބައޮތެވެ.\nޕްރޯބިޒް ކުންފުނީގެ ހިއްސާދާރަކާ ގާތް ގުޅުމެއް އޮންނަ ކަމަށް އިކްރާމް މިއަދު ކޮމެޓީ ބައްދަލުވުމުގައި އެއްބަސްވެސް ވަޑައިގެންނެވިއެވެ. އޮކްސިޖަން ސިލިންޑަރު ގެންނަން ހަ ކުންފުންޏަކުން ކުރިމަތިލިއިރު 3،000 ސިލިންޑަރު ގެންނަން ޕްރޯބިޒްއާ ހަވާކުރީ އެހެން ކުންފުނިތަކަށް ވުރެން އަގުވެސް ބޮޑުކޮށެވެ.\nނަމަވެސް ތުހުމަތުތައް ދޮގުކޮށް އިކްރާމް ވިދާޅުވެފައި ވަނީ އޭނާ ފްރޭމް ކޮށްފައިވާ ކަމަށެވެ.\nފްރޭމް ކޮށްފައިވާކަމަށް ވިދާޅުވެ ގޭސްގެ އެކްޓިން އެމްޑީ ތުހުމަތުތަކުން ދިފާއުވެއްޖެ\nޖިންސީ ފުރައްސާރައިގެ ތުހުމަތު ކުރެވޭ އިކްރާމްގެ ސަސްޕެންޝަން އިތުރު ކުރަން ފާސްކޮށްފި\nމާޗް 10, 2021 10:38\nކެނެރީގެއަށް ބައިއަޅަންޏާ އޯކޭވާނެ\nމާޗް 10, 2021 10:39\nކަލޯ ދެން ދުވެ ފަ އެމްޑީޕީ ހަރުގެއައް ގޮސް ޕޯޑިއަމައް އަރާ ވަޖިދުވޭ. އޭރުން އެ ވުނީ.\nމާޗް 10, 2021 10:44\nބަލާބަލާ އަނެއްކާ ރާއްޖޭގައި ހުރިތޯ ޕާސްޕޯޓް އޮތީ ކޮންތާކު\nމާޗް 10, 2021 11:03\nތިހާހިސާބުން ނިމުނީ! ވައްކަން ބާޠިލްވީ! މިއީ ޒީރޯ ޓްލެރެންސް! އެހުރީނު ވެންޓިލޭޓަރުވަގުވެސް!!!!!!\nމާޗް 10, 2021 12:25\nނަމުންޞާލިޙް ދެންބުނާނެދޯ އިކްރާމު ޢަލީގެ ސިޔާސީކުރިމަގު (މުސްތަގްބަލް) އޮތީ ވަރަށް އުޖާލާކޮށޭ އިކްރާމުގެ ކުރިއެރުމަށް މިސަރުކާރުން އެހީތެރިވާނަމޯ އެހެންވީމާ އަވަހަށް ފިލަން ފޮނުވަންވީކަމަށްވެސް އިބޫ ބުނާނެ އެގޮތަށް މަގުފަހިވެސް ކޮށްދޭނެ އޭރުން ރަނގަޅަށް ޒީރޯ ޓޮލެރެންސްވާނީ\nމާޗް 10, 2021 12:26\nމިހާރު ހުންނާނީ ރާއްޖޭބޭރުގަ އަރާމުގަ އުޅެވޭ ވަރަށް ލާރިގަނޑު ކެވިފަ. އަވަށް ފުރުވާލާ އޭރަށް0ޓ ވެފަ ހުންނާނީ،\nމާޗް 10, 2021 13:21\nއިސްތިއުފާ އަމިއްލަ އަށް ދިނުމުން ކޮރަޕްޝަން ޒީރޯ އަށް ބަދަލުވާ ސަރުކާރެއް މި ނޫނިއްޔަކާ ނާދޭ.\nމާޗް 10, 2021 13:22\nމިނަޔަށް ފުރައްސާރަ ކުރާނީކާކު އަލޭދެންކީކޭބުނާނީ އެކަންކަމަށް އެއްބަށްވީމަ މާރަގަޅެއްނޫން ތިހުރިހާބޭކާރުވާހަކަ ދެއްކުމަށްވުރެ


China sarukaarah bodu badhaleh genes ministry thah madhukuranee\nޗައިނާގެ ރައީސް ޝީޖިންޕިންއައި ބޮޑުވަޒީޒު ލީ ކެގިއާން އެގައުމުގެ ނެޝަނަލް ޕީޕަލްސް ކޮންގްރެސް ( ޕާލަމެންޓް)ގައި ބޭފުޅަކު ދައްކަވާ ވާހަކަ އަޑު އައްސަވަނީ. ފޮޓޯ: ސައުތުޗައިނާ މޯނިން ޕޯސްޓް\nޗައިނާގައި އެކަކަށް ދެ ދައުރަށް ވުރެ އިތުރަށް ވެރިކަން ނުކުރެވޭ ގޮތަށް އޮތް އޮތުން އުވާލުމަށް ފަހު ސަރުކާރުގެ އޮނިގަނޑަށް ވެސް ބޮޑެތި ބަދަލުތަކެއް ގެންނަން ނިންމައިފި އެވެ.\nސައުތު ޗައިނާ މޯނިން ޕޯސްޓް ނޫހުން ބުނީ ޗައިނާގެ އަށް މިނިސްޓްރީއެއް އުވާލައި މިނިސްޓްރީތަކުގެ އަދަދު 26 އަށް ތިރި ކުރަން ނިންމާފައިވާ ކަމަށެވެ. އަދި ބުނީ މިނިސްޓްރީތަކުގެ އިތުރުން ދައުލަތުގެ ހަތް އެޖެންސީއެއް ވެސް އުވާލަން ނިންމާފައިވާ ކަމަށެވެ. ސަރުކާރުގެ އެ ނިންމުންތަކަށް އަމަލުކުރަން ފެށޭނީ އެގައުމުގެ ޕާލަމެންޓުން ރުހުން ދިނުމުންނެވެ. އެ ނިންމުމާ މެދު މިހަފުތާގައި ޕާލަމެންޓުން ގޮތެއް ނިންމާނެ ކަމަށް ބެލެވޭ ކަަމަށް ނޫހުން ބުންޏެވެ.\nރާވާފައިވާ ގޮތަށް ބަދަލު ގެންނަން ޗައިނާ ޕާލަމެންޓުން ރުހުން ދީފި ނަމަ މިއީ ޗައިނާގެ މި ޒަމާނުގެ ތާރީހުގައި އެގައުމުގެ މައި ސަރުކާރަށް ގެންނަ އެންމެ ބޮޑު ބަދަލަށް ވާނެއެވެ. މީގެ ކުރިން މިފަދަ ބަދަލެއް ގެނެސްފައި ވަނީ 1998 ވަނަ އަހަރު އޭރު ހުންނެވި ބޮޑުވަޒީރު ޒޫރޮންޖީ އެވެ. އޭނާ ގެންނެވި ބަދަލަކީ ބައެއް މިނިސްޓްރީތައް އެހެން މިނިސްޓްރީތަކާ އެއްކޮށްލެއްވުމެވެ. އެގޮތުން 15 މިނިސްޓްރީއެއް އެހެން މިނިސްޓްރީތަކާ އެއްކޮށްލެއްވި އެވެ.\nޖެހިޖެހިގެން ދެ ދައުރަށް ވެރިކަން ކުރެވޭ ގޮތަށް ޗައިނާގައި އޮންނަ އޮތުން އުވާލައި މިހާރުގެ ރައީސް، ޝީ ޖިންޕިންގެ އުމުރަށް ވެރިކަން އޭނާއަށް ވެރިކަން ކުރެއްވޭ ގޮތަށް ޗާނައިނާގެ ގާނޫނު ހަދާ މަޖިލީހުން ފާސްކުރީ މިދިއަ އާދީއްތަ ދުވަހުއެވެ. ތާރީހީ އެ ވޯޓުގައި 2964 މެމްބަރުން ބައިވެރިވި އެވެ. ބިލާ ދެކޮޅަށް ވޯޓު ދެއްވީ ދެ ޑެލިގޭޓެވެ. ތިން ޑެލިގޭޓުން ވަކި ގޮތެއް ނުނިންމަވާ ތިއްބެވި އެވެ.\nވާވޭގެ ވެރިޔާ ދޫކުރުމަށް ގޮވާލާ ޗައިނާއިން އިންޒާރު ދީފި\nވާވޭގެ ވެރިޔާއަށް ދައުވާ ކުރަން އެމެރިކާއިން ބޭނުންވޭ


12 gai huree adu ekamaku baareh neh!\n12 ގައި ހުރީ އަޑު، ބާރެއް ނެތް!\nމިދިޔަ ހުކުރު ދުވަހުގެ ރޭގެ މުޒާހަރާ ފެށުމުގެ އެތައް ދުވަހެއް ކުރިން ފެށިގެން އިދިކޮޅު ފަރާތްތަކުން ބުނަމުން އައީ އެއީ ފިސާރި ބޮޑު މުޒާހަރާއެއް ކަމަށެެވެ. އެހާ ދުވަސް ކުރިން ފެށިގެން މުޒާހަރާގެ އަޑު އޮތީ ގަދަކޮށެވެ. ހުރިހާ ރައްޔިތުން ކަހަލަ ގޮތަކަށް ނުކުމެ، މުޅި މަޖީދީ މަގު ފުރާލައި ސަރުކާރު ސައިޒް ކުރާނެ ކަމަށް އޮތީ ވިސްނައިދީފަ އެވެ. އެ އަޑުވެސް ގަދަ އެވެ. އަތޮޅުތަކުން އެކަނި ވެސް 5،000 މީހުން މުޒާހަރާއާ ގުޅޭނެ ކަމަށް އޮތީ ދުރާލައި އިއުލާންކޮށްފަ އެވެ.\nމޭޑޭގެ މުޒާހަރާގައި ކޮންމެ ގޮތެއް ވިޔަސް އިދިކޮޅު ފަރާތްތަކުން ބުނަމުން އައީ މިއީ ނަތީޖާ ނެރޭ ފަހަރު ކަމަށެވެ.\n"ވާރޭ އައިސް އުފާވެރި ކަން ލިބުމުގެ ކުރިން ފުރަތަމަ އުފެދެނީ ބޯވިލާގަނޑު، އެ ބޯ ވިލާގަނޑު އަޅުގަނޑުމެން ފެބުރުއަރީ 27 ގައި ގެނެސްފިން. ވިލާގަނޑު ބޯ ވާރޭ ވެހުމުގެ ކުރިން އަންނަނީ ފިނި ވައިރޯޅި މޭ ޑޭގައި އަޅުގަނޑުމެން އެ ވައިރޯޅި ގެނެސްފިން. ދެން އަންނާނީ ވާރޭ ޖޫން 12 ގައި އަޅުގަނޑުމެން މިކަން ނިންމާނަން،" ޖޫން 12 އާއިރު ރާއްޖެ ދޫކޮށް ބޭރަށް ވަޑައިގެންފައިވާ އަމީން އިބްރާހިމް މޭޑޭގެ މުޒާހަރާއަށް ފަހު ޖަލުން މިނިވަންވެ ވަޑައިގެން ވިދާޅުވި އެވެ.\nބޮޑު ދެ މުޒާހަރާއަކަށްފަހު ޖޫން 12 އިއުލާން ކުރީ މުޅި މަޖީދީ މަގުގައި އިށީންދެ އެތަނުން ގުޑުވާލާނީ ވެސް، ސަރުކާރުން އެ މީހުން ބުނާގޮތް ހަދައި "ބަސް އެހީމުން" ކަމަށް ބުނަމުންނެވެ. މުޒާހަރާގެ ލީޑަރުން އޮތީ މާ ކުރި ވެސް އިއުލާންކޮށްފައެވެ. އިށީނދެ ތިބެ ތިން ދުވަހަށް ދައްމާލާނެ އެވެ، އެހެންވެ ވަރަށް ގިނަ މީހުންނަށް އެއީ ވަރުގަދަ މުޒާހަރާއަކަށް ވާނެ ކަމަށް ވިސްނުނެނެވެ.\n"ހުރިހާ ބޭފުޅުން ވެސް މަގުމަތީގައި ދެތިން ދުވަހަކު ތިބެން ޖެހޭނެ ކަމަށް ތައްޔާރު ވެގެން، ގަޔަށް ފަސޭހަ ހެދުމަކާއި، ފޯނު ފަދަ ތަކެތި ހިމާޔަތް ކުރެވޭނެ ގޮތަކާއި ފަޔަށް ފަސޭހަ ޓެނިހެއް އަދި ފެންފުޅި ފަދަ ތަކެތި ގެނައުމަކީ އަޅުގަނޑުމެން އެދޭކަމެއް. މިއީ އަޅުގަނޑުމެން އެންމެ ރެއަކު ކޮށްފައި ހުއްޓާލާނެ ކަމެއް ނޫން،" މުޒާހަރާ ފެށެން އެއް ދުވަހަށް ވެފައި ވަނިކޮށް އެމްޑީޕީގެ ނައިބު ރައީސް މުހައްމަދު ޝިފާޒު ވިދާޅުވި އެވެ.\nފުލުހުންނަށް ނޯޓިސް ވެސް ދިނީ އެ މުޒާހަރާއަކީ ތިން ދުވަހަށް ދެމިގެންދާނެ މުޒާހަރާއެއް ކަމަށް ބުނެ އެވެ. އެކަމަކު މޭޑޭ އެކޭ އެއްގޮތަށް 12 ގެ މުޒާހަރާ ވެސް މާޒީއާ އެކުވެގެން ހިނގައްޖެ އެވެ. ފެނުނު ބޮޑު މަންޒަރަކީ ކޮބައިހެއްޔެވެ؟ ހުކުރު ދުވަހުގެ ރޭގެ މުޒާހަރާއިން ގެނެސްދެނީ ކޮން ފިލާވަޅުތަކެއް ހެއްޔެވެ؟\nމުޒާހަރާ ކުރުމަށް އިދިކޮޅު ފަރާތްތައް ކިތަންމެ ފަރިތަ ނަމަވެސް، މިފަހަކަށް އައިސް މުޒާހަރާތަކުން ނިކުންނަ ނަތީޖާއެއް ނޯވެ އެވެ. ގިނަ ފަހަރަށް އެ މުޒާހަރާތަކުގެ ސަަބަބުން އިދިކޮޅު ފަރާތްތަކަށް އުފުލަން ޖެހޭ ބަދުނާމު އޮންނަނީ ބޮޑުވެފަ އެވެ. އެންމެ ފަހުން ބޭއްވި މޭޑޭގެ މުޒާހަރާގައި ބޮޑެތި ހަމަނުޖެހުންތައް ހިނގައި އޭގެ ބަދުނާމު އޮތީ އެ މީހުންގެ ބޮލުގައި އެޅިފަ އެވެ. އޭގެ ސަބަބުން އިދިކޮޅު ހަރަކާތްތަކުގެ މައި ލީޑަރުން ތިބެން ޖެހިފައި ވަނީ، ކޮންމެވެސް ގާނޫނީ ގޮޅިއަކަށް ފެތި ތާށިވެފަ އެވެ. ބުނަން ބޭނުން ނުވިޔަސް އޭގެ ސަަބުބުން އިިދިކޮޅު ހަރަކާތްތަކުގެ ދުވެއްޔަށް ހަމަ ޔަގީނުން ވެސް ބަދަލު އަންނާނެ އެވެ. އެޅޭނެ ހުރަސްތައް ވެސް ހުންނާނެ އެވެ. އޭގެ ނަތީޖާއެއްގެ ގޮތުން އެއް ބަޔަކު އެތިބީ ރާއްޖެ ވެސް ނާދެވި ތާށިވެސްވެފަ އެވެ.\nއަނެއް މައްސަލަ އަކީ، މުޒާހަރާގެ ކުރިން ދައްކާ ވާހަކަ އާއި މުޒާހަރާގައި ކަން ހިނގާގޮތް ދިމާނުވުން އުފެދޭ މާޔޫސް ކަމެވެ. މުޒާހަރާގެ ކުރިން ބޮޑު މަންޒަރު ދެއްކިޔަސް މުޒާހަރާ ނިމިގެން ދަނީ ވަރަށް ފެންކޮށެވެ. އޭގެ ސަބަބުން ސަރުކާރަށް ޖެއްސޭ ޕްރެޝަރެއް ނޯވެ އެވެ. އެންމެ ފަހުން 12 ގައި ބޭއްވުނު މުޒާހަރާ ވެސް ފުލުހުން ރޫޅާލީ ވަރަށް އާދައިގެ ގޮތަކަށް އެހާ ފަސޭހަކޮށެވެ. އެހެން ނަމަވެސް އެހެން މުޒާހަރާތަކާ ހިލާފަށް 12 އިގެ މުޒާހަރާގައި އަޑު ހުއްޓެވެ. މުޒާހަރާ ފެށުމުގެ ކުރިން ވެސް އަޑު ހުއްޓެވެ. މުޒާހަރާގެ އަޑު ކަނޑުވައިލުން ވެސް ފުލުހުންނަށްވީ ބޮޑު އުނދަގުލަކަށެވެ. ފުުލުހުން އަދި ސައުންޑް ހޯދަނީ އެވެ.\nމޭޑޭގެ މުޒާހަރާގައި ނަމްބަރުން މެސެޖެއް ދެވުނު ނަމަވެސް 12 ގެ މުޒާހަރާއިން ދެވުނު މެސެޖެއް ވެސް ނެތެވެ. ސަރުކާރު ވެސް އޮތީ ވަރަށް ހަމަޖެހިލައިގެންނެވެ. އެ މުޒާހަރާއަށް ނިކުތް މީހުންގެ އަދަދުވެސް މޭޑޭގެ މުޒާހަރާއާ އަޅާބަލާ އިރު، މާބޮޑުތަން ވެސް މަދެވެ.\n"މުޒާހަރާއެއް މި ކުރަނީ ސަރުކާރަށް ޕްރެޝާ ކުރަން. އެކަމަކު އެ މަގުސަދު ހާސިލްވާތަނެއް ނުފެނޭ. އެހެން އެ ވަނީ އެއްވެސް ކަހަލަ އަސްލެއް ނެތް ކަންކަމުގައި މުޒާހަރާ ކުރާތީ. އެހެން ވީމާ މި ފެންނަނީ ދުވަހެއް ދުވަހަކަށް މީހުން ވެސް މުޒާހަރާތަކުގައި މަދުވާތަން. މުޒާހަރާއެއްކޮށްގެން ވަކި ނިކުންނާނެ ހައްލެއް ނެތް،" ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ ވިދާޅުވި އެވެ.\nއެކަމަކު އިދިކޮޅު ފަރާތްތަކުން އެ ވާހަކަތައް ގަބޫލެއް ނުކުރެ އެވެ. އެ މީހުން ބުނަނީ ސަރުކާރަށް މަޝްވަރާ ކުރަން ވެސް މަޖުބޫރުވީ، މިކަމުގެ ސަބަބުން ކަަމަށެވެ. އަދި ސަރުކާރު ހޫނު ފެނަށް ވެއްޓެނީ ވެސް އެކަމުގެ ސަބަބުން ކަމަށެވެ. އެކަމަކު ފެންނަ މަންޒަރުގައި މުޒާހަރާތަކުގެ ސަބަބުން އަނިޔާ ވަނީ އަދި ބޮޑެތި ގެއްލުންތަކާ ކުރިމަތި ވަނީ ވެސް އާންމުންނަށެވެ. އިސް ލީޑަރުން ރާއްޖޭން ބޭރުގައި އަރާމުގައި އުޅުއްވަނީ އެވެ. އޭގެ ސަބަބުން އެ ފިކުރަށް ތާއީދު ކުރާ ބަޔަކަށް ވަކި ލިބޭނެ ފިނިކަމެއް އަދި ނެތެވެ.\nމުޒާހަރާތަކަށް ސަރުކާރުގެ ހޯމް މިނިސްޓަރު ދެއްވާ ރައްދަކީ، މުޒާހަރާއަށް އެއްވާ މީހުން މަދުވުމަކީ، ރައްޔިތުން މުޒާހަރާގެ ބަދަލުގައި ސުލްހަ ބޭނުންވާކަން ދައްކުވައިދޭ ކަމެއް ކަމަށެވެ.\nމިނިސްޓަރުގެ ވާހަކަ ކޮންމެވެސް ދިމާލަކުން އައިސް، އެބަ ވަށާޖެހެ އެވެ. ދުވަހެއް ދުވަހަކަށް މުޒާހަރާތަކަށް އަންނަ މީހުން މަދުވުމެވެ. އެމްޑީޕީ އަކީ މުޒާހަރާ ކުރުމުގެ އެންމެ ހާޑްކޯ ޕާޓީ ވިޔަސް، އެ މުޒާހަރާތަކުގައި ބާރެއް ނެތުމެވެ. ދައްކާ ވާހަކަޔާއި މުޒާހަރާ ނިމިގެން ދާ ގޮތް އެއްގޮތަކަށް ވެސް އައިސް ވަށާ ނުޖެހުމެވެ. މިއީ ހޯމް މިނިސްޓަރު އެ ވިދާޅުވާ ގޮތަށް މިހާރު އުފެދޭ ސުވާލުތަކެކެވެ. ހަމަ ޔަގީނުން ވެސް ކަށަވަރުވާ އެއްކަމަކީ މިހާރު މިހިނގާ މުޒާހަރާތަކުގައި ބާރެއް ނެތް ކަމެވެ.


ބަންޑުން ޖަހާލި ލޯންޗު ހާދިސާގައި ކުޑަ ކުއްޖަކާއެކު ފަސް މީހުން ނިޔާވެއްޖެ!\nމިއަދު މެންދުރު ހދ. ނޮޅިވރަންފަރުން ފުރައިގެން ހދ. ހަނިމާދޫއަށް ދަތުރު ކުރި ކުޑަ ލޯންޗެއް ބަންޑުން ޖަހާލައިގެން ހިނގި ހިތާމަވެރި ހާދިސާގައި، ކުޑަ އަންހެން ކުއްޖަކާއެކު ފަސް މީހުން ނިޔާވެއްޖެއެވެ.\nމިލޯންޗުން ދަތުރުކުރީ މުޅިއަކު 10 މީހުންނެވެ.\nހަނިމާދޫ ސިއްޙީ މަރުކަޒުން "މިއަދުނޫހަށް" މައުލޫމާތު ދެއްވަމުން ވިދާޅުވީ، ނިޔާވެފައިވަނީ ކުޑަ އަންހެން ކުއްޖަކާއި، ތިން އަންހެނުންގެ އިތުރުން ފިރިހެނެއް ކަމަށެވެ. ހަނިމާދޫ ސިއްޙީ މަރުކަޒަށް އެމީހުން ގެންދިޔައިރު ވެސް ވަނީ ނިޔާވެފައި ކަމަށް އެމަރުކަޒުން މައުލޫމާތު ދެއްވާފައިވެއެވެ.\nނިޔާވީ ކޮންބައެއްކަން ހޯދުމުގެ މަސައްކަތް އެމަރުކަޒުން ކުރަމުންދާ ކަމަށް ވެސް މައުލޫމާތު ދެއްވާފައިވެއެވެ.\nހަނިމާދޫ ކައުންސިލް ރައީސް އަބްދުއްސަލާމް އަލީ ވިދާޅުވީ، ސަލާމަތްވި މީހުންގެ ހާލުވެސް ވަރަށް ދެރަ ކަމަށާއި، އެގޮތުން އެމީހުންނަށް ވަރަށް ބޮޑަށް ލޮނު ބޮވިފައިހުރުމުގެ ސަބަބުން ހޮޑުވެސް ލެވެމުންދާ ކަމަށެވެ.\nހދ. ނޮޅިވަރަންފަރުން ފުރައިގެން ހަނިމާދޫއަށް ދަތުރުކުރި އެކުޑަ ލޯންޗު ފުރިފަހުން ޚަބަރެއް ނުވެގެން އެމްއެންޑީއެފް ކޯސްޓްގާޑަށް ލިބިފައިވަނީ މިއަދު މެންދުރު 12:25 ހާއިރެވެ. އެލޯންޗު ބަންޑުން ޖަހާލާފައި އޮތީ ހަނިމާދޫ ކަންމައްޗަށް ކަމަށް އެމްއެންޑީއެފް އިން މައުލޫމާތު ދެއްވާފައިވެއެވެ.\nލޯންޗު ފެނުނުއިރު، އޭގައި ދަތުރުކުރި މީހުންގެ ތެރެއިން އެމްއެންޑީއެފް ނޮދަރން އެރިއާ ކޯސްޓްގާޑަށް ފެނިފައިވަނީ ހަތް މީހުންނެވެ. އެމީހުން ޑިންގީއެއްގައި ހަނިމާދޫއަށް ގެންގޮސްފައިވާ ކަމަށާއި އެއިރު ގެއްލިގެން ހޯދަމުން ދިޔައީ ކުޑަކުއްޖަކާއި ދެ އަންހެނުން ކަމަށް ވެސް މައުލޫމާތު ލިބިފައިވެއެވެ.\nއެމްއެންޑީއެފް އިން ފަހުން މައުލޫމާތު ދެއްވާފައިވަނީ އެ ދެ އަންހެނުންނާއި ކުޑަކުއްޖާވެސް ފެނިފައިވާ ކަމަށެވެ.\nމިހިތާމަވެރި ހާދިސާގައި ނިޔާވި މީހުންގެ ފުރާނައަށް މާތް ﷲ ސުބްޙާނަހޫ ވަތައާލާ ހެޔޮ ރަޙްމަތްލައްވާށި، އާމީން. އަދި މިފަދަ ހިތްދަތި ވަގުތެއްގައި އާއިލާއަށް ކެތްތެރިކަން ދެއްވާށި. އާމީން.\nކަރަންޓީނުކުރާ މަރުކަޒެއްގެ ފުރަތަމަ އަންހެން ކޮމާންޑަރަކަށް ކެޕްޓަން ހަނާ!\nސިފައިންގެ ތެރެއިން މިހާރުވެސް ސާޅީހަށްވުރެ ގިނައިން ޕޮޒިޓިވްވެއްޖެ! އަދިވެސް އިތުރަށް ޕޮޒިޓިވްވާނެ! ސިފައިން ފަހަތަކަށް ނުޖެހޭނެ!\nނޭޝަނަލް އެމަޖެންސީ ސެންޓަރަށް ބޭނުންވާ އެމަޖެންސީ ވެންޓިލޭޓަރެއް އެމް.އެން.ޑީ.އެފް އިން އުފައްދައިފި\nކޮވިޑުން އަރައިގަނެވޭނެ ކަމުގެ ހެކިތައް މިދަނީ ފެންނަމުން: ޗީފް ޑިފެންސް ފޯސް\nޤައުމީ ޚިދުމަތަށް ކުރިމަތިލާން ޖެހުމުން އެމްއެންޑީއެފްގެ ކޮންމެ ބޭކަލަކުވެސް ފުރަތަމަ ވެލައްވާނީ ފަހުލަވާނަކަށް!: ޗީފް އޮފް ސްޓާފް


Fandiyaaru Hailamge hisaabu dhimaleh nuvey!\nހައިލަމް-- ފޮޓޯ: އަވަސް\n23 ޖެނުއަރީ 2021 - 19:11:13\nކްރިމިނަލް ކޯޓުގެ ކުރީގެ އިސްގާޒީ އަހުމަދު ހައިލަމް މިއަދު ކުރެއްވި ޓުވީޓެއްގައި ވަނީ ހައި ކޯޓުގެ ފަނޑިޔާރު ހުސެއިން ޝަހީދުގެ މައްސަލަ ޖޭއެސްސީއަށް ހުށަހެޅި ފަހުން ދެ އަހަރުވެފައިވާ ކަމަށް ބުނެފަ އެވެ. ނަމަވެސް މި ކަމުގައި ހައިލަމް ޖެއްސެވި ހިސާބު ދިމަލެއް ނުވެެ އެވެ.\nފަނޑިޔާރު ޝަހީދުގެ މައްސަލައެއް ޖޭއެސްސީން ބަލަމުން އަންނަ ކަމަށް ބުނެ ރާއްޖޭގެ ނޫހެެއްގައި ޝާއިރު ކުރި ލިޔުމެއް ހިއްސާ ކުރައްވާ ހައިލަމް ވިދާޅުވީ މައްސަލަ ހުށަހެޅި ފަހުން ދެ އަހަރު ވެފައިވާ ކަމަށެވެ.\nމީގެ އިތުރުން ޖޭއެސްސީން މި މައްސަލައިގެ އަޑުއެހުން ނިންމާލި ފަހުން އަހަރެއްވީ އިރު ވެސް ގޮތެއް ނިންމާފައި ނުވަނީ މިފަދަ ދުވަހެއް އައުމުން ފަނޑިޔާރުގެ ކަރުގައި ހިފުމުގެ ބޭނުމަށް ކަމަށް ހައިލަމް ވިދާޅުވި އެވެ.\nޖޭއެސްސީން ބަލަމުން އަންނަ ފަނޑިޔާރު ޝަހީދުގެ ދެ މައްސަލައަކީ ވެސް މިކަމާ ގުޅުމެއް ނެތް ދެ މައްސަލަ އެވެ. އެގޮތުން އެއް މައްސަލައަކީ 2019 ވަނަ އަހަރުގެ އޮގަސްޓު މަހު ޖޭއެސްސީިން ބަލަން ފެށި މައްސަލައެކެވެ. އަދި އަނެއް މައްސަލަ ޖޭއެސްސީން ބަލަން ފެށީ 2019 ވަނަ އަހަރުގެ އޮކްޓޫބަރު މަހު އެވެ. މި ދެ މައްސަލަ ބަލާތާ އަދި ވީ އަހަރެއްހާ ދުވަހެވެ. ހައިލަމް ވިދާޅުވި ގޮތަށް ދެ އަހަރު ދުވަހެއް ނޫނެވެ.\nމި މައްސަލައާ ގުޅިގެން ސީއެންއެމްއަށް މައުލޫމާތު ދެއްވަމުން ޖޭއެސްސީގެ ސެކްރެޓަރީ ޖެނެރަލް އިޒްމީރާ ޝިހާމް ވިދާޅުވީ ޖޭއެސްސީން ބަލަމުން އަންނަ ފަނޑިޔާރު ޝަހީދުގެ ދެ މައްސަލައިގެ ތެރެއިން އެއް މައްސަލައިގެ ތަހުގީގު ނިންމާ، އެ މައްސަލައިގައި ފަނޑިޔާރު ޝަހީދު ޖަވާބުދާރީ ވެސް ވެފައި ވެއެވެ. އަދި ދެވަނަ މައްސަލައިގެ ތަހުގީގު ނިމި ރިޕޯޓް އެކުލަވާލާފައިވާ ކަމަށް އިޒްމީރާ ވިދާޅުވި އެވެ.\nހައިލަމް އަކީ ކްރިމިނަލް ކޯޓުގައި ރައީސް ޔާމީންގެ މައްސަލަ ބެއްލެވި ގާޒީ އެވެ. ނަމަވެސް އެ މައްސަލަ އެއްކޮށް ނުނިމެނީސް ހައިލަމް ވަނީ ސަސްޕެންޑުކޮށްފަ އެވެ.\n2019 ވަނަ އަހަރުގެ ނޮވެމްބަރު މަހު ހައިލަމް ސަސްޕެންޑު ކުރީ، ކްރިމިނަލް ކޯޓުގެ ވައިބާ ގްރޫޕެއް ކަމުގައިވާ "ސީސީއާރްސީ އެކުވެރިންގެ ދަރުބާރު" ގައި ނަސްރުގެ ދުވަހުގެ ތަހުނިޔާ ކިޔުމުގެ ގޮތުން ހައިލަމް ޖެހި ފޮޓޯއަކާއި ގުޅިގެން ޖޭއެސްސީން ބެލި ސުލޫކީ މައްސަލައަކާއި ގުޅިގެންނެވެ. އަދި ހައިލަމް ސަސްޕެންޑު ކުރުމާއި ގުޅިގެން ރައީސް ޔާމީންގެ މައްސަލަ ބެއްލެވީ އޭރު ކްރިމިނަލް ކޯޓުގެ ހިންގުން ވަގުތީ ގޮތުން ހަވާލުކުރެވުނު ގާޒީ އަލީ ރަޝީދެވެ.\nއިސްގާޒީ ހައިލަމްގާޒީ ހައިލަމްޖޭއެސްސީ


ﷲ ތަޢާލާ މީސްތަކުންނަށް ދެއްވަވާ ނިޢްމަތްތައް އަނބުރައި ގެންދަވަނީ އެމީހަކު އެ ނިޢްމަތަސް ޝުކުރުވެރިނުވުމުންނެވެ (އިމްތިޙާނެއްގެ ގޮތުން މެދުވެރި ކުރައްވަވާ ޙާލަތްތަކުގައި މެނުވީ) ވީމާ ރަނގަޅު ޞިއްހަތެއްގައި ލެހެއްޓެވުމުން ﷲ ތާޢާލާގެ މަތިން ހަނދުމަކޮށް ޝުކުރު ނުކުރާނަމަ، އަޅުކަން ނުކުރާނަމަ، އެ ނިޢްމަތް އަނބުރައި ގެންދަވާނެތެވެ.\nއެހާލަތުގައި ބުނަން ޖެހޭނީ އެއީ އަހަރެމެން އަމިއްލައަށް ލިބިގަތް ހާލަތެއް ކަމަށެވެ. އަހަރެމެންގެ ތެރެއިން ގިނަ މީހުންނަށް އަޅުކަން ކުރަން ހަނދާންވަނީ ބޮޑު ބައްޔެއް ޖެހުމުންނެވެ. ނުވަތަ ބޮޑު މުޞީބާތެއް ޖެހުމުންނެވެ. ޞަދަޤާތްކުރަން ހަނދާންވަނީ ފަޤީރުވުމުންނެވެ. ތަނަވަސްކަމުގައި ހުންނައިރު ޞަދަޤާތްކުރުން މަތިން ހަނދާނެއް ނުހުރެއެވެ.\nއަނބިމީހާގެ އޯގާތެރިކަން ހަނދާންވަނީ ވެސް ގެއިން ބޭރަށް ނުނުކުމެވި އަނބިމީހާގެ އެހީތެރިކަމަށް އެދެން ޖެހުމުންނެވެ. ހަމަ އެގޮތަށް ބައެއް އަނބިންނަށް މިހާރަކަށް އައިސް ފިރިމީހާގެ އޯގާތެރިކަން އެނގެނީ ވަރުގަދަ ލަގާއެއް އެހެން ފިރިހެނެއްގެ ކިބައިން ލިބުމުންނެވެ. ޤަބޫލުކުރަން ބޭނުން ނުވި ނަމަވެސް މިއީ މިހާރު ކަންތައްތައްވަމުން އަންނަ ގޮތެވެ. ގިނަ ބައަކު ކުރަމުން ގެންދާ ތަޖުރިބާއެވެ.\nމީސްތަކުންނޭވެ! ގިނަ މީހުންނަކީ އެމީހުންނަށް ނިޢްމަތެއް ދެއްވެވުމުން ﷲ ތަޢާލާގެ މަތިން ހަނދާން ނައްތައިލާ ބައެކެވެ. މިސާލަކަށް ހަޔާތުގެ ބައިވެރިއަކު ދެއްވެވުމުން މުނާސަބާތައް ފާހަގަކުރާއިރު ﷲ ގެ މަތިުން ހަނދާނެއް ނުހުރެއެވެ. ޢީދެއް އަތުވެއްޖެނަމަ ހަނދާނެއް ނުހުރެއެވެ. އެންމެ ކުޑަމިނުން ދަރިއަކު ދެއްވެވުމުން ޝުކުރުކޮށްލަންވެސް ހަނދާން ހުންނަނީ ވަރަށް މަދު މީހެކެވެ. އެކަމުން އެނގެނީ އެމީހުންގެ ކިބައިގައި ތަޤްވާވެރިކަން ކުޑަވެފައިވާ މިންވަރެވެ.


Volley team Thiland ah, Campun team oi hisaabu dheneganeveyne: Coach Volley team Thiland ah, Campun team oi hisaabu dheneganeveyne: Coach\nވޮލީ ޓީމް ތައިލެންޑަށް، ކޭމްޕުން ޓީމްގެ އޮތް ހިސާބު ދެނެގަނެވޭނެ - ކޯޗު\nމުބާރާތަށްދާ ޓީމް، ރޭ ކޭމްޕަށް ފުރުމުގެ ކުރިން: ފޮޓޯ-ޕީއެސްއެމް\nތައިލެންޑް ކޭންޕްގެ ސަބަބުން މިހާރު ކުޅުންތެރިން ތިބި ހިސާބު ވަރަށް ރަނގަޅަށް ދެނެގަނެވޭނެކަމަށް ޤައުމީ ވޮލީ ކޯޗު މުހައްމަދު ސާޖިދު ބުނެފިއެވެ. ކޯޗު މިހެން ބުނީ އޭޝިޔަން ގޭމްސްއަށް ތައްޔާރުވުމަށް ތައިލެންޑްގައި ކޭމްޕްކުރަން ރޭ މާލެއިން ފުރުމުގެ ކުރިންނެވެ.\nއޭޝިޔަން ގޭމްސްއަށް ދަނީ އެންމެފަހުން ބަނގަލަދޭޝްގައި އޮތް ސެންޓްރަލް ޒޯން ވޮލީ މުބާރާތުގައިވެސް ވާދަކުރި ޓީމެވެ. އޭޝިއަން ގޭމްސްގައި ދިވެހި ވޮލީ ޓީމްގެ އަމާޒަކީ ހޮންކްންގ ބަލިކުރުންކަމަށް ކޯޗު ސާޖިދު ބުންޏެވެ. ޤަތަރު އަދި އަވަށްޓެރި އިންޑިޔާ ބަލިކުރުމަކީ ވަރަށް އުނދަގޫ ކަމެއްކަމަށާއި، އެދެ ޓީމާ ވާދަކުރާއިރު ރާއްޖެއިން ވިސްނާނީ ވީހާވެސް ސްކޯ ކުޑަކުރަންކަމަށް ކޯޗު ބުންޏެވެ. ޤަތަރާއި، އިންޑިޔާގެ ޓީމްތަކާ އެއްވަރު ނުވިއަސް ތައިލެންޑަކީވެސް މިސަރަހައްދުގައި ވަރުގަދަ ޤައުމެއްކަން ފާހަގަކުރަމުން ކުރީގެ ކެޕްޓަން ބުނީ ތައިލެންޑް ކޭމްޕުން ކުރިއެރުން ހޯދޭނެކަމަށެވެ.\n"ތައިލެންޑް ޓީމްތަކަކީ ވަރަށް ވަރުގަދަ ޓީމްތަކެއް. އެޤައުމުގެ ކޮލެޖް ޓީމްތަކާ، ޔުނިވަރސިޓީ އަދި ބައެއް ކުލަބްތަކާ އެކުވެސް މެޗުތަކެއް ކުޅުމަށްވަނީ ހަމަޖެހިފަ. މިޓީމްތަކަކީވެސް މޮޅު ޓީމްތަކެއް. މިސަރަހައްދުގައި ވޮލީ ކޭންޕް ކުރުމަށް އެންމެ ރަނގަޅު އެއް ޤައުމަކީ ހަމަ ތައިލެންޑް. މިކޭންޕަކީ ގޭމްސްއަށް ވުރެ ބޮޑަށް މިއަންނަ އަހަރު އޮންނަ އިންޑިއަން އޯޝަން އައިލެންޑް ގޭމްސްއަށް ތައްޔާރުވުމަށް ކުރާ ކޭންޕެއް." ކޯޗު ސާޖިދު ބުންޏެވެ.\nޤައުމީ ވޮލީ ކޯޗު މުހައްމަދު ސާޖިދު ބުނީ މީގެ ކުރިންވެސް ރާއްޖެއިން ވާނީ ހޮންކޮންގްއާ އެކު ވަރަށް ރަނގަޅު ވާދައެއްކޮށްފައިކަމަށެވެ. މިމަހުގެ 18 ވަނަ ދުވަހު އިންޑޮނޭޝިޔާގައި ފެށުމަށް ހަމަޖެހިފައިވާ އޭޝިޔަންގޭމްސްގައި އިންޑޯ ވޮލީގެ އިތުރުން ބީޗް ވޮލީގައިވެސް ރާއްޖެއިން ވާދަކުރާނެއެވެ.\nބީޗް ވޮލީ ޓީމްގައި ހިމެނެނީ މުހައްމަދު އަހުމަދާއި އަޝްފާގް އާދަމްގެ ޕެއަރ އަދި ޝިޢުނާޒް އާއި އިސްމާޢީލް ސާޖިދުގެ ޕެއަރއެވެ.\nއޭޝިއަން ގޭމްސް އޮންނާނީ އޮގަސްޓް 18 ން ސެޕްޓެމްބަރު2އަށެވެ.